
PARATHËNIE 


Hamdet dhe falënderimet qofshin për Allahun 
^SI-, Krijuesin e njeriut. Ai e krijoi atë nga hiçi, në 
formën më të bukur, i dhuroi atij aftësinë për t’u 
rritur drejt qiellit duke i dhuruar frymën e Tij- shpir- 
tin, e orientoi atë drejt të vërtetës dhe hajrit me librat 
e shpallur dhe pejgamberët! 

Salatet dhe selamet qofshin mbi krenarinë e 
gjithësisë, thesarin e pejgamberëve, mëshirën e 
botëve, personalitetin shembullor të pakrahasue- 
shëm, strehën e ndërmjetësimit në Ditën e Kiametit, 
mbi Pejgamberin tonë të dashur, Hazreti Muhamed 
Mustafanë, familjen e tij të pastër dhe shokët e tij 
të zgjedhur! 

Feja jonë e lartësuar, Islami, aq sa është një 
sistem besimi, aq është edhe rregullator i jetës. Ashtu 
siç sistemon jetën tonë të jashtme, rregullon edhe 
botën tonë të brendshme. 


Për të qenë një “besimtar i përsosur” siç synon 
Islami, duhet që të perceptohet tërësisht feja jonë e 
nderuar dhe të jetohet me formë dhe brendi, materi- 
alisht dhe shpirtërisht, së jashtmi dhe së brendshmi. 


Tasavvufi është rrugëtimi drejt hyjnores që 
synon pjekurinë e plotë të besimtarit. 







TASAVVUFI si rrugëtim shpirtëror 


Është edukimi që, krahas organizimit të jashtëm 
të jetës me udhëzimin e Kuranit dhe Sunetit, zhvillon 
zemrën me urtësi duke e shpëtuar atë nga injoranca. 

Thënë ndryshe, tasavvufi është institucioni ku 
ndërtohet personaliteti i një “myslimani të përso- 
sur”, i një “besimtari të devotshëm”. 

Tasavvufi është përpjekja për t’u lartësuar nga 
dituria për në horizontin e urtësisë, nga imitimi në 
vërtetim, nga imani drejt ihsanit, që me nefsin e 
bindur dhe zemrën e jDastër të njihet më mirë Allahu 
i Lartëmadhëruar 

Është ndieshmëria e të qëndruarit shpirtërisht 
me Allahun duke u mbrojtur me armaturën e 
devocionit ndaj kurtheve të nefsit dhe ndaj çdo gjëje 
që e largon besimtarin prej Allahut 

Në një ajet kuranor thuhet: 

U jj \ Jjfcj 

“...Ai është mc ju kudo që të gjendeni...” 

(Hadid, 4) 

Tasavvufi është përpjekja për të organizuar, 
sipas kënaqësisë së Zotit të gjitha frymëmarrjet, 
ndjesitë dhe mendimet, me qëllimin e dhënies së 
frymës së fundit me iman. 

Tasavvufi është një shkollë urtie (irfan), mësue- 
sit e së cilës janë trashëgimtarët e Profetit $i§, miqtë 

O e Zotit l||§> dhe udhëzuesit kompetentë të urtë. Ata 
janë përfaqësuesit kulmorë të shtrirë në kohë, të 

_ 

bukurisë, moralit, udhëzimit dhe veprave profeti- 
ke. Detyra më e rëndësishme e këtyre udhëzuesve 
shpirtërorë është informimi i njerëzve në lidhje me 
nefsin dhe edukimi me vetëllogarinë. Ata sigurojnë 
orientimin drejt të vërtetës dhe të mirës, duke ia 
minimizuar dëshirat e nefsit njeriut, i cili është krijuar 
me prirjet pozitive dhe negative, me qëllim sprovimi. 
Si përfundim ata i mundësojnë njeriut perceptimin e 
hiçit dhe dobësisë së nefsit, përballë forcës hyjnore 
dhe madhështisë së Tij. 

Perceptimi i pozitës tënde përballë Krijuesit, 
realizohet nëpërmjet njohjes së kufirit tënd, prandaj 
është thënë shprehja: “Njih veten, që të njohësh 
Zotinl”. 


Për ta siguruar këtë lloj perceptimi, në rrugën e 
eliminimit të egos dhe përndritjes së shpirtit, e cila 
do të vazhdojë deri në frymën e fundit, nevojitet 
domosdoshmërish një xhihad i thellë që nuk njeh 
paqe. 


Robi duhet ta edukojë me disa disiplina të 
caktuara, nën udhëheqjen e personave kompetentë, 
këtë forcë të mbushur me mistere, e cila është 
përcaktuar me termin nefs. Kështu nefsi i edukuar 
bëhet mjeti më i fortë për evoluimin e rrugëtarit 
drejt Zotit. Duke u thelluar në përsiatjen mbi mani- 
festimet e madhështisë hyjnore dhe forcës së Tij, 
duhet që ta zbukurojmë me urtësi hyjnore botën 
tonë shpirtërore. 







TASAVVUFI si rrugëtim shpirtëror 


Njëri nga miqtë e Allahut Ebu’l Hasan 
Harakani, e ka cilësuar si rrugën më të bukur për 
t’u afruar me Zotin, marrëdhëniet e mira me të 
tjerët, duke thënë: “Paqe me të gjithë dhe luftë 
me vetveten (nefsin)!”. 

Tasavvufi refuzon jetën individuale, vetëpëlqi- 
min dhe të jetuarit me epiqendër nefsin. Ai kërkon 
të edukojë një besimtar empatik, sakrifikues, i cili 
përpiqet në çështjet fetare, dhe shërbyes. Pra, tasav- 
vufi është përpjekja për të kapërcyer veten dhe për 
të shmangur anët negative të egos në provimin që 
myslimani ka me veten. 


o 


Dhe më e rëndësishmja, tasavvufi është për- 
pjekja për ta jetuar jetën në ekuilibrin, në të mes- 
men dhe në istikametin e të Dërguarit të Allahut, 
iSH. Ai ?|§ është dhurata më e veçantë që Allahu 
i Lartëmadhëruar i ka dërguar njerëzimit, si per- 
sonalitet shembullor dhe i pakrahasueshëm, dhe 
udhërrëfyes i përsosur. Të gjitha gjendjet dhe 
veprimet e Resulullahut, 2H, janë dëshmuar dhe 
shprehur nga sahabët e nderuar, duke u përcjellë 
me detaje deri tek ne. Ashtu siç është ruajtur pa 
u deformuar çdo shkronjë e Librit të Allahut qgfe, 
ashtu edhe të gjitha veprimet e Profetit JH, si një 
mirësi shumë e madhe, janë ruajtur si një thesar i 
paçmuar, që duhet marrë në konsideratë si referencë 
për të arritur gradën e njeriut të përsosur. Allahu i 
Lartëmadhëruar, në një ajet Kuranor thotë: 

<l\)! Ais (J^iaj 

“Kush i bindet të Dërguarit, i është bindur 
Allahut.” (Nisa, 80) 


Ja pra, Tasavvufi është përpjekja për t’i ngjarë 
së brendshmi dhe së jashtmi Profetit jH, simbas 
kapacitetit, pra për të mundësuar të qenët në çdo 
etapë të jetës së bashku me të Dërguarin e Allahut, 
në aspektin e mendimit, ndjeshmërisë, gjendjes dhe 
veprimit, siç e kërkon hadithi: “Njeriu është me atë 
që do. ” (Buhari, Edeb, 96.) 

Tasavvufi, si thelbi i Islamit, është disiplina e 
gdhendjes së ndjeshmërisë së Profetit në zemrën 
tonë, edukimi i përthithjes së moralit nga morali i 
tij, zbukurimi i personalitetit tonë me cilësitë dhe 
veçantitë e tij. 


Tasavvufi është të kuptuarit e Kuranit dhe 
Sunetit me thellësitë e zemrës dhe përpjekja për t’i 
jetuar ata me ashk dhe emocion. 

Mirëpo si në çdo fushë, edhe në tasavvuf na 
shfaqen disa çështje që na trazojnë mendjen dhe 
errësojnë zemrën: 


Në njërën anë qëndrimet ekstreme të refuzimit 
të plotë të tasavvufit dhe nga ana tjetër gabimet 
që aplikohen në ombrellën e tasavvufit e që kanë 
gjetur përkrahjen e injorantëve... Pra teprimet dhe 
mangësitë... Bidatet që nuk kanë asnjë lidhje me 
sheriatin dhe shtrembërimet për të cilat bëhen për- 

pjekje të mëdha për t’i futur në kornizën e tasavvufit. 

Iluzionet dhe pritshmëritë e kultivuara nën 
petkun e tasavvufit për shpëtimin në jetën e pasosur, 
pa bërë vepra të mira, pa bërë asnjë përpjekje 
në rrugën e Allahut, pa vuajtje, pa u ruajtur prej 
harameve... 

Rëniet në kurthin e nefsit duke pandehur se pa u 
mbrujtur me gjendjen e vepërmirëve dhe besnikëve, 
me pretendimin e thatë “filan person me kap prej 
dore dhe më shpëton”... Teprimet në dashurinë 
ndaj mjeshtrit (shehut) me të cilin është bërë lidhja 
shpirtërore dhe shndërrimi i tij në idhull... Pranimi 
i çdo gjëje në mënyrë të verbër, pa u konsultuar me 
Kuranin dhe Sunetin... 


Përkrahjet e më të lehtës për nefsin, në emër të 
tolerancës së gjerë të tasavvufit duke mbyllur veshët 
ndaj paralajmërimit hyjnor “...mos e lini djallin t’ju 
mashtrojë për Allahun.” (Lukman, 33) 


Rrugëtimi shpirtëror që bëhet me fotografi e 
piktura, veprimet me ëndrra e frymëzime që bien 
ndesh me normat e sheriatit... Harrimi i qëllimit 
kryesor duke u vënë në kërkim të zbulesës, mrekullisë 
dhe të jashtëzakonshmes... 



Në anën tjetër tekfirizmi që e refuzon tërësisht 
tasavvufin e që duke bërë interpretime të gabuara e 
konsideron shirk rabëtanë, ndërmjetësimin, vizitën 
e varreve. 

Në themelin e kritikave që i bëhen tasavvufit 
fshihen këto dy shkaqe: 

I pari lidhet me të qenit krejtësisht larg dhe pa 
informacion në lidhje me thelbin e tasavvufit. 

Ndërsa i dyti lidhet me gabimet e sufive injo- 
rantë, gabime të cilat u vishen të gjithë ndjekësve 
të tasavvufit. 

Si përfundim në ditët tona mendimet dhe 
konceptet e gabuara kanë errësuar mendjet dhe 
zemrat e njerëzve. 

Prandaj është bërë i domosdoshëm ripërkufi- 
zimi i koncepteve të tasavvufit me dituri të vërtetë 
dhe evidentimi dhe pastrimi i të vërtetave nga të 
pavërtetat. Në ditët tona, të shpalosësh parimet e 
istikametit, ekuilibrit dhe të mesmes, ka marrë trajtën 
e një detyre me shume përgjegjësi. 

Të nderuar lexues! 

Në këtë vepër modeste jemi përpjekur të sjellim 
argumentet sheriatike në lidhje me domosdoshmë- 
rinë jetike të tasavvufit Islam. 

Jemi përpjekur të paraqesim se në çfarë cilësie 
duhet të jetë lidhja jonë, si robër të gjorë, me Allahun 
e Lartëmadhëruar. 


Kemi sjellë standardet më të saktë të lidhjes 
së rrugëtarit me mjeshtrin e tij. E gjithashtu kemi 
tërhequr vëmendjen fort drejt faktit se çdo teprim 
dashurie apo lidhjeje që shfaqet në këtë raport, e 

shpie njeriun në herezi dhe në terren të rrëshqit- 
shëm. 

Me pak fjalë, kemi theksuar e ritheksuar se 
ekuilibrimi i ndjenjave fetare arrihet përmes zbatimit 
të standardeve të sheriatit. 

Allahu i Lartmadhëruar na e mundësoftë 
kuptimin saktë të fesë sonë të mrekullueshme 
dhe të jetuarit e saj sipas pëlqimit të Tij! Allahu i 
Lartmadhëruar i harmonizoftë me pëlqimin e Tij, 
ndjenjat, mendimet, qëllimet dhe veprat tona! Me 
mirësinë dhe madhështinë e Tij na faltë dhe na 
strehoftë në pëlqimin dhe mëshirën e Tij! 

Amin!.. 


o 





TASAVVUFI ËSHTË ARRITJA E 
PËRSOSMËRISË NËPËRMJET 
KURANIT DHE SUNETIT... 


Tasavvufi është mbartja e imanit 
në horizontet e mrekullueshme të 
ihsanit. Është të jetuarit me vetëdijen e 
të qenit vazhdimisht nën mbikëqyrjen e 
Allahut, thënë me fjalë të tjera, të jetua- 
rit me vetëdijen e të qenit vazhdimisht 
në vëzhgimin e kamerave hyjnore. 

Allahu i Lartmadhëruar thotë: 



“...Ai është me ju kudo që të 
gjendeni...” (Hadid, 4) 



“...Ne jemi më pranë tij se damari 
i qafës së vet.” (Kaf, 16) 





TASAVVUFIËSHTË ARRITJA 
E PËRSOSMËRISË NËPËRMJET 
KURANIT DHE SUNETIT... 


Për të arritur gradën e “njeriut të përsosur” 
të cilën synon islami është e domosdoshme që të 
kuptohet siç duhet feja si mënyrë e të jetuarit në 
tërësinë e pleksjes së materiales dhe shpirtërores, 
thellësi e raportit të së jashtmes me të brendshmen, 
harmoni mes mendjes dhe zemrës, bashkëjetesë e 
formës me përmbajtjen. 

Tasavvufi në kuptimin e vërtetë është përpjekja 
për ta kuptuar dhe jetuar Islamin jo vetëm së jashtmi, 
por edhe së brendshmi. Postulati i njohur “sheriat, 
tarikat, hakikat dhe marifet” na udhëzon drejt 
perceptimit tërësor të Islamit. 


Me të vërtetë besimtarit, kur përparon në 
rrugëtimin drejt njohjes së Zotit, prej “imanit në 
ihsan”, i zgjerohet botëkuptimi dhe i lartësohen 
vlerat me të cilat ai sheh jetën dhe universin. 

Për shembull sipas sheriatit, ku formulohet 
baza e rregullave për secilin njeri, i thjeshtë apo 
elitar qoftë, “gjëja jote është e jotja, kurse gjëja 
ime është e imja”. 

Sipas tarikatit, rrugës që besimtari ndjek për 
përmirësimin cilësor të besimit të tij, “gjëja jote 
është e jotja, kurse gjëja ime -për hir të Zotit- 
është e jotja”. Kështu bujaria dhe empatia bëhen 
burim i brendshëm kënaqësie. 

Kurse sipas hakikatit, nivel ky që e arrijnë të 
zgjedhurit e Zotit, “as gjëja jote nuk është e jotja, 
as gjëja ime nuk është e imja, çdo gjë është e 
Zotit”. 

Ashtu siç thekson edhe ajeti kuranor: “Nuk 
keni për ta arritur përkushtimin e vërtetë , 
derisa të ndani (lëmoshë) nga ajo (pasuri) që e 
doni. ” (Surja Ali Imran, 92.), për t’iu afruar Zotit duhet të 
arrihet në vetëdijen e flijimit të gjësë më të shtrenjtë. 

Ndërsa sipas marifetit “miqësia me Zotin nuk 
këmbehet me posedimin e pronësisë”. Në një ajet 
kuranor Zoti i Lartmadhërur thotë: 

“Në të vërtetë , Allahu ka blerë nga besim- 
tarët jetën dhe pasurinë e tyre , në këmbim të 
Xhenetit...” [ Teube, 111.) 

Peshorja e miqësisë është sakrifica. Për ata që 
përparojnë në rrugën e miqësisë me Zotin, pasuria 
materiale e njeriut është iluzion, madje inekzistencë 
e plotë. Të gjitha qeniet për të hyrë në ekzistencë, 
por dhe për të qëndruar aty, kanë nevojë të domos- 
doshme për Zotin. Asnjë gjë pa vullnetin dhe forcën 
e Tij nuk mund të hyjë në ekzistencë e as nuk mund 
ta vazhdojë ekzistencën e saj. E vetmja Qenie që për 
të ekzistuar nuk ia ka nevojën asnjë qenieje tjetër 

është Allahu, i Cili është “Vaxhibul Vuxhud”. 

Kjo ngjarje tregon më së miri të vërtetën për 
të cilën po flasim: 

Një herë e pyetën Shejh Shibliun: 

-Sa është zekati i pesë deveve? 

Ai u përgjigj: 

-Obligim është të jepet një dhen, por për ne 
është e tëra. 

Kur e pyetën për argumentin, ai u përgjigj: 

-Argumenti ynë është Ebu Bekri Ai e 
dhuroi të gjithë pasurinë e tij në rrugën e Zotit. Ai 
që e dhuron të gjithë pasurinë në rrugë të Zotit arrin 
cilësitë e karakterit të Ebu Bekrit 4i&. Ndërsa kush 
dhuron një pjesë të konsiderueshme të pasurisë në 
rrugën e Tij, arrin cilësitë e karakterit të Osmanit 

Dituria e cila nuk e shpie njeriun (shpirtërisht) 
në braktisjen e dynjasë, nuk është dituri e vërtetë. 1 

Sa i përket perceptimit të islamit si gërshetim i 

sheriatit, tarikatit, hakikatit dhe marifetit mund 
të themi: 

Sipas sheriatit të vazhdosh ngrënien pas ngop- 
jes është israf (shpenzim në kategorinë e haramit). 

Sipas tarikatit ngrënia deri në ngopje është 
israf. 


1. Ahmed Zerruk, Kavaidut Tasavvuf, kaide: 33. 


O 

Sipas hakikatit ngrënia në masën e duhur, por 
në mënyrë indiferente ndaj Zotit, është israf. 

Kurse sipas marifetit, përveç sa përmendëm 
më lart, ngrënia pa reflektuar në lidhje me madhësh- 
tinë dhe cilësitë e Zotit është israf. Tekefundit çdo 
krijesë, nga mikroja te makroja, është një argument 
që shpalos forcën dhe madhështinë e Allahut të 
Lartmadhëruar. 


Njëri nga evlijatë e mëdhenj Shah Bahauddin 
Nakshibendiu, shpesh jepte kontributin e tij vetë në 
përgatitjen e ushqimit dhe sofrës. Ai këshillonte vazh- 
dimisht nxënësit e tij që gjatë përgatitjes së ushqimit 
mos të ishin të pakujdesshëm dhe të pavëmendshëm 
ndaj Zotit. Kur ndonjëri nga nxënësit e tij hante 
qoftë edhe një kafshatë bukë me harresë dhe pa 
mirënjohje ndaj Zotit, ia tërhiqte vëmendjen menjë- 
herë duke vënë theksin në rëndësinë e çështjes. 

Të ushqyerit, së jashtmi, nuk është një ritual 
adhurimi në vetvete. Mirëpo çdo kafshatë që hahet 
duke përmendur Zotin, bëhet shkak për qetësinë 
dhe përqëndrimin shpirtëror gjatë çdo adhurimi. 
Kurse ato kafshata që hahen pa vetëdije shpirtërore 
i japin zemrës shqetësim, indiferencë dhe ashpërsi. 

Sa bukur e përmbledh nivelin shpirtëror të saha- 
bëve, të cilët u edukuan nga Resulullahu jf§, shprehja 

e Abdullah ibn Mesudit 



Ne arritëm në një shkallë të tillë shpirtërore 
sa dëgjonim dhikrin e kafshatave të bukës nëfyt. 

(Buhari, Menakib, 25.) 





ARRITJA E PERSOSMERISE NEPERMJET KURANIT DHE SUNETIT raa***^— 


Si përfundim, kur këto shkallë ndjeshmërie dhe 
kujdesi që u përpoqëm të sqaronim me shembujt e 
mësipërm, mendohen e aplikohen si shabllone në 
adhurim e në jetën familjare, në marrëdhëniet tona 
fqinjësore dhe ekonomike dhe në çdo marrëdhënie 
njerëzore, atëherë kemi të bëjmë me thellësi tasav- 
vufi. 


PO ATËHERË ÇFARË ËSHTË TASAVVUFI? 

Tasavvufi është arti i njohjes së Zotit me zemër. 

Tasavvufi është mbartja e imanit në horizontet 
e mrekullueshme të ihsanit. Eshtë të jetuarit me 
vetëdijen e të qenit vazhdimisht nën mbikëqyrjen 
e Allahut, thënë me fjalë të tjera, të jetuarit me 
vetëdijen e të qenit vazhdimisht në vëzhgimin e 
kamerave hyjnore. 

Tasavvufi është disiplinë purifikimi. Eshtë rruga 
për të arritur takvanë duke qëndruar larg çdo gjëje 
që e largon njeriun prej Allahut Është edukimi 
shpirtëror për të zhvilluar kapacitetet e brendshme 
të njeriut duke frenuar tekat e nefsit (egos). 

Tasavvufi është shkollimi shpirtëror i purifi- 
kimit të nefsit dhe dëlirjes së zemrës, që zhvillohet 
pranë edukatorëve të vërtetë që janë trashëgimtarët 
e Resulullahut $I§. 

Tasavvufi është lufta që nuk resht kurrë, kundër 
nefsit. 


Tasavvufi është aftësia për ta mbajtur gjallë - 
lidhjen miqësore me Allahun duke treguar në çdo U3 

rrethanë pëlqimin ndaj caktimit të Tij. Është ruajtja 
e ekuilibrit shpirtëror përballë baticë-zbaticave të 
jetës, surprizave të saj të këqija apo të mira. Të 
mos kalosh kufijtë kur je në mirëqenie, por edhe të 
mos trishtohesh në varfëri. Është fitimi i pjekurisë 
për t’i shndërruar në shkaqe purifikimi fatkeqësitë 
dhe vuajtjet duke i perceptuar ato si sprova. Është 
aftësia për t’u rritur cilësisht nëpërmjet falënderimit 
të vazhdueshëm, duke harruar rënkimet e ankimet. 

Tasavvufi është përgjegjësia që ndjen besimtari 
i pjekur (plotësuar) shpirtërisht dhe materialisht për 
t’u drejtuar me empati nga krijesat, për plotësimin 
e nevojave dhe mangësive të tyre. Kthimi në pjesën 
më të natyrshme të përkujdesjes, dhurimit të dashu- 
risë dhe mëshirës krijesave për hatër të Krijuesit. 

Tasavvufi është njësimi i plotë me Kuranin 
dhe Sunetin duke i kuptuar thellësisht me zemër 
direktivat hyjnore dhe profetike e duke i jetuar ato 
në çdo aspekt të jetës. 

Si përfundim, tasavvufi është përpjekja për ta 
jetuar Islamin me ngazëllim, në përputhje të plotë 
me esencën, thelbin e tij, duke njohur nga afër me 
ashk të Dërguarin e Allahut, e duke përfituar nga 
karakteri, personaliteti dhe morali i lartë i tij. 

Çdo gjë tjetër që është në kundërshtim me 
Kuranin dhe Sunetin dhe me llojet e parimeve të 
lartpërmendura e që i vishen tasavvufit janë totalisht 
shpifje. 

_ 

PO ATËHERË ÇFARË NUK ËSHTË 
TASAVVUFI? 


Kur neglizhohet aspekti shpirtëror i islamit, 
dimensioni i tij i thellësisë së takvasë dhe marifetit, 
atëherë ajo çfarë mbetet është vetëm një grumbull 
i thatë rregullash. Gjithashtu, ta marrësh lehtë e 
me dyshim sheriatin, siç bëjnë disa grupe që kanë 
pretendimin e zotërimit të tasavvufit, duke pandehur 
se çdo gjë në islam është batini (ezoterike) dhe e 
fshehtë, është krejtësisht në kundërshtim me të vër- 
tetën e tasavvufit. 

Të tillët që shprehen në formën: “Mjafton ta 
kesh zemrën e pastër, veprat pak rëndësi kanë!” 
duke lënë hapur derën e kompromisit me nefsin 
(egon), nuk kanë lidhje as të afërt e as të largët me 
tasavvufin që është shërbëtori i sheriatit. 

Për konkretizim, mund të përmendim grupe të 
caktuara që nuk kanë kuptuar thelbin e Mesnevisë, të 
cilët neglizhojnë vexhdin dhe takvanë e Mevlevizmit, 
duke e shndërruar semanë, që në fakt është dhikër, 
në një shfaqje orkestrale folklorike për show e duke 
formuar kështu një vëllazëri jo urtie e feje, por 
muzike. 


Poeti i madh Rumi, në vargjet e para të meth- 
nevisë, ankohet për të shkujdesurit që qëndruan afër 
tij, por që nuk e kuptuan përpjekjen dhe qëllimin 
e thellë të tij: 


“Qava e rënkova gjithë për të tjerë, 
Ndenja bashkë me të këqij e të mirë. 


o 

Gjithkush m’u bë mik siç e mendoi, 

Por askush s’ma pyeti brengën, s’ma kuptoi. 

Sado e fshehta ime vetë të vajtojë, 

Jo çdo sy e vesh mund ta dallojë.” 

Burimi shpirtëror i Mevlanës dhe i të gjithë 
burrave të Hakut (miqve të Zotit) ka qënë Kurani 
dhe Suneti. Ai këtë të vërtetë nëpërmjet një rubaire 
ia deklaron të gjithë botës duke u shprehur: 

“Sa të kem frymë unë jam shërbëtori i Kuranit 

Unë jam dhë në rrugën e Muhamed Mustafait 

Nëse dikush nga fjalët e mia përfton tjetër gjë 

Unë pikëllohem dhe ndjej neveri për të.” 

Në vargjet e mësipërme Mevlana na prezantohet 

si “Robi e shërbëtori i Kuranit dhe dheu i rrugës 
së ndritur të Profetit Muhamed >'§§.” Ashtu 
si kompasti, këmbën e palëvizshme ai e kishte 
rrënjosur në sheriatin e Allahut duke u përpjekur 
ta organizonte jetën sipas mësimeve të Kuranit dhe 
Sunetit. 

Atëherë pretendimi i të qenit në rrugën e 
Mevlanës, por pa vepruar sipas rregullave të sheri- 
atit, para së gjithash, lëndon shpirtin e tij. 

Ndërsa në disa tarikate të tjera, vihet re një 
gjallërim i aktiviteteve tregtare, në dukje me nijetin e 
mirë. Mirëpo me kalimin e kohës ndodhë largimi nga 
ndjeshmëria e takvasë e kështu tarikati shndërrohet 
në një strukturë të mirëfilltë interesi material. Ky 

® është shembulli më i qartë i instrumentalizimit të 
fesë në emër të dynjasë. Tarikati, që është porta e 
_ 

hiçit dhe asgjësimit, shndërrohet në një përpjekje 
për të vënë pasuri e të mira materiale. 

Në disa tarikate të tjera lihet pas dore kujdesi 
ndaj haramit e hallallit me shprehje të zbrazura si 
“unë kam zemrën e pastër”, duke iu hapur rruga 
përzierjes mashkull-femër, neglizhencës së mbulesës 
së femrës e plot lëshimeve të tjera që bien ndesh me 
sheriatin. Kështu ndodh animi nga një botëkuptim i 
gabuar se gjoja një zemër e pastër nuk paska nevojë 
të respektojë haramin e hallallin. 

Kështu lihet në hije Hz. Pejgamberi J§§, që 
është udhërrëfyesi ynë në çdo çështje, i cili edhe 
pse me zemrën më të pastër në botë, kishte shume 
kujdes adhurimet, veprimet, moralin dhe atë që 
neglizhohet më së shumti në kohët tona, hallallin 
e haramin. 


Ndërsa tasavvufi i vërtetë, në frymën e Ehli 
Sunetit dhe Xhematit, është përpjekja për t’u 
shkrirë së brendshmi e së jashtmi me normat e 
principet e jetës së Hz. Pejgamberit 5§§. Ashtu siç 
i ka kryer me shumë përpikëri Hz. Pejgamberi $§§, 
ndaj Allahut Hl-, të gjitha obligimet e robërisë edhe 
në dimensionin e jashtëm (dhahiri), deri në frymën 
e fundit, janë të obliguar edhe besimtarët të cilët 
duhet të marrin shembull vetëm atë, të ndjekin me 
përpikëri sheriatin, pavarësisht përkatësisë sociale 
apo shpirtërore të tyre. 


Në lidhje me Abdulkadir Gejlanin transmetohet 
një histori e përjetuar nga vetë ai: 

“Një ditë para syve të mi u shfaq një dritë që 
përfshiu gjithë horizontin. Duke vëzhguar me habi 
pyeta «çfarë është kjo dritë, vallë?!». Nga brendësia 
e dritës erdhi kjo përgjigje: 

«- O Abdulkadir, unë jam Zoti yt! Jam kaq i 
kënaqur me veprat e tuaja të deritanishme sa 
vendosa të t’i lejoj (t’i bëj hallall) të gjitha veprat e 
ndaluara (haram).» 

Pasi zëri u ndal, unë e kuptova se ai ishte 
Shejtani dhe i thashë: 

«- Shporru o i mallkuar! Ajo dritë me të cilën 
dëshiron të më mashtrosh është për mua një errësirë 
e përjetshme.» 

Ai teksa po largohej më tha: 

«- Shpëtove sërish nga kthetrat e mia në saje 
të urtësisë dhe mprehtësisë që të ka dhuruar Zoti. 
E në fakt unë me këtë metodë kam devijuar me 
qindra njerëz.» 

Çova duart dhe me vetëdijen se kjo ishte një 
mirësi e Allahut të Lartmadhëruar e falënderova 
Zotin nga thellësia e zemrës.” 

Njëri nga xhemati pyeti: 

“- Ku e kuptuat se ai ishte Shejtani?” 

“- E kuptova nga shprehja «T’i bëra hallall të 
gjitha haramet!»” 

Në të vërtetë nëse do të duhej të shkarkohej 

® dikush prej ngarkesave juridike të hallallit dhe 
haramit, për arsye të veprave të mira dhe gjendjes 

_ 

së lartë shpirtërore, ai do të duhej të ishte modeli më 
i përsosur i robërisë ndaj Allahut të Lartmadhëruar, 
Hazreti Pejgamberi $|§. Përderisa ky privilegj nuk iu 
dha as atij, nuk do t’i jepet askujt. 

Në lidhje me këtë temë Imam Rabbani shpre- 

het: 

“Ezoterizmi (batini) të detyron t’i japësh rën- 
dësi edhe ekzoterizmit (dhahiri). (Është kusht i 
domosdoshëm harmonia ndërmjet ezoterizmit 
dhe ekzoterizmit.) Ai që angazhohet me ezote- 
rizmin duke neglizhuar ekzoterizmin është jobe- 
simtar. Gjendjet shpirtërore që gjoja arrin ai janë 
iluzion dhe magji. Matësi më i mirë i gjendjeve 
tona shpirtërore janë standardet e sheriatit. Kjo 
është edhe rruga e duhur .” 2 

Duke u nisur nga sa thamë më lart, ai që nuk 
e organizon jetën sipas Kuranit dhe Sunetit duke 
neglizhuar obligimet ekzoterike (dhahiri), sado 
të flasë perla tasavvufi, nuk mund të jetë sufi në 
kuptimin e plotë të fjalës. 

Për shembull një besimtar që për interesa 
të kësaj bote kalimtare nuk e zgjidh çështjen e 
trashëgimisë sipas ligjeve të Zotit, nuk mund të 
përparojë në rrugën shpirtërore që të shpie në 
njohjen e Tij. 

E njëjta gjë mund të thuhet edhe për kotësinë 
e pretendimit të dikujt që pandeh së është sufi kur 


2 Imam Rabbani, Mektubat, III, 87-88, no: 87. 

ai në jetën e tij familjare nuk respekton parimet 
islame. Nuk mund të përparojnë në planin shpirtë- 
ror ata prindër të cilët i privojnë fëmijët e tyre nga 
edukimi i Kuranit, duke vënë në rrezik të ardhmen 
e përjetshme të fëmijëve, në emër të së ardhmes 
së kësaj bote kalimtare. Të pandehurit e kësaj 
kategorie të prindërve se janë ne tasavvuf tregon 
vetëm hutimin e pavetëdijshëm të tyre. 

T’i hysh në hak tjetrit gjatë një marrëdhënie 
tregtare me të, pra për një interes të kësaj bote t’ia 
tolerosh vetes një gjë që ndalohet nga Zoti, duke 
menduar “ta bëj vetëm njëherë e mandej nuk e 
bëj më”, është padrejtësia më e madhe që njeriu 
mund t’i bëjë vetes duke gjymtuar dimensionin e tij 
shpirtëror. 

Ajeti kuranor që lidhet më xhelozinë dhe hasetin 
e vëllezërve të Hz. Jusufit SSSK, të cilët duke rënë 
viktimë e egos, tentuan ta vrisnin vëllain e tyre, është 
më tipiku në lidhje me temën në fjalë: 

“Vriteni Jusufin ose braktiseni në ndonjë 
vend të largët, se pastaj babai juaj do të kthehet 
nga ju dhe, pas kësaj, do të bëheni njerëz të 
mirë.” (Jusuf, 9) 



Të zhytesh në harame me mendimin se do të 
pendohesh e përmirësohesh nesër, ndërkohë që e 
nesërmja është mister e nuk dihet çfarë sjellë, do 
të thotë ta zhvlerësosh pendimin duke u bërë rob i 
nefsit. Kjo nuk është asnjë gjë tjetër veçse helmatisje 
e botës shpirtërore. 

Në lidhje me këtë temë nuk duhen lënë në 
harresë parimet e Hz. Omerit i cili thoshte: 

“Mos ia shihni namazet dhe agjërimet dikujt, 
por jepini rëndësi faktit nëse ai flet të drejtën, kur 
i besohet diçka e kryen në mënyrën më të mirë 
amanetin dhe nëse kur angazhohet me çështjet 
e dynjasë kujdeset për hallallin dhe haramin .” 3 

Eshtë krejt e pakuptimtë të presim progres 
shpirtëror nga një person që nuk tregon kujdes 
ndaj të ligjshmes në adhurim, veprim, moral e në 
organizimin e jetës në tërësi. 

Nuk duhet harruar se sheriati, që përfshin 
dispozitat e jashtme të Islamit, është si skeleti që 
mban në këmbë trupin. Një trup pa skelet e pa 
shtyllë kurrizore nuk mund të qëndrojë në këmbë. 
Por edhe një qasje fetare që përbëhet vetëm nga 
skeleti i saj, sikurse ka dëshirë ta paraqesë Islamin 
dikush me qëllime të caktuara, nxjerr në pah një 
vizion islam të frikshëm, të ftohtë, të neveritshëm 
dhe të ngurtë. 

Tasavvufi i vërtetë përbëhet nga përpjekja për 
ta perceptuar Islamin me emocionin dhe përshpirt- 
shmërinë e Hz. Pejgamberit sahabëve të tij, të 
parëve tanë të mirë dhe të devotshmëve, për ta 
jetuar atë si ata, me dashuri e kënaqësi të madhe. 


3. Bejhaki, es Sunenul Kubra, VI, 288; Shuab, IV, 230, 326. 

KERAMETI 4 MË I MADH ËSHTË 

ISTIKAMETI 5 

Tasavvufi para së gjithash është përpjekja për ta 
organizuar jetën në udhëzimin e Kuranit dhe Sunetit. 

Në disa ajete kuranore thuhet: 

“Bindjuni Allahut dhe të Dërguarit, për të 
shpresuar mëshirën (Allahut).” (Al’Imran, 132) 

“O ju që keni besuar! Bindjuni Allahut dhe 
bindjuni të Dërguarit dhe mos i çoni dëm veprat 
tuaja!” (Muhammed, 33) 

Hz. Pejgamberi g§, në hutben e lamtumirës 
është shprehur: 

“...Ta dini se unë do të shkojpërpara jush në 
burimin e Keutherit e do t’ju pres atje. Përballë 
umeteve të tjerë unë do t’i gëzohem numrit tuaj 
të shumtë. Kujdes (duke bërë gjynahe) mos ma 
nxini fytyrën . 

“...O besimtarë! Po ju lë dy gjëra amanet. 
Nëse kapeni fort pas tyre, nuk do ta humbisni 
rrugën kurrë. Amanetet janë Kurani dhe Suneti 
i të Dërguarit të Allahut. .. ” (shih. Muslim, Haxh, 147; 
Ebu Davud, Menasik, 56.) 

Ja pra, tasavvufi i vërtetë është përshtatshmëria 
e plotë me këto dy amanete të shenjta. Eshtë 
metoda e realizimit të sinqeritetit, devotshmëri- 


4. Aftësi e veçantë që Zoti ia dhuron atij që meriton dashurinë e 
Tij. (përkthyesi) 

5. Udhëzimi dhe qëndrueshmëria në të. (përkthyesi) 

së, asketizmit, frikë-respektit, pendimit, pëlqimit 

e plot aktiviteteve të tjera të zemrës, në frymën e 
Kuranit dhe Sunetit; është gjithashtu metoda që 
na mëson të eliminojmë sëmundjet shpirtërore si 
hipokrizinë, mendjemadhësinë, thashethemet, 
smirën e të ngjashmet me to, dhe jo arritja e 
mrekullive dhe zbulesës (zhvelimit) nëpërmjet 
praktikave të ndryshme si asketizmi dhe lufta me 
veten. 


Arritja e nivelit të mrekullisë dhe zbulesës nuk 
është tregues i përparimit shpirtëror. Sipas shumë 
transmetimeve të ndryshme, më i miri i njerëzimit, 
pas pejgamberëve, është Ebu Bekri 4p>, por në 
lidhje me të nuk ka shumë të dhëna që flasin për 
mrekullitë e jashtme të tij. Mrekullia më e madhe 
e tij ishte dashuria dhe besnikëria e pashoq ndaj 
Pejgamberit bindja dhe dorëzimi i plotë ndaj tij. 

Prandaj miqtë e Allahut nuk u kanë dhënë 
fare rëndësi mrekullive të jashtme, madje ata janë 
përpjekur shumë që t’i parandalojnë mrekullitë që 
bëhen shkak për mendjemadhësi dhe famë. Të gjitha 
përpjekjet e tyre i kanë fokusuar në mrekullinë e 
vërtetë, në atë të të jetuarit të Kuranit dhe Sunetit 
me vetëdije të qëndrueshme. 

Xhunejd Bagdadi, ka thënë: 


“Nëse shihni një person duke fluturuar, 
gjendja e përgjithshme e të cilit nuk përputhet 
me Kuranin dhe Sunetin, ta dini se ai nuk po bën 
mrekulli, por magji.” 

Transmetohet se Bajezit Bistami, ka thënë: 

“Një ditë desha të kaloja në krahun tjetër të lumit 
Tigër. Kur në çast ndodhi një mrekulli e u bashkuan 
dy anët e lumit për të mundësuar kalimin tim. 
Mblodha veten dhe iu drejtova lumit Tigër me fjalët: 

«-Betohem që unë nuk jam i interesuar për 
këtë. Varkëtarët i nxjerrin kalimtarët në anën tjetër 
të lumit me një gjysmë akçeje. (Ndërsa ti kërkon 
veprat e mia të tridhjetë viteve që kam përgatitur 
për Ahiretin.) Për një gjysmë akçeje nuk mund të 
çoj dëm tridhjetë vitet e fundit të jetës sime (duke 
përjetuar një mrekulli që ma zgjon e ma miklon 
egon.). Unë kam nevojë për të Mrekullueshmin 
(Zotin) e jo për mrekullinë (kerametin)!»” 

Allahu në Kuranin Famëlartë ka thënë: 



“...Më i nderuari prej jush tek Allahu është 
ai që i frikësohet më shumë Atij.” (Huxhurat, 13.) 

TASAVVUFI, RUAJTJA NGA GAFLETI 6 
NËPËRMJET DHIKRIT 7 

Allahu i Lartëmadhëruar nëpërmjet ajetit “O 

besimtarë, përmendeni shpesh Allahun.” (Ahzab, 

41.), kërkon prej nesh ta përmendim vazhdimisht 
Atë. 


€ \ 6. Gjendje e pavetëdijshme, pra shkujdesje. (përkthyesi) 
9 7. Përmendje e Zotit. (përkthyesi) 

Gjithashtu Ai duke u shprehur “...ata që e 
përmendin Allahun duke qëndruar në këmbë, 
ndenjur ose shtrirë...” (A1 Imran, 191.), dëshiron që 
ta kemi zemrën vazhdimisht të lidhur me Të. 

Siç vërehet, detyra jonë e përmendjes së Allahut 
nuk përbëhet vetëm nga falja e namazit. Vetëdija 
e të qenit së bashku me Allahun në namaz, duhet 
të pasohet edhe pas tij. Allahu që nuk i harron 
për asnjë sekondë robërit e Tij, kërkon nga ne 
përmendjen e vazhdueshme të Tij. 

Pejgamberi $f§, i nxiste sahabët në çdo rast 
drejt dhikrit (përmendjes) të Allahut Ai u jepte 
atyre virde të ndryshme 8 dhe nganjëherë formonte 
edhe hallka dhikri për aplikimin e dhikrit në grup 9 . 

Prej se Pejgamberi $jl§, e konsideronte gaflet 
(shkujdesje) qoftë edhe një çast të vetëm të kaluar 
larg dhikrit, është lutur: 

“O Zoti im! Mos më lër në dorën e nefsit tim 
as sa hap e mby// sytë.../ 10 

Një zemër kapet nga gafleti aq sa ajo harron 
Zotin e saj. Për këtë arsye, Pejgamberi jf§, ka thënë: 

“Nganjëherë ndihem i shqetësuar. Por unë 
bëj istigfar njëqind herë në ditë. ” (Muslim, Dhikr, 4i ; 
Ebu Daut, Vitr, 26.) 


8. Shih. Ibn Maxhe, Edeb 56; Buhari, Fedailu As’habun Nebevi 9, 
Deavat 11; Muslim, Dhikr 79, 80. 

9. Shih. Ahmed, IV, 124. 

10. Xhamius Sagir, I, 58. 

Nga kjo kuptojmë se duhet të bëjmë istigfar jo 
vetëm për gjynahet tona, por edhe për momentet 
që kemi kaluar pa vetëdijen ndaj Zotit. Kur parimet 
shpirtërore rafinohen në gradën e marifetit, edhe 
të marrësh e të japësh frymë në harresë e gaflet, 
konsiderohet gjynah. Pejgamberi jH, në një hadith 
është shprehur: 

“Nëse njerëzit ulen në një kuvend dhe negli - 
zhojnë përmendjen e Allahun, kanë bërë gjynah. 
Kush merr një rrugë e nuk përmend Allahun 
ka bërë gjynah. Kush hyn në shtrat e nuk i bie 
ndërmend përmendja e Allahut, ka bërë gjynah. ” 

(Ahmet, II, 432.) 

Ajo që përmendet në suren Al’ Imran, ajeti 
191 “përmendja e Allahut në këmbë, ndenjur 
dhe shtrirë”, ka për qëllim pikërisht këtë. Në fakt 
njeriu në të shumtën e rasteve ndodhet në njërën 
prej këtyre gjendjeve. Kjo tregon që Allahu kërkon 
prej nesh që të jemi vazhdimisht në gjendje dhikri. 
Por në vazhdimin e ajetit, Ai thekson edhe kushtin 
e pranimit të dhikrit të vazhdueshëm: 

“...Meditojnë në lidhje me krijimin e qiejve 
dhe tokës...” (A1 Imran, 191.) 

Ai kërkon prej nesh që të bëjmë dhikër duke u 
thelluar në meditimin e fuqisë hyjnore dhe manifesti- 
meve të madhështisë së Tij duke qenë të vetëdijshëm 

® për të qenët tonë një hiç, dhe me një zemër që ka 
arritur gradën e prekjes dhe dridhjes. 
_ 

Në një tjetër ajet Allahu i Lartëmadhëruar ka 
thënë: 


“Besimtarë të vërtetë janë vetëm ata, zemrat 
e të cilëve, kur përmendet Allahu, fërgëllojnë dhe, 
kur u lexohen shpalljet e Tij, u forcohet besimi 
dhe vetëm te Zoti i tyre mbështeten.” (Enfal, 2.) 

Kjo do të thotë që dhikri që mbetet vetëm në 
fjalë e që nga goja nuk zbret në zemër, duke mos 
u bërë shkak për ndonjë përjetim shpirtëror apo 
dridhje të brendshme, nuk është dhikër i pranuar. 
Qëllimi i dhikrit është vetëdijësimi i zemrës për Atë 
që përmendet dhe realizimi i afrimit me Allahun e 
Lartëmadhëruar. 

Prandaj në tasavvuf zhvillimi shpirtëror nuk 
varet vetëm nga rritja në sasi e detyrave të për- 
ditshme, por edhe nga lartësimi i ndjeshmërisë së 
zemrës, përsosja e moralit dhe nga manifestimet e 
emrave të Allahut në zemër. 


Një besimtari që lartësohet në rrugën e tasav- 
vufit, duhet t’i përsoset politesa, edukata, mëshira, 
dhembshuria, shërbimi, përpjekja dhe sakrifica. Ai 
duhet të jetë i durueshëm dhe në gjendje pëlqimi, 
duke shfaqur mirëkuptim dhe tolerancë. Ai duhet të 
ketë një shpirt të hollë, forcë empatie dhe të dojë për 
tjetrin atë çfarë do për veten. Përparimi shpirtëror 
lidhet tërësisht me këto që renditëm. 


Jeta mistike është përjetimi shpirtëror, nëpër- 
mjet dhikrit, i të qenit bashkë me Allahun |§^. Sami 

Efendiu e ka përkufizuar tasavvufin si pastrimin e 
zemrës nga çdo gjë tjetër veç Allahut, nëpërmjet 
dhikrit të vazhdueshëm 11 . 

Fitimi i kësaj vetëdije sjell edhe mundësinë e 
zgjidhjes së sekretit të sprovave hyjnore. 

Për shembull Omer ibn Abdulazizi ka 
thënë: 

u Haramet janë zjarr. Drejt tyre e zgjasin 
dorën vetëm ata që kanë zemrën e vdekur. Nëse 
do të ishin të gjallë ata që zgjasin dorën drejt tyre, 
do ta ndjenin zjarrin e harameve.” 

Prandaj një besimtar që ka zemrën e gjallë prej 
dhikrit të Allahut: 

• Nuk u afrohet jo vetëm harameve, por as 
veprave të dyshimta. 

• E ruan zemrën nga gjërat që i dëmtojnë atij 
botën shpirtërore. 

• Nuk vrapon pas aventurave të panevojshme, 
çmendurive, gënjeshtrave dhe epsheve. Nuk mash- 
trohet nga dashuritë kalimtare. 

• Nuk e dëmton jetën e tij me vulgaritetin e 
egos, nuk e njollos fletoren e veprave me harlisje e 
punë të turpshme. 

• Përkundrazi, ai e zbukuron jetën e tij me vepra 
të mira e bamirësi. 

11. M. Sami Efendi, Musahabe, VI, 13. 

• Ai udhëzohet në jetën e tij nga Kurani dhe 
Suneti. 


• I kryen adhurimet me rigorozitet, ia përforcon 
vetes dëshirën për të shërbyer në rrugën e Zotit, rrit 
përpjekjet dhe shpeshton frekuentimet në kuvendet 
e vepër mirëve. 

• Dhe së fundmi, ai e kalon jetën si dëshmitar i 
Zotit në tokë, me një emër të mirë në qiell dhe duke 
lënë kujtime të mira me veprat e tij të virtytshme. 

Ndërsa zemra injorante, e paaftë e në indiferencë 
e shkujdesje nga mungesa e përmendjes së Allahut, 
është në gjendje të gatshme për të rënë në batakun 
e gjynahut në çdo çast. Indiferenca (neglizhenca) 
është trualli më i përshtatshëm i gjynahut. Mëkatet 
aplikohen pa pengesën e aspektit shpirtëror në 
truallin në fjalë. 

Shkatërrimi i indiferencës me dhikër është 
mburoja më e mirë ndaj gjynahut. Asnjë njeri nuk i 
bën kurth vëllait të vet duke thënë Bismilah. Asnjë 
besimtar, zemra e të cilit thotë Allah, nuk mund të 
ngulë gjembin në zemrën e tjetrit. 


Kurse, tasavvufi është të jetuarit me zemrën 
e gjallë, i vetëdijshëm për kamerat e kontrollit hyj- 
nor, me përmendjen e vazhdueshme të Allahut, në 
gradën e ihsanit. Është të kthyerit në moto të jetës 
e vërteta se Allahu i Lartëmadhëruar është me ne 
në çdo çast e vend. Është të mos harruarit se Ai 
është ndaj nesh më afër se damari i qafës. Është 

të gdhendurit përgjithmonë në zemër se Ai e di 
edhe atë çfarë kemi në brendinë tonë, na sheh e 
na dëgjon në çdo çast. 

Dhëntë Zoti për të gjithë ne që ta jetojmë 
imanin në gradën e Ihsanit! Na e ndriçoftë zem- 
rën me nurin e dhikrit, njohjes dhe dashurisë së 
Tij! Na dhëntë sukses për ta jetuar, siç do Ai, 
robërinë ndaj Tij! 

Amin!.. 










TASAVVUFI, 

MËNJANIM PREJ NEFSIT 
DHE PËRNDRITJA E SHPIRTIT 



Ebul Hasan Harakani është shpre- 

hur: 

“Ashtu siç është obligim namazi dhe 
agjërimi, ashtu është detyrim edhe mënja- 
nimi i zemrës nga mendjemadhësia, zilia 
dhe ambicia.” 

Të biesh në batakun e “mendje- 
madhësisë” dhe “egocentrizmit”, do të 
thotë ta spërkasësh shpirtin me helm. As 
doktrina e teuhidit dhe as cilësia e Zotit 
“Mutekebbir”, sipas së cilës Zoti është më 
i Madhi, nuk e tolerojnë ortakërinë me Të. 






TASAVVUFI, 

MËNJANIM PREJ NEFSIT 
DHE PËRNDRITJA E SHPIRTIT 


Allahu për të theksuar rëndësinë e madhe 
që ajo ka, pasi betohet 7 herë, në suren “Esh- 
Shems” thotë: 


“Vërtet, kushdo që e pastron shpirtin, do të 
shpëtojë, ndërsa kushdo që e shtyp atë (me punë 
të këqija), do të dështojë.” (Shems, 9-10.) 


Në ditët e sotme, pushtimi i kulturës globale, 
reklamat epshndjellëse, modat që nxitin luksin dhe 
shpenzimet me tepri, propagandat dhe ndikimet 
negative të televizionit dhe internetit, kanë sjellë 
erozion dhe ndotje të jashtëzakonshme shpirtërore. 
Njerëzve u janë turbulluar mendjet dhe zemrat. U 
janë bërë lëmsh qëllimet me mjetet. Në vend që 
të hanë e të pinë për të fituar forcë për të kryer 
detyrat e tyre të robërisë ndaj Allahut, tani jetojnë 
për të ngrënë e për të pirë. Zemrat e tyre janë 
robëruar ndaj dynjasë e nefset (egot) u janë bërë 
robër të epshit. Pakënaqësia e brendshme e shpuri 
njerëzimin në një krizë të individit e të shoqërisë. 
E si përfundim, zemrat dhe mendjet e njerëzve u 

helmuan me një botëkuptim të dynjasë pa ahiret, 
larg çdo frike që lidhet me botën tjetër. 

Për këtë arsye, tasavvufi si pastrim i egos 
(nefsit) dhe rafinim i zemrës, ka më shumë rën- 
dësi në këto kohë. Sepse tasavvufi është procesi 
i edukimit të njeriut me falënderimin, pëlqimin, 
asketizmin, mirënjohjen dhe vetëmjaftueshmërinë, 
është shpëtimi nga prangat e dëshirave të përkoh- 
shme të dynjasë, duke arritur në vetëdijen se jeta e 
vërtetë është ajo e ahiretit. 

NË TASAVVUF ÇDO GJË FILLON NGA 

PERCEPTIMII HIÇIT 

Përpjekja në rrugën e tasavvufit fillon me 
perceptimin e hiçit duke shqitur qenien, unin, 
krenarinë dhe mendjemadhësinë nga bota e brend- 
shme e zemrës. 

Mbreti i të urtëve, Shah Nakshibendiu, edhe 
pse ishte një nga njerëzit më të ditur të kohës së tij, 
në vitet e para të rrugëtimit shpirtëror ka pastruar 
rrugët ku kalonin njerëzit, u ka shërbyer të sëmurëve, 
nevojtarëve, madje edhe kafshëve që kishin nevojë 
për mbikëqyrje. Kështu ai u pajis me një modes- 
ti dhe me një vetëdije përulësie e hiçi. Shprehja 
e mëposhtme tregon më së miri gjendjen e tij të 
përkorë: 

Bota është grurë e unë kashtë 

Gjithkush i bukur e unë shëmtaraq! 

(Pra të gjithë të mirë, vetëm unë i keq) 

_ 

Në të njëjtën mënyrë edhe Halid Bagdadi (v. 
1827), në një kohë kur të tjerët e thërrisnin “Dielli i 
Diejve”, shkoi në dergjahun e Abdullah Dehleviut 
(v. 1824). Por shejh Dehleviu nuk doli as për ta pritur 
atë tek dera. Nuk e lejoi atë të hipte në kursin apo 
mihrabin e dergjahut. Fillimisht, për t’ia thyer unin 
dhe për t’ia mësuar atij vetëdijen e të qenit një hiç, 
e ngarkoi me detyrën e pastrimit të tualeteve. 

Edhe pse ishte kadiu i Bursës, Aziz Mahmud 
Hydaji (v. 1628), kaloi në dergjahun e Uftades stade 
të ngjashme për të arritur gradën e hiçit. Ai shiti 
mushkëri bagëtish në rrugët e qytetit duke qenë 
i veshur me togën e zbukuruar të avokatit. Pas 
përpjekjeve të shumta për të shuar unin, krenarinë 
dhe mendjemadhësinë, ai fitoi titullin e udhëzu- 
esit të përsosur, orientoi dhe udhëzoi mbretër e 
padishahë. Para e pas tij erdhën me qindra kadilerë 
e gjyqtarë, por në mesin e tyre vetëm ai, për arsye 
të përkushtimit, mbeti tash 400 vjet i gjallë në zemrat 
e njerëzve. 


Me të vërtetë, si në të gjitha qasjet dhe metodat 
e tasavvufit, edhe në metodat e tilla të edukimit të 
egos kishte baza të edukimit profetik ose reflektime 
të sahabëve të nderuar. Kjo ngjarje është një shem- 
bull konkret i kësaj që po themi: 


Nga sahabi i nderuar Zejd ibn Thabit trans- 
metohet: 

“Një ditë pashë kalifin e të gjithë umetit, hz. 

Umcrin 4^b, që kishte veshur një rrobë me 17 arna. 
U ktheva në shtëpi duke qarë. Pas pak dola sërish 
jashtë. U hasa sërish me hz. Umerin 4^. Ai kishte 
vendosur në sup një shtambë me ujë e po ecte në 
mesin e njerëzve. I çuditur i thirra: 

«-0 prijësi i besimtarëve!» 

Ai m’u përgjigj: 

«-Hesht, mos fol, do të ta tregoj arsyen e kësaj 
më vonë!» 

Eca së bashku me të. Arritëm në shtëpinë e 
një plake dhe ai hodhi në enët e saj ujin që kishte 
marrë. Më pas u kthyem në shtëpinë e hz. Umerit. 
Unë e pyeta atë për qëllimin e veprimeve të tij. Ai 
m’u përgjigj: 

«-Kur ike ti, erdhën tek unë përfaqësuesit e 
Rumit dhe Persisë. Ata më thanë: 

“-Të dhëntë Zoti hajret dhe mirësitë e Tij, o 
Umer! Të gjithë njerëzit janë të një mendimi për 
diturinë, virtytet dhe drejtësinë tënde!” 

Kur ata ikën, mua më kapluan ndjenjat e 
pëlqimit të vetes. Menjëherë u çova, dhe për të 
marrë një masë kundër nefsit bëra çfarë ti pe me 
Sytë tuaj.»” (Muhibbu’t Taberi, er-Rijadu’n Nadra, II, 380.) 

Ja pra, në tasavvuf çdo gjë fillon duke i treguar 
vendin egos dhe duke perceptuar mirë gjendjen e 

® hiçit. Prej atyre, zemrat e të cilëve kanë arritur ta 
realizojnë këtë, shfaqen shumë vepra të virtytshme. 

_ 





MENJANIM PREJ NEFSIT DHE PERNDRITJA E SHPIRTIT 


Në lidhje me këtë temë sërish shembulli i hz. 
Umerit është sinjifikativ: 

Nga babai i tij, Ijas bin Seleme transmetohet: 

u Hz. Umeri 4§b doli një ditë në çarshi. Në dorë 
kishte një bastun. E ktheu bastunin nga unë dhe 
më tha: 

«-Mos qëndro në mesin e rrugës, mos ua zër 
rrugën myslimanëve!» Bastuni i tij preku lehtë rrobat 
e mia. 

Kur u takuam sërish vitin tjetër më pyeti: 

«-A do të shkosh në haxh këtë vit?» 


«-Po» - iu përgjigja. 

Atëherë ai më kapi për dore, më shpuri në 
shtëpinë e vet dhe më dha 600 dirhem duke më 
thënë: 

«-Këto përdori rrugës për në haxh. Ta dish se 
këto janë si shpagim për bastunin që drejtova kundër 
teje duke të hasur lehtë.» 

«-Nuk po e kujtoj dot temën e bastunit o prijësi 
i besimtarëve?! »- i thashë unë. 

«-Ndërsa unë nuk e kam harruar fare! » - m’u 
përgjigj ai.” (Taberi, Tarih, IV, 224.) 

Ebul Hasan Harakani ka thënë: 


“Miqtë e Allahut kanë arritur gradat e larta 
në saje të sinqeritetit në punë dhe përpjekjes së 

vazhdueshme në drejtim të purifikimit të egos 
së tyre. ” 12 

“Ashtu siç është obligim namazi dhe agjërimi, 
ashtu është detyrim edhe mënjanimi i zemrës nga 
mendjemadhësia, zilia dhe ambicia.” 13 

Me të vërtetë, sekreti i lartësimit të miqve të 
Allahut është pikërisht kjo gjendje e modestisë, hiçit 
e asgjësimit. Për këtë arsye të urtët kanë thënë: 

“Kur ti nga vetja del, tek ti veç Krijuesi ngel!” 

Veset prej të cilëve egoja heq dorë më me 
vështirësi janë arroganca, mendjemadhësia dhe 
egocentrizmi. Njëri prej sufive më të hershëm, Ebu 
Hashim es-Sufi është shprehur: 

“Të shqitësh mendjemadhësinë nga një zemër 
që është sëmurë prej saj, është më e vështirë se të 
gërryesh (gërmosh) një mal me gjilpërë.” 

Mirëpo pa arritur sukses në luftën me mendje- 
madhësinë nuk mund të përsoset njeriu në planin 
shpirtëror e gjithashtu nuk mund të arrijë gradën e 
“njeriut të përsosur” që synon Islami. 

Në një hadith Hz. Pejgamberi §§ është shpre- 

hur: 

“Ai që në zemrën e tij ka mendjemadhësi, 
qoftë edhe sa një grimcë, nuk do të mund të hyjë 
në xhenet. ” (Muslim, Iman, 147.) 


12 . Attar, Tedhkire, f. 622. 

13. Attar, Tedhkire, f. 629. 

Parë nga ky aspekt, mendjemadhësia, arrogan- 
ca dhe egocentrizmi, janë kancer sa i përket bo- 
tës shpirtërore. Qëllimi i edukimit sufi është brak- 
tisja e unit që buron nga nefsi (egoja), duke thënë 
vazhdimisht “Ti o Zot”, kështu vuloset kyçja e 
egocentrizmit. 

Sipas disa transmetimeve të të urtëve, në 
zemrat e të cilëve Mensur Hallaxhi ka një vend 
të veçantë, kur Mensuri ishte në trekëmbësh, duke 
marrë dënimin e merituar, i afrohet Iblisi dhe e pyet: 

U -Një «Unë» the ti e një «unë» thashë unë. Si ka 
mundësi që ti fitove rahmetin, kurse unë mallkimin?!” 

Hallaxhi ia ktheu Iblisit: 

“-Ti duke thënë «Ene» (unë) shfaqe ego dhe 
epërsi ndaj Ademit 8SP. Kurse unë duke thënë 
«Enel Hak» (Unë jam i Vërteti) e zhduka qenien 
time në qenien e Hakut. (Ashtu siç nuk mbetet 
asnjë shenjë nga lumi kur ai bashkohet me detin, 
ashtu edhe unë e kam shkrirë ueten duke iu 
dorëzuar krejtësisht Zotit.) 

Egoizmi si shfaqje e mendjemadhësisë është 
shenjë e xhehenemit. Kurse shuarja e unit, pra 
shkrirja në Hakun, është shprehje e hiçit. Kjo 
është arsyeja se pse ti meritove mallkimin e unë 
mëshirën e rahmetin.” 


Kur Shejtani i mallkuar kundërshtoi urdhrin 
e Allahut duke bërë revoltën e parë ndaj Zotit, në 

vend që të pranonte gjynahun e të pendohej, u bë 
viktimë e arrogancës, mendjemadhësisë dhe ego- 
centrizmit duke këmbëngulur në mëkat. Në vend që 
të dënonte nefsin e tij e të bënte teube, u bë kurban 
i inatit dhe arrogancës. E kështu meritoi mallkimin 
e Zotit. 

Edhe Hz. Ademi me Hz. Havanë iu 

bindën shejtanit, e duke shijuar frutin e pemës së 
ndaluar bënë gjynahun e parë të llojit njerëzor. Por 
ata nuk e justifikuan gjynahun e bërë, si shejtani, 
por dënuan nefsin e tyre duke pranuar të vërtetën: 

“Ata thanë: «0 Zoti ynë! Ne e kemi futur 
veten në gjynah, prandaj, nëse Ti nuk na fal dhe 
nuk na mëshiron, ne vërtet që do të jemi nga të 
humburit.»” (Araf, 23) 


Ata treguan pjekurinë e kthimit nga gjynahu 
dhe të penduar e të turpëruar u strehuan në faljen 
dhe mëshirën e Allahut. Pasi Allahu ua pranoi 
pendimin e bërë me sinqeritet e lot në sy, ata 
merituan mirësitë hyjnore. 

Tasavvufi, përpjekjen me të madhe e ka në 
drejtim të bindjes së nefsit ndaj Zotit Fuqiplotë. Nefsi 
pëlqen veten edhe në gjendje adhurimi, ai sheh të 
metat e tjetrit dhe në mënyrë indirekte gjen rrugën 
për ta parë veten mbi të tjerët. 


C Shejh Sadi Shirazi në veprën e tij Gjylistani 
transmeton këtë ngjarje: 

_ 

u Në fëmijërinë time isha i dhënë shumë mbas 
ibadetit. I kaloja netët me adhurime. Një natë po 
rrija pranë babait. Gjithë natën nuk kisha vënë 
gjumë në sy duke lexuar Kuran. Disa të tjerë rreth 
nesh po flinin. Unë i thashë babait: 

«-Këta po flenë sikur të ishin të vdekur e nuk po 
zgjohen as për të falur dy rekat tehexhud.» 

Pas këtyre fjalëve babai ngrysi vetullat dhe m’u 
përgjigj: 

«-Biri im! Më mirë të flije edhe ti si ata sesa të 
merrje dikë nëpër gojë.»” 

Babai po i jepte këtë mësim Sadit: 

“-Për ata që po flet ti, melekët Kiramen Katibin 
nuk po shkruajnë gjë edhe pse ata po privohen nga 
mëshira dhe rahmeti i kohës së seherit (paraagimit). 
Kurse në librin tënd të veprave sapo u shkrua për- 
gojimi dhe përçmimi i vëllait të fesë...” 

Ja pra, siç duket edhe në shembullin e mësi- 
përm, nefsi ka pafund kurthe që duken si shprehje 
interesimi për të tjerët. Ai që thotë “unë” duke 
pandehur ekzistencë apo qenie më të lartë se të 
tjetrit, edhe në qoftë mjeshtër që i shërben rrugës 
shpirtërore, do të thotë që është larguar nga e 
vërteta e rrugës në fjalë. 


se: 


Ngjarja në vazhdim është shumë mësimdhënë- 


Një ditë, dijetari i madh i islamit, Ahmed ibn 

Hanbeli. po kthehej nga pazari me një çantë të 
ngarkuar në dorë. Papritmas njëri e pa dijetarin dhe 
vrapoi drejt tij për ta ndihmuar në mbajtjen e çantës. 
Kur dijetari e refuzoi ndihmën e tij, ai u shpreh: 

Zotëria im, shërbimi ndaj dijetarëve është 
detyra jonë.” 

Ndërsa Ahmet bin Hanbeli ia ktheu me urtësi: 

“-Nëse ne do ta konsideronim veten prej të 
mëdhenjve të cilëve u mbahet çanta, do të binim në 
mendjemadhësi, e kjo do të përbënte argumentin 
e të qenit tonë nga të vegjlit. Nëse ju do të na 
konsideronit ne të mëdhenj, do të bënit një punë 
të mirë me plot sevape, por kjo do të na zhyste ne 
në gaflet. E mira e më të mirave është që unë të 
mos e konsideroj veten të madh dhe barrën time 
ta mbaj vetë. Tekefundit në mahsher secili ka për 
të mbajtur barrën e vet, askush nuk ka për t’u 
ngarkuar me barrën e tjetrit. 

Ja pra sekreti i këtyre personaliteteve është 
modestia dhe ndjenja e të qenit një hiç. Ndërsa 
në ditët e sotme disa drejtues të rrugëve shpirtëro- 
re i kanë veshur vetes madhështi dhe forcë, duke 
shpalosur egoizmin e tyre e duke njollosur rrugën 
shpirtërore që gjoja përfaqësojnë. Kur në fakt ashtu 
siç thotë edhe shprehja; “G]\)kata nuk është pa- 

® suria e gjykatësit”, rruga shpirtërore nuk është e 
drejtë personale e askujt... 
_ 

TASAVVUFI ËSHTË SHOQËRIMI 
ME TË MIRËT 


Shcjh Sadiu, sa i përket bashkëveprimit të 
gjendjeve dhe mënyrës sesi ky bashkëveprim mund 
të ndryshojë jetën e individit, na ofron këta shembuj: 

“Kitmiri, qeni i As’habul Kehfit, u nderua vetëm 
se qëndroi bashkë me të mirët; fama e tij kaloi 
edhe në Kuranin famëlartë. Ndërsa bashkëshortja 
e dytë e hz. Nuhut dhe bashkëshortja e hz. 
Lutit SKB, vetëm pse ishin të lidhura shpirtërisht 
me gjynahqarët, përfunduan në xhehenem. (Nuk i 
bëri dobi asnjërës fakti që kishin për bashkëshort 
një profet.) 

Ashtu siç shprehet Imam Gazaliu: të qëndruarit 
bashkë me jomyslimanët, gjynahqarët dhe negli- 
zhentët, sjell njësim të mentaliteteve; njësimi i men- 
taliteteve transformohet në njësim të zemrave. E 
kjo situatë tregon zvarritjen e avashtë të njeriut drejt 
shkatërrimit. 

Haxhe Ubejdullah Ahrar (v. 1490) i këshillonte 
të dashurit e tij në këtë formë: 

“Shoqërimi me neglizhentët dhe indiferentët 
i jep zemrës neglizhencë, ngushton gjoksin, dhe 
shkreton zemrën.” 


Prandaj nuk ka mundësi të ndodhë që një be- 
simtar të shoqërohet me dëshirën dhe vullnetin e 
tij me personat që janë indiferentë ndaj Allahut të 

Lartmadhëruar. Nëse në këtë pikë besimtari nuk 
tregon kujdesin e kërkuar, mund të ndodhë që ai të 
zvarritet drejt shkatërrimit të vet. 

Në një hadith hz. Pejgamberi $|§ thotë: 

“Njeriu është me atë që do. ” (Buhari, Edeb, 96.) 

Pra njeriu do të ringjallet me atë që do e me atë 
që miqësohet e shoqërohet. 

Ashtu siç ngushtohet zemra nga ndikimet 
negative të shoqërimit me njerëz gjynahqarë e 
indiferentë, po ashtu ajo hapet dhe qetësohet prej 
ndikimeve pozitive që ndodhin prej shoqërimit me 
të mirët. Me të vërtetë, nga lidhja shpirtërore me 
vepërmirët burojnë shumë mirësi të ndryshme. 

Kjo është arsyeja pse Zoti inkurajon shoqë- 
rimin me besnikët dhe të mirët: “O besimtarë! 
Frikësojuni Allahut dhe bëhuni (shoqërohuni) me 
ata që janë të sinqertë (në fjalë dhe në vepra)!” 

(Teube, 119) 

Nëse do ta lexonim me kujdes ajetin, do të 
vërenim se Allahu nuk urdhëron në formën “bëhuni 
besnik (të sinqertë) por “shoqërohuni me të sin- 
qertët”. Sepse të qenit besnik apo i sinqertë është 
rezultati i natyrshëm i të qenit bashkë me të sinqer- 
tët. 

Haxhe Ubejdullah Ahrar ka thënë: 

€ “Ajet\ që urdhëron shoqërimin me të sin- 
qertët nënkupton një shoqërim të vazhdueshëm. 

Qëndrimi me të sinqertët kalon në mënyrë të 
prerë në ajetin në fjalë, që do të thotë që shoqëri- 
mi duhet të jetë real, por edhe virtual. Shoqërimi 
real me të sinqertët është frekuentimi me dëshirë 
i kuvendimeve të tyre. Kurse shoqërimi virtual 
është imagjinimi i gjendjeve të tyre në mungesë.” 

Dashuria ndaj vepërmirëve, të qenit me ta 
edhe kur nuk janë të pranishëm, të parit të jetës 
dhe ngjarjeve të saj me sytë e tyre, është një pasuri 
shumë e vyer për secilin. Kjo është arsyeja pse në 
tasavvuf i jepet shumë rëndësi rabëtasë. 


ME ZEMËR BASHKË: RABËTA... 

Rabëtaja është përpjekja për ta mbajtur gjallë 
dashurinë. Në thelb nuk ka asnjë qenie njerëzorë 
pa rabëta. Gjithkush është në një raport dashuror 
me dikë. 


Ka një lidhje të thellë ndërmjet prindërve 
dhe fëmijëve, bashkëshortëve me njëri-tjetrin, një 
të riu dhe dikujt që ai do dhe merr për shembull. 
Kur lidhja e brendshme është kaq e natyrshme në 
raporte të përkohshme dhe dynjaje, nuk mund të 
mendohet të mos ketë raporte dashurie të një bote 
përtej dynjasë. 


Shembulli më i bukur i rabëtasë në tasavvuf 
është lidhja dashurore që kishin sahabët e nderuar 
me Resulullahun $f§. 

Në saje të këtij raporti zemrat e tyre u kthjelluan o 

dhe reflektuan gjendjet e Resulullahut H, duke i 
përvetësuar ato. Ata përjetuan kënaqësinë e të 
qenit gati për t’iu drejtuar Resulullahut: “Të qofshin 
falë jeta ime, pasuria ime dhe çdo gjë e imja, o 
Resulullah!” Sakrificën në rrugën e Allahut dhe të 
Dërguarit të Tij e konsideruan borxh mirënjohjeje. 

Duke u shkrirë me hadithin “Njeriu është 
me atë që do” (Buhari, Edeb, 96.), ata u njësuan me 
hz. Pejgamberin i||, me gjendjet, veprat, ndjenjat 
dhe mendimet e tyre. Kështu përfituan mirësitë e 
veçanta të Allahut 

Hubejbi 4fe, kur u zu rob nga mushrikët, para 
se të binte shehid, kishte vetëm një dëshirë, e cila 
ishte: Dërgimi i një selami të ngrohtë me dashu- 
ri e mall, Resulullahut $11... Por me kë mund t’ia 
dërgonte?! 

Pa rrugëzgjidhje tjetër, ai çoi sytë nga qielli dhe 
ulut: 

“-Zoti im! Këtu, afër meje nuk ndodhet as- 
kush për t’ia përcjellë selamin tim Resulullahut. 
Përcillja Ti ja Rabbi!” 

Në atë moment, i Dërguari i Allahut iH, ishte 
në Medinë bashkë me sahabët e tjerë dhe u dëgjua 
tek thoshte: Ve alejhis-selam (Selami qoftë edhe 
mbi të). 

Sahabët të çuditur e pyetën: 

o “-Kujt ia ktheve selamin, o Resulullah?” 

_ 

“-Vëllait tuaj Hubejb. Selamin e tij ma solli 
Xhebraili!”- iu përgjigj ai. (Shih. Buhari, Xhihad 170, 
Megazi 10, 28; Vakidi, 1, 354-363.) 

Hz. Pejgamberi $!§, para se të bënte marrë- 
veshjen e Hudejbijes me mushrikët, dërgoi hz. 
Osmanin si përfaqësues, i cili u përpoq t’i bindte 
ata që nijeti i tyre ishte vetëm kryerja e haxhit dhe 
kthimi i menjëhershëm, por ata nuk u binden. 
Mushrikët i thanë: 


“-Nëse dëshiron, vetëm ti mund ta bësh tavafin 
rreth Qabes!” 

Ai, si sahabi që ia kishte kushtuar jetën Zotit 
dhe të Dërguarit të Tij, duke u dhënë atyre edhe 
leksionin e radhës në lidhje me drejtësinë dhe 
besnikërinë, u shpreh: 

“-Nëse hz. Pejgamberi nuk bën tavafin, nuk 
pranoj ta bëj as unë. Unë Bejtullahun (Shtëpinë e 
Zotit) e vizitoj vetëm duke qenë pas tij. Aty ku nuk 
pranohet Resulullahu $!§, nuk kam si të jem i prani- 
shëm unë...” (Ahmed, IV, 324.) 


Kur u hap lajmi se hz. Osmani ka rënë shehid, 
ndërkohë që besimtarët ishin në Hudejbije, hz. 
Pejgamberi $|S mori besatimin prej sahabëve që 
në rast nevoje do të luftonin me mushrikët për hz. 
Osmanin, kështu i Dërguari i Allahut ia ktheu drej- 
tësinë dhe besnikërinë hz. Osmanit me një besnikëri 
edhe më të madhe. Pastaj vuri dorën mbi dorë dhe 
shprehu ndjesinë e tij ndaj hz. Osmanit: 

“Zot\ im, ky besatim është për Osmanin. 
Padyshim që ai është në shërbimin Tënd dhe të 
të Dërguarit Tënd. ” 14 

E tillë ishte lidhja e sahabëve me të Dërguarin 
e Allahut edhe kur ai nuk ishte i pranishëm fizikisht. 
Ata jetonin si një zemër e vetme në trupa të ndry- 
shëm. 

Në temën e rabëtasë, shembulli më i përsosur 
është hz. Ebu Bekri 4ië>, i cili kishte lidhje të veçantë 
me Resulullahun iHf. 

Hz. Ebu Bekri 4^, ishte aq i lidhur me të Dër- 
guarin e Allahut $H, sa ishte gati të jepte gjithë bo- 
tën për buzëqeshjen e tij. Jetonte me dëshirën e 
flijimit të çdo gjëje në rrugën e tij. Një herë hz. Pej- 
gamberi ?§§, e nderoi shokun e ngushtë të tij duke 
u shprehur: 

“Sa kam pasur dobi prej pasurisë së Ebu 
Bekrit, nuk kam pasur dobi nga pasuria e askujt 
tjetër...” 

Ndërsa ky sahab, shembulli i besnikërisë, që 
kishte sakrifikuar çdo gjë në rrugën e hz. Pejgamberit 
$§§, duke vërejtur në shprehjen e Resulullahut $!§ një 
dualizëm në dukje, me lot në sy tha: 

“Unë dhe pasuria ime a nuk të përkasim ty, o 
Resulullah?!” (Ibn Maxhe, Mukaddime, 11.) 


14. Buhari, As’habu’n-Nebi, 7. 

Kështu ai shprehu qartë dedikimin dhe bindjen 
e tij të plotë ndaj hz. Pejgamberit $|S. Ai tashmë 
ishte bërë pasqyrë e pastër që reflektonte botën 
shpirtërore të Resulullahut iHf. U bë më i afërti i 
sekreteve profetike. Çdo gjë e hz. Pejgamberit $|f 
fitonte një kuptim të thellë në zemrën e tij. U bë më 
i shquari në kuptimin e ajeteve të Kuranit, haditheve 
të Resulullahut $|f dhe ngjarjeve të ndryshme. Ai 
perceptonte thellësitë profetike që të tjerët nuk i 
shquanin dot. 

Kur në haxhin e lamtumirës u shpall ajeti: “Sot 
jua përsosa fenë tuaj, e plotësova dhuntinë 
Time ndaj jush dhe zgjodha që Islami të jetë 
feja juaj. 99 (Maide, 3) të gjithë iu gëzuan plotësimit 
të fesë. Mirëpo Ebu Bekri 4fe, nga ajeti në fjalë 
perceptoi ftesën që do t’i bënte Allahu të Dashurit 
të Tij për në botën e pafundme. Ai ishte i vetmi që 
u mbush me pikëllimin e ndarjes. 

Një tjetër shembull që tregon mprehtësinë e 
Ebu Bekrit 4|s>: 


Në ditët e fundit të kësaj jete, hz. Pejgamberi 
u rëndua shumë nga sëmundja, nuk kishte forcë 
të dilte më as deri në mesxhid. Ai emëroi hz. Ebu 
Bekrin 4^b, imam për faljen e namazit me xhemat. 
Mirëpo kur ai filloi të ndjehej mirë për pak kohë, 
doli në mesxhid. Pasi u dha disa këshilla sahabëve 
u shpreh: 

“-Zoti i Lartmadhëruar e la robin e Tij të lirë 

të zgjidhte ndërmjet mirësive të kësaj bote dhe 
atyre që gjenden në lartësinë e Tij. Robi i Tij zgjo- 
dhi mirësitë që gjenden pranë Zotit!..” 

Pas këtyre fjalëve, zemra e ndjeshme dhe e 
mprehtë e Ebu Bekrit u prek. Nga sytë e tij filluan 
të rridhnin lot. Ai e ndjeu lamtumirën e hz. Pejgam- 
berit. Filloi të rënkonte nga ndarja. Duke qarë me 
dënesë u shpreh: 

u T’u bëfshin kurban nëna dhe babai im, o 
Resulullah! Jemi gati të sakrifikojmë, baballa- 
rët, nënat, veten, pasuritë dhe fëmijët tanë, o 
Resulullah!” (Ahmed, III, 91.) 

Asnjëri nga mesi i xhematit nuk e kishte 
perceptuar ndjeshmërinë e lartë dhe lamtumirën e 
hz. Pejgamberit $H. Madje ata, duke e konsideruar 
të pavend qarjen e tij, i kishin thënë njëri-tjetrit: 

“-Sa e çuditshme qarja e këtij plakushi ndërko- 
hë që hz. Pejgamberi $f| po flet për dëshirën e robit 
vepërmirë për t’u bashkuar me Zotin e tij.” (Buhari, 
Salat, 80.) 

Ata nuk e kishin kuptuar që robi, i cili u la të 
zgjidhte mes mirësive të kësaj dynjaje dhe atyre 
pranë Zotit, kishte qenë pikërisht Resulullahu $H. 
Atë që kishte perceptuar Ebu Bekri, nuk kishte 
arritur ta perceptojë asnjëri prej tyre. 

€ 1 Dërguari i Allahut, $|g, për ta qetësuar shpirtin 
e pikëlluar të hz. Ebu Bekrit 4^, por edhe për të 

_ 

shpalosur vlerat e tij përballë sahabëve të tjerë, vijoi 
duke thënë: 

“Të gjithë atyre që na kanë bërë një të mirë, 
ua kemi kthyer të mirën me të njëjtën masë ose 
më shumë se ajo. Përveç Ebu Bekrit! Ai na ka 
dhuruar aq të mira sa shpërblimin do ta marrë 
nga Allahu në Ditën e Gjykimit. 

Ebu Bekri është ai që më ka nderuar më 
shumë se të gjithë me pasurinë dhe bisedat e 
tij. Nëse unë do të kërkoja veç Zotit miqësinë e 
dikujt tjetër, padyshim që ai do të ishte Ebu Bekri 

Mirëpo vëllazëria islame është më me vlerë 
(se miqësia në fjalë).” 

Disa ditë para se të emigronte për në botën 
tjetër, Resulullahu $f|, u shpreh: 

“Të gjitha dyert që komunikojnë me mesxhi- 
din le të mbyllen, përveç asaj të Ebu Bekrit! Ajo 
le të qëndrojë e hapur! 15 

Në derën e hz. Ebu Bekrit jam duke vërejtur 
një nur...” 16 

Kështu të gjitha dyert u mbyllën, përveç derës 
së Ebu Bekrit, e cila qëndroi e hapur. Në një kuptim 
më të thellë kjo do të thotë që dera e afrimit shpir- 
tëror me Resulullahun mund të hapet vetëm me 


15. Buhari, As’habun Nebi, 3, Menakibul Ensar 45, Salat 80; 
Muslim, Fedailu Sahabe 2; Tirmidhi, Menakib 15. 

16. Ibn Sad, II, 227; Ali el Muttaki, Kenz, XII, 523/35686; Ibn 
Asakir, Tarihu Dimashk, XXX, 250. 


O 

dashurinë, miqësinë, sakrificën, bindjen, dorëzimin, 
besnikërinë shembullore si të Ebu Bekrit 4fe. 

Rabëtaja, mbajtja gjallë në zemër e dashurisë, 
arrihet përmes përpjekjes për të përfituar shpirtë- 
risht nga shoqërimi dhe komunikimi me zinxhirin e 
udhëheqësve kompetent shpirtëror që arrijnë deri 
te Resulullahu $|§. 

PRANË MEJE NË JEMEN... 

Nëse shoqërimit shpirtëror me miqtë e Allahut, 
do t’i shtohej edhe shoqërimi konkret me ta, kjo 
do të ishte “dritë mbi dritë”. Mirëpo në edukimin 
e tasavvufit shoqërimi i thatë me dikë nuk është i 
mjaftueshëm. Ka raste kur rrugëtari rri në prehrin e 
mjeshtrit dhe nga indiferenca apo neglizhenca nuk 
merr asnjë gjë prej tij. Në krahun tjetër ka rrugëtarë 
të sinqertë që nga dashuria, respekti, malli dhe lidhja 
me mjeshtrin (shehun), përfitojnë shumë prej tij. 

Të mëdhenjtë tanë kanë thënë: “Ai i Jemenit 
është pranë meje, ndërsa ai që është afër meje 
është në Jemen.” Prandaj themi që e rëndësi- 
shme është mbajtja e gjendjes së rabëtasë, apo 
ndjenja e të qenit bashkë shpirtërisht pavarësisht 
vendndodhjes fizike. 

Hz. Pejgamberi $|§, është shprehur: 

“Njerëzit më të afërt me mua janë të devot- 
shmit të cilët kudo dhe me këdo që të ndodhen i 
frikësohen vetëm AUahut.” 17 


17. Ahmed, V, 235; Hejsemi, Mexhmau’z Zevaid, Bejrut 1988, IX, 22. 

Rabëtanë, që në tasavvuf është një metodë e 
rëndësishme edukimi, që në shek. 19 e kanë kri- 
tikuar rreptësishtë duke e paraqitur si një çështje 
të rrezikshme kufri. Kur në fakt ajo, ashtu siç e 
sqaruam edhe më lart, është një fenomen i na- 
tyrshëm psikologjik. Nëse kuptohet dhe zbatohet 
kështu, ajo nuk cenon asnjë anë të besimit (itikadit). 

Në lidhje me këtë temë Ubejdullah Ahrari, ka 
thënë: 

“Ai, zemra e të cilit është e lidhur me pa- 
suri e katandi, nuk qenka kafir e si qenka i ti - 
llë një besimtar, zemra e të cilit është e lidhur 

(me fijen e dashurisë) me një zemër tjetër të 
përsosur ?!” 18 

Ata të cilët zemrat e tyre nuk i kanë lidhur 
me udhëheqësit e duhur shpirtëror, ka mundësi të 
ndjehen të tërhequr nga modele të gabuara, sepse 
“universi nuk pranon boshllëk”. Tekefundit “zem- 
ra që nuk preokupohet me të vërtetën, pushtohet 
nga e pavërteta. 

Si përfundim rabëtaja është përpjekja e rru- 
gëtarit për të kryer të njëjtat vepra të pëlqyesh- 
me, dhe për të përjetuar gjendjet e bukura të 
mjeshtrit (shejhut) të tij, duke mbajtur të ndezur 
në zemër dashurinë për udhëheqësin e tij. 


18. Ali bin Husejin Safi, Resahat-i Ajnul Hajat, Tahran 2536/1977, 
II, 636-637. 

TASAVVUFI NUK ËSHTË RRUGA E 

FORMËS, POR E PËRMBAJTJES 

Sa i përket përfitimit shpirtëror nga vepërmirët, 
shfrytëzoj rastin të trajtoj shkurtimisht një problem 
të kohëve të fundit, atë të fotografisë. 

Me zhvillimin e madh teknologjik, vërehet një 
furi nevoje për të fotografuar. Çdo vend është bërë 
studio e çdokush është bërë fotograf. 

Mirë që kjo problematikë shihet herë pas here 
në përditshmëri, por e çuditshmja qëndron në 
faktin se edhe në kohë të veçanta, si gjatë tavafit 
të Qabes, qëndrimit në Arafat, madje edhe gjatë 
vizitës së Ravzai Mutahharasë, e konstatojmë këtë 
problematikë. Këto veprime ulin atmosferën shpir- 
tërore të adhurimeve e për rrjedhojë janë veprime 
të padobishme. 


E njëjta gjë ndodh edhe gjatë ligjëratave shpir- 
tërore (sohbeteve). Jemi të gjithë dëshmitar që gjatë 
ligjëratave të tilla, që kanë për qëllim bashkimin e 
zemrave, meditimin dhe ngopjen emocionale, bë- 
hen fotografi dhe video pa fund, ndoshta me qëlli- 
min e mirë për të pasur një kujtim të bukur. Por t’i 
japësh kaq shumë rëndësi kësaj gjëje të parëndë- 
sishme është e gabuar... 



Nuk duhet harruar se kamerat hyjnore na inçi- 
zojnë çdo gjë. Do të na shfaqen në Ahiret të gjitha. 

Në një ajet kuranor thuhet: 

“Kush ka bërë ndonjë të mirë, qoftë sa një 
thërrmijë, do ta shohë atë, e kush ka bërë ndonjë 
të keqe, qoftë sa një thërrmijë, do ta shohë atë.” 

(Zelzele, 7-8) 

Siç e shprehëm edhe më sipër, e rëndësi- 
shme në shoqërimin me të mirët dhe në çështjen e 
rabëtasë nuk është forma dhe shoqërimi së jashtmi, 
por brendësia dhe shoqërimi së brendshmi me ta, 
me zemër e me shpirt. 

Sami Ramazanoglu në lidhje me këtë temë 
është shprehur: 

“Gjatë realizimit të rabëtasë nuk është e 
nevojshme të imagjinohet mjeshtri (shehu). E 
nevojshme është vetëm dashuria. Zaten njeriu 
e ka gjithmonë para sy ve atë që do më shumë. ” 19 

Fotografia, imagjinatën e njeriut që rreket drejt 
abstraktes dhe të pafundmes, e burgos në botën ma- 
teriale duke e kufizuar maksimalisht. Gjithashtu qasja 
e Islamit ndaj fotografisë portret dihet tashmë. 20 

Fotografia e njeriut, pra forma e tij, është pjesa 
e jashtme e zarfit. E rëndësishme është çfarë ka 
brenda zarfit, pra pjesa e brendshme (shpirtërore) e 
njeriut. Rruga e tasavvufit është rruga e përmbajtjes, 
e jo vetëm e formës. Qëllimi i shoqërimit me vepër- 
mirët e të sinqertët nuk është forma, por përmbajtja 
e brendësia, shoqërimi esencial me ta. 


19. Ramazanoglu Mahmud Sami, Musahabe, VI, fq. 151. 

20 . Nebiler silsilsi, I, fq. 213-214, Botimet Erkam, Ist. 2013. 

Pa instaluar linjat e energjisë së komunikimit 
të brendshëm mes dy zemrave, do të ishte e pa- 
mundur zgjidhja me mjete të tjera. Pamjet e vërteta 
e të dobishme janë ato që pasqyrohen në botën e 
brendshme, ato që mbesin si kujtime sublime dhe 
mbresëlënëse. 

Sa bukur është shprehur Aliu 4|s>: 

“Shoqërohuni me vepërmirët dhe besnikët, rrini 
vazhdimisht me ta që (tek ju të përçohet karakteri 
dhe personaliteti i tyre) sa të jeni në jetë të tjerët 
t’i marrë malli për ju e kur të vdisni të dëshirohen 
(thahen) për ju.” 

Lusim Allahun e Lartmadhëruar që të arrijmë 
të përfitojmë sa më shumë nga bota shpirtërore e 
atyre që kanë fituar kënaqësinë e Tij, të përthithim 
vlerat e tyre të moralit, e kështu të pajisemi me 
një zemër “selim” që është vazhdimisht në gjen- 
dje dhikri, reflektimi dhe falënderimi! 


Amin!.. 

RRUGA E ZEMRËS 
SELIM... 


Një njeri që nuk është zhvilluar 
shpirtërisht -sado të jetë i informuar- 
është i destinuar të mbesë i papjekur 
(në gjendje fillestare). Ai me këtë pa- 
pjekuri mund të përvetësojë dituritë 
e dynjasë, mund të bëhet doktor për 
shembull, e në vend që të dhurojë shë- 
rim, bie pre e egos dhe lakmisë së tij, 
duke u bërë kasap që merret me trafik 
organesh. Nëse ai është jurist, në vend 
që të emetojë drejtësi, bëhet lideri i 
sistemit të krimit ose xhelat i padrejtë. 
Nëse është një kryetar shteti bëhet për- 
faqësuesi më i poshtër i dhunës. Nëse 
përvetëson dituritë fetare duke u bërë 
prijës feje, shpërfaqë një vizion të thatë 
të fesë, larg takvasë dhe shpirtit. 


Sepse nefsi i pakultivuar, duke qe- 
në robi i dëshirave, i vë të gjitha dituritë 
në funksion të përfitimeve të ulta... 

Allahu i Lartëmadhëruar na krijoi në formën 
më të përsosur (ahscn-i takvim) dhe në natyrën c 
pastër islamc, pa pasur ne ndonjë meritë. Mirëpo 
për të na sprovuar na pajisi me ncfs (ego) i cili ka 
prirjen drejt takvasë dhe fuxhurit, pra hajrit dhe 
sherrit, sevapit dhe gjynahit. 

Për të fituar sprovën e kësaj jete, pengesa krye- 
sore që duhet të kapërcejmë është vetja (egoja) jonë. 
Për të kapërcyer pengesën e nefsit tonë, duhet me 
domosdo ta pastrojmë atë, pra duhet të hyjmë 
në rrugën e edukimit të brendshëm, në rrugën e 
përsosmërisë. 

Imam Gazaliu është shprehur: 

“Njeriu është si dylli. Duke e punuar i jepet 
forma e dëshiruar, e mirë ose e keqe.” 

Për shembull njëri nga dy fëmijët tre vjeçarë 
i jep qumësht për të pirë një këlyshi qeni e tjetri e 
gjuan me gurë. Ky ndryshim lidhet me edukimet e 
ndryshme që u janë dhënë atyre. 


Ja pra, për të shkatërruar prirjet negative të 
individit dhe për të zhvilluar prirjet pozitive brenda 
tij, është i domosdoshëm cdukimi i brcndshëm. 

Imam Gazaliu ka evidentuar tek njeriu tri forca 
të brendshme që formësojnë veprimet e tij. Ato janë: 

1) Forca c arsycs. (Kuvve-i aklijje) 

2) Forca c zcmërimit. (Kuvve-i Gadabiyye) 

3) Forca c dëshiravc. (Kuvve-i Sheheviyye) 

Këto forca të brendshme reflektohen në tri 

forma në jetën e përditshme. 

-Ifrat; kalimi në teprim, kapërcimi i masës. 

-Tcfrit; e kundërta e teprimit. Mangësi dhe 
neglizhencë, duke rënë poshtë të mesmes. 

-Itidal; qëndrimi në mes ifratit e tefritit, pika e 
ekuilibrit të shumë dëshiruar në veprime dhe gjen- 
dje. 

Ifrati i forcës së arsycs është dinakëria. Tcfriti 
i saj është budallallëku. Kurse ajo çfarë është e pra- 
nuar, pra itidali i saj është urtia dhe mprehtësia e 
fituar nga përdorimi i arsyes në frymën e shpalljes 
së Allahut 


Ifrati i forcës së zcmërimit është xhindosja 
e tërbimi. Tcfriti i saj është frika. Itidali i saj, pra 
ekuilibirimi i saj, është trimëria, përdorimi i forcës 
dhe guximit në masën dhe vendin e duhur. 



Hz. Aliu 4ië> përbën një model të përsosur të 
kësaj teksa ia fal jetën një jobesimtari me të cilin 
po luftonte për hir të Allahut. Gjatë dyluftimit Aliu 
e shtrin përtokë kundërshtarin, i cili i mundur 
dhe në pragun e vdekjes e pështyn Aliun në fytyrë. 

Atëherë ky sahab i shquar heq dorë prej vrasjes 
së tij sepse ai nuk po luftonte në emër të zemë- 
rimit të tij personal, por në emrin e Allahut të 
Lartëmadhëruar. Ai e shfaqi pjekurinë e shtypjes së 
zemërimit sepse nuk kishte dëshirë që një vepër që 
e kishte filluar në emrin e Zotit, ta përfundonte në 
emrin e egos (nefsit). Ai tregoi vullnetin e tij të plotë 
në përdorimin e forcës së zemërimit në frymën e 
shpalljes, e në formën më të përsosur. 

Ifrati i forcës së dëshirës është imoraliteti, 
vulgariteti dhe mungesa e edukatës. Tefriti i saj ësh- 
të ngurtësia dhe ashpërsia. Ajo çfarë preferohet dhe 
këshillohet, pra itidali i saj, është edukata, morali 
dhe turpi. 

Islami idealizon çdo veprim që realizohet prej 
forcës së arsyes, zemërimit dhe dëshirës, duke 
mirëpërcaktuar hapësirën e lejuar të tyre. Për 
shembull vrasësi dhe luftëtari, së jashtmi kryejnë të 
njëjtin veprim. Mirëpo ndërkohë që vrasësi ka kryer 
gjynahun më të madh, një krim për llogari të nefsit, 
luftëtari ka kryer veprën e virtytshme të luftës për 
hir të Zotit. 


Kamata dhe tregtia, sa i përket shtimit të të 
ardhurave, janë të ngjashme. Mirëpo kamata, me 
të cilën abuzohet me të drejtën e individit dhe sho- 
qërisë, është haram. Ndërsa tregtia bëhet shkak për 
fitime hallall. 

Zinaja (marrëdhëniet jashtëmartesore) dhe xhi- 

maja (marrëdhëniet martesore) janë njësoj. Zinaja, 
prej se shkatërron brezat, është haram dhe vepër 
e shëmtuar. Ndërsa jeta e shëndetshme familjare, 
ngaqë bëhet shkak për një gjeneratë të hajrit e 
kështu për një komunitet të qetë, është hallall dhe 
shumë e këshillueshme. Në një ajet kuranor thuhet: 

“edhe ata që thonë: “O Zoti ynë, dhurona 
nga gratë tona dhe trashëgimtarët tanë, ç’është 
prehje për sytë tanë dhe bëna shembull për të 
mirët!” (Furkan, 74) 

Kjo do të thotë që dy veprime, së jashtmi të 
ngjashme me njëra tjetrën, në varësi të edukimit 
hyjnor të egos së vepruesit, ose bëhen shkak për 
lumturi ose për fatkeqësi. 

Qëllimi i edukimit shpirtëror është ruajtja e 
forcave të brendshme të njeriut nga ifrati (teprimi) 
dhe tefriti (mungesa) dhe edukimi i tyre sipas Kuranit 
dhe Sunetit duke i çuar ato në nivelin e itidalit 
(ekuilibrit). Në rastin kur këto prirje të natyrshme 
lihen pa u edukuar e në neglizhencë, bëhen mjet 
të këqijash e dhune, e në vend që të sjellin dobi, 
shkaktojnë dëm. 

Prandaj, njeriu ka nevojë të domosdoshme për 
edukim. 

Allahu i Lartëmadhëruar i ka dhuruar njerëzimit 
edukatorët më të mirë, profetët e Tij. Ai dërgoi 

® pejgamberët në periudha të vështira injorance, kur 
shkelej e drejta e çdokujt dhe e çdogjëje. Pejgamberët 

_ 

i edukuan në frymën e shpalljes pasuesit e tyre, i 
nxorën ata nga errësirat e injorancës në qytetërimin 
e vlerave, duke i bërë pishtarë për të gjithë. 


TRI DETYRAT E PEJGAMBERËVE 


Në një ajet kuranor thuhet: 

“Po kështu, (për të plotësuar mirësinë Time 
ndaj jush) ju kam sjellë një të Dërguar, nga mesi 
juaj, i cili ju lexon shpalljet Tona, ju pastron (nga 
gjynahet), ju mëson Librin (Kuranin) e Urtësinë 
(rregullat e fesë) dhe ju mëson ato gjëra që nuk i 
keni ditur.” (Bekare, 151) 


Allahu i Lartëmadhëruar në ajetin e mësipërm 
na tërheq vëmendjen në tri detyrat kryesore të hz. 
Pejgamberit $||: 


1) Komunikon shpalljen duke lexuar ajetet 
e Allahut. 


2) Pastron botën e brendshme nga gjynahet. 

3) Në saje të këtij edukimi shpirtëror, iu më- 
son besimtarëve thellësitë e Kuranit, ur- 
tësinë, sekretet hyjnore që shpalosen në 
univers, në ndodhi e ngjarje të ndryshme. 


Dihet që hz. Pejgamberi H, e ka ftuar umetin 
e tij në fenë islame dhe në teuhid me leximin e 
shpalljes. Mirëpo kjo detyrë është stacioni i parë në 
përpjekjen e shpënies së njerëzve në destinacionin 
përfundimtar. 

Arritja në qëllimin kryesor të ftesës së teuhidit 

mundësohet me pastrimin nga kufri, shirku, cytja, 
dyfytyrësia, mendjemadhësia, smira e të ngjashmet 
me këto dhe me përvetësimin e sinqeritetit, devot- 
shmërisë, frikë-nderimit dhe prehjes shpirtërore. 

Në lidhje me këtë temë, Ebul Hasan Harakani, 
ka thënë: 

“Kur nga tangari kërcen një gacë për në 
rrobën tënde, ti vrapon menjëherë për ta fikur. 
Mirë, po si lejon në zemrën tënde zjarrin - men- 
djemadhësinë, smirën, syfaqësinë etj.- që të ta 
djeg besimin?!” 21 

Ja pra, tezkije (pastrim) do të thotë t’i kalosh 
të gjitha ndjenjat në sitën e besimit e t’i pastrosh 
ato, duke ralizuar kështu një proces të plotë rafinimi. 

Ibn Abbasi fjalën tezkije/pastrim që për- 
mendet në ajetin e mësipërm e komenton si të thënit 
e individit «La ilahe il-lall-llah». Sepse hapi i parë 
i tezkijës është të pastruarit e zemrës nga kufri e 
shirku. 

Shehadeti fillon së pari me mohim. Pra duke 
thënë “La ilahe (Nuk ka Zot)” nxirren nga zemra 
tekat e nefsit (egos) të shndërruara në idhuj si dhe 
veset e tjera të këqija. Më pas kalohet te dëshmimi. 
Duke thënë “il-lall-llah” mbushet e gjithë zemra 
me nurin e njësimit të Allahut të Lartëmadhëruar. 

Pas etapës së pastrimit të zemrës vjen etapa e 

^ | 21. Harakani, Nurul Ulum, fq. 239. 

mësimit të Kuranit që sqaron urdhëresat dhe nda- 
lesat hyjnore. 

Thellimi në meditimin rreth Kuranit arrihet 
me pastrimin e zemrës. Kurani famëlartë mund të 
lexohet e të kuptohet vetëm me një zemër të pastër. 

Osmani 4 ^ ka thënë: 

“Sikur të kishit zemrat e pastra, nuk do të 
ngopeshit me fjalën e AUahut.” (AH el-Muttaki, II, 
287/4022.) 

Si fillim duhet të pastrohet bota e brendshme 
nga mendimet e gabuara dhe nga ndikimet e ndje- 
njave të ulëta, një itikad i vërtetë, pra një besim i 
saktë dhe një moral i bukur është i domosdoshëm. 
Pas të gjitha këtyre fazave fillon shfaqja e manifes- 
timeve të urtësisë dhe sekreteve të ndodhive, ngjar- 
jeve dhe objekteve. 


DITURIA E PADOBISHME 


Të tërheq vëmendjen fakti që në ajetin e mësi- 
përm “pastrimi” dhe “mësimi i Librit dhe urtësi- 

së” përmenden bashkë. Kjo shpreh të vërtetën se 
nuk mund të merret dituria pa një zemër të pastër, 
por edhe ajo dituri që përthithet, nuk do t’i bëjë dobi 
të zotit në rrugëtimin e përjetësisë. 

Për këtë arsye hz. Pejgamberi <Hf, ka thënë: 


“Të kërkoj mbështetje o Zoti im, nga dituria 
e padobishme, nga zemra që nuk dridhet, nga 
nefsi që nuk ngopet dhe nga duaja që nuk prano- 
het. ” (Muslim, Dhikr, 73.) 







TASAVVUFI si rrugëtim shpirtëror 


Një njeri që nuk është zhvilluar shpirtërisht - 
sado të jetë i informuar - është i destinuar të mbesë 
i papjekur (në gjendje fillestare). Ai me këtë papje- 
kuri mund të përvetësojë dituritë e dynjasë, mund 
të bëhet doktor, për shembull, e në vend që të 
dhurojë shërim, bie pre e egos dhe lakmisë së tij, 
duke u bërë kasap që merret me trafik organesh. 
Nëse ai është jurist, në vend që të emetojë drejtësi, 
bëhet lideri i sistemit të krimit ose xhelat i padrejtë. 
Nëse është një kryetar shteti bëhet përfaqësuesi më 
i poshtër i dhunës. Nëse përvetëson dituritë fetare 
duke u bëre një prijës feje, shpërfaq një vizion të 
thatë të fesë, larg takvasë dhe shpirtit. 

Sepse nefsi i pakultivuar, duke qenë robi i dë- 
shirave, i vë të gjitha dituritë në funksion të përfiti- 
meve të ulta. Një injorant, atë që nuk mund ta bëjë 
me injorancë, mund ta bëjë me marrjen e diturisë. 
Ashtu siç është shprehur Rumiu: 

“T’i mësosh dituri të pamoralshmit (injoran- 
tit), është si t’i japësh kusarit shpatën në dorë.” 

Për një ego të pakultivuar dituria, në vend që ta 
afrojë me Zotin, kthehet në një perde neglizhence 
që e largon atë prej Tij. Prandaj themi që nxënia 
e diturisë së vërtetë nuk është vetëm magazinimi 
i informacionit në mendje. Që dituria t’i ketë dobi 
individit në këtë botë, por dhe në botën tjetrën, du- 

® het që ai të pastrohet nëpëmjet edukimit shpirtëror, 
të piqet në ndërgjegje dhe në moral. 
_ 

Rumiu ka thënë: 

“Ka shumë dijetarë që nuk kanë urtësi e 
mençuri. Kanë mësuar përmendësh e kanë ngrë- 
në libra, por nuk kanë mundur të bëhen nga të 
dashurit e Allahut të Lartëmadhëruar.” 


Nuk duhet harruar se të gjitha dituritë nuk janë 
gjë tjetër veçse një përpjekje për të përcaktuar ligjet 
e Allahut në univers. Ndërsa dituria e vërtetë nuk 
është mbetja te ligjet, por kalimi te njohja e asaj 
Fuqie të mrekullueshme që ka vendosur këto ligje në 
univers, pra te sekretet dhe urtësitë hyjnore të Tij. 

Mevlana, sa ishte pa e shijuar knaqësinë shpir- 
tërore të të qenit afër Allahut, edhe pse ishte në 
fazën e lartimit në dituritë e jashtme, e përshkruan 
veten me frazën: “isha i papjekur”; kur ai fillon të 
mësojë urtësitë dhe sekretet hyjnore dhe të shijojë 
shfletimin e librit të universit, në një atmosferë shpir- 
tërore, e konsideron veten ndryshe duke u shpre- 
hur: “u poqa”; ndërsa kur ai ndihet i përcëlluar nga 
zjarri i sekreteve të Allahut dhe i dashuruar me Të, 
pra i arritur në shkallën e marifetit, me përvujtëri na 
thotë: “u dogja”. 

Atij personi, shpirti i të cilit nuk është udhëzuar 
nga Kurani dhe Suneti, ashtu siç nuk i bën dobi 
diturimi, nuk i bën dobi asnjë vepër. Aliu 4 ^, ka 
thënë: 


“E shtrembëra edhe hijen e ka të shtrembër. ” 
Të gjitha gjendjet dhe veprimet e njeriut janë 

pasqyrimi i botës së tij të brendshme. Ashtu siç nuk 
mund të përftohet një vijë e drejtë nga një vizore e 
shtrembër, ashtu nuk mund të presim vepra cilësore 
e të virtytshme nga një person me botë jo të pas- 
tër. Rruga e atyre që kanë qëllime të errëta, nuk 
mund të jetë e ndriçuar. Çdo kupë nxjerr atë çfarë 
ka brenda. Prej një shpirti të ndotur nuk ka sesi të 
burojë një gjendje apo vepër e pastër në kuptimin 
e plotë të fjalës. 

E kundërta e asaj që thamë më sipër, pastërtia, 
sinqeriteti dhe bukuria e brendshme e një njeriu, 
bëhen shkak që edhe caktimi i Zotit ndaj tij të 
manifestohet me mirësi, begati dhe mëshirë. Sa 
domethënëse është historia e mëposhtme: 

KOPSHTI ME SHEGË 

Nushirevani, që në histori njihet për drejtësinë 
e tij, një ditë teksa kishte dalë për gjueti, shkëputet 
nga shoku dhe duke ecur arrin në një kopsht. Aty 
sheh një djalë të ri të cilit i thotë: 

“-A ma jep një shegë?”. I riu ia dha menjëherë. 

Shega qëlloi shumë e mirë dhe e lëngshme. 
Nushirevani e shijoi shume dhe shuajti edhe etjen 
me të. Ai për një moment mendoi me vetë: 

“Një kopsht i tillë me shega kaq të ëmbla duhet 
të ishte i imi. Duhet të bëj diçka për ta përvetësuar 
këtë bahçe të bukur me shega.” 

Më pas kërkoi edhe një shegë tjetër. Mirëpo 

_ 

kjo e fundit qëlloi e hidhët dhe e thartë. Kur e pyeti 
djaloshin për arsyen, ai djalosh i urtë u shpreh: 

“-Mbreti im, me siguri ju shkoi mendja të më 
bëni padrejtësi. Ju lindi dëshira të ma përvetësoni 
pronën time.” 

Pas kësaj Nushirevani hoqi dorë nga përvetësimi 
i pronës së djaloshit duke ndjerë pishmanllëk të 
brendshëm. Kur kërkoi shegën tjetër u kënaq edhe 
më shumë se me të parën. I çuditur e pyeti sërish 
djaloshin për shijen e mrekullueshme të shegës së 
fundit. Urtari djaloshar iu përgjigj: 

“-Me siguri hoqët dorë nga mendimi negativ 
hirësi!” 


Sipas transmetimeve të ndryshme, Nushirevani 
u ndriçua nga kjo ngjarje dhe të ngjashmet me të. 
Shpëtoi nga qëllimet e gabuara dhe braktisi dhunën 
dhe pabesinë. Zbatoi me përpikëri të vërtetën dhe 
ligjin. Kështu atij iu përjetësua emri nëpërmjet 
drejtësisë. 

Nushirevani respektoi të drejtat e gjithsecilit. Ai 
kërkoi hallallek nga të gjithë. Kur vdiq, tabuti i tij u 
shëtit në çdo cep të vendit ku ai sundoi. Në krah të 
tabutit një tellall thoshte: 


“-Nëse dikush ka një borxh të pamarrë prej 
nesh, le të vijë ta marrë...” 


As edhe një person, ndaj të cilit Nushirevani 

kishte borxh qoftë edhe një derhem, nuk doli. 22 

Kjo do të thotë që ata që kanë një botë shpir- 
tërore të pastër dhe të bukur, lënë pas kujtime të 
vyera. Tekefundit gjendjet dhe veprimet e njeriut 
janë një pasqyrim i botës së tij të brendshme. 

Në një hadith fisnik thuhet: 

“Padyshim që Allahu i Lartëmadhëruar nuk 
sheh trupat dhe format tuaja, por zemrat tuaja.” 

(Muslim, Birr, 33; Ibn Maxhe, Zuhd, 9.) 

Pra sipas nijetit dhe dëshirave që ka njeriu, 
ndërron edhe vështrimi dhe sjellja e Allahut ndaj tij. 
Allahu i Lartëmadhëruar ia bën të hajrit fundin atij 
që ka nijetin e pastër dhe të mirë. Edhe caktimi i 
Zotit konfigurohet sipas qëllimeve dhe mendimeve 
të njeriut. 

Kjo ngjarje është shembulli më tipik në lidhje 
me çfarë thamë më lart: 

SULLTAN ALPARSLLANI 

Alparsllani, në vitin 1071, pa hyrë në mejdanin 
e luftës Malazgirt, u vesh krejt me të bardha dhe 
tha: “Ky është qefini im!”. Pra ai e përgatiti veten jo 
për famën e kësaj bote, por për gradën e shehidit 
me kënaqësine e sinqeritetit dhe imanit. Para se 
të fillonte beteja ai u mbajti ushtarëve këtë fjalim 
konçiz: 

22. Shih M. Sami Ramazanoglu, Musahebe, VI, fq. 43-44. 






RRUGAE ZEMRËS SELIM... rs**!***&*r>- 


“Ose këtë betejë do ta fitoj dhe do ta arrij 
qëUimin tim, ose do të bie shehid dhe do të shkoj 
në xhenet. Ata që preferojnë të më ndjekin mua, 
le të vijnël Ata që nuk e dëshirojnë diçka të ti- 
llë, le të largohen! Këtu as nuk ka një mbret që 
urdhëron e as ushtarë që urdhërohen. Sot unë 
jam njëri prej jush. Jam një luftëtar që lufton së 
bashku me ju. Ata që do të më ndjekin mua duke 
e flijuar nefsin për Zotin e tyre dhe do të bien 
shehid, do të arrijnë xhenetin; ata që do të dalin 
gjallë nga lufta, do të nderohen si luftëtarë të 
denjë. Ata që do të largohen nga kjo luftë, i pret 
zjarri i ahiretit ose përçmimi në këtë botë.” 

Allahu i Lartëmadhëruar, si rezultat i sinqeritetit 
të Sulltan Alparsllanit, i dhuroi atij një fitore të jash- 
tëzakonshme përballë romakut Diogjen, i cili kishte 
një ushtri pesë herë më të madhe. 

Në mesin e njerëzve, vetëm ata që kanë sinqe- 
ritet do të shpëtojnë. Por nuk duhet harruar se ata 
të cilët janë më fort të sprovuar, janë pikërisht të 
sinqertët. Edhe atentati që i mori jetën komandantit 
të madh të Islamit, Alparsllanit, u realizua pikërisht 
në kuadër të sprovës së të sinqertëve. 


Në vitin 1072, pas fitores së betejës Malazgirt, 
Sulltan Alparsllani ndërmori një ekspeditë me një 
numër të konsiderueshëm kalorësish. Ai rrethoi 
kalanë Hana e cila ndodhej mbi lumin Amuderria. 
Komandanti i kalasë ishte Jusuf el Harezmi, një 
pervers që bënte pjesë në një sekt mistik. Pasi 

kuptoi që kalaja do të binte, shpalli dorëzimin. Ky 
mashtrues, kur u dërgua para sulltanit, e sulmoi atë 
me hanxhar duke e plagosur. Jusuf el Harezmi u 
ekzekutua menjëherë. Mirëpo Sulltan Alparsllani 
nuk u shpëtoi dot plagëve që mori. Ai u nis për tek 
Zoti i tij si shehid me 25 Nëntor 1072. Fjalët e tij të 
fundit ishin këto: 

“Sa herë që hidhesha i vendosur ndaj ar- 
mikut, strehohesha tek Allahu, kërkoja ndihmë 
prej Tij. Ndërsa dje kur u ngjita në kodër, prej 
numrit të madh të ushtarëve, prej madhështisë 
së ushtrisë, më ngjau sikur mali m’u dridh nën 
këmbë. Thellë-thellë brenda meje kaloi tinëzisht 
mendimi: «Unë jam mbreti i gjithë dynjasë dhe 
askush nuk më mund dot mua!» 

Si rezultat i këtij mendim Allahu i Lartma- 
dhëruar më dënoi mua me një rob të dobët. Kjo 
që po paguaj është fatura e kotjes së vetëdijes 
sime për pak minuta. Pendohem, bëj teube, 
kërkoj falje nga Zoti i Lartmadhëruar për këtë 
gabim dhe për gabimet dhe mangësitë e tjera të 
gjithë jetës sime. La ilahe il-TAIIah, Muhamedu’r 
Resulullah!..” 

Prandaj është shumë e rëndësishme që të 
edukohet shpirti me përmendjen e vazhdueshme 
të Zotit, të lahen ndjenjat në mënyrë që të arrijnë 
nivelin e pastërtisë që kërkon kënaqësia e Zotit. 
Nëse mendimet e nefsit hyjnë në zemër, Allahu i 
Lartmadhëruar nuk e hedh shikimin e Tij në atë 
m zemër. 

Qëllimi i Tasavvufit është lartësimi i zemrës 
në mënyrë të qëndrueshme deri në nivelin ku Zoti 
hedh vështrimin, mirësinë dhe rahmetin e Tij. Për 
të arritur këtë duhet evituar së pari egoja dhe duhet 
të arrihet pastrimi nga gjërat që dëmtojnë botën e 
brendshme, madje edhe nga mendimet e parëndë- 
sishme dhe të padobishme. Një rregull i Mexhele-s 
thotë: 

“Def’-i mefasid, celb-i menafiden evladir.” 

Që do të thotë se shkërmoqja e së keqes është 
obligim më parësor sesa ndërtimi i së mirës. Një 
plagë fillimisht dezinfektohet, pastaj mjekohet. 
Përndryshe sado i mirë të jetë mjekimi, plaga nuk 
përmirësohet. 


TEHAL-LI, TAHAL-LI, TEXHEL LI 


I gjithë rrugëtimi i përsosjes shpirtërore është 
përmbledhur në këtë fjali: 

(( I P p )} 

-Fillimisht bëhet tehalli (boshatisja), pra bëhet 
boshatisja e qenies nga çdo gjë që largon nga Allahu 
i Lartëmadhëruar. Pastrohet zemra nga papastërtitë 
e ndryshme si shirku, kufri, hipokrizia, përçarja, 
mendjemadhësia, smira, vetëpëlqimi etj. 


-Pastaj tahalli (përvetësim, pajisje), pajisja 
me veprat e mira dhe moralin e lartë që tërheqin 
dashurinë hyjnore dhe që e bëjnë njeriun më të 
dashur te Allahu Në krye të veprave në fjalë, së 

bashku me adhurimet nafile që kryhen pas farzeve, 
janë virtytet e larta të moralit si bujaria, mëshira, 
dhembshuria, përkujdesja, delikatesa, politesa, 
mirësia dhe sakrifica. 

-Në fund të kësaj rruge arrihet texhel-lia, 
manifestimi i shfaqjeve hyjnore në botën shpirtëro- 
re. Pasi zemra fiton thellësinë e saj, rruga vazhdon 
për në majat pafundësisht të larta të marifetullahut 
(njohjes së Allahut) dhe muhabbetullahut (dashurisë 
ndaj Allahut). 

Allahu i Lartëmadhëruar, fshehtësitë dhe urtë- 
sitë e manifestimeve të fuqisë dhe madhështisë së 
Tij, që shfaqen në Kuran dhe në univers, ia dhuron 
një zemre të pastër dhe të sinqertë. 

Shpirtrat që fitojnë qetësinë duke kaluar në 
këto stade, me mirësitë e robërisë dhe dorëzimit 
ndaj Hakut përjetojnë manifestime të veçanta hyj- 
nore. 


MJAFTON ALLAHU!.. 

Është transmetuar nga Ebu Hurejra që Resulu- 
llahu ka rrëfyer në lidhje me njërin nga Beni Israilët 
këtë histori: 


“Njëri nga Beni Israilët /cërkoi nga shoku i 
tij një borxh prej njëmijë dinarësh. Shoku i tha: 



«- Më sill dëshmitarët tuaj dhe unë do të ta 
jap borxhin në praninë e tyre.» 

Borxhkërkuesi iu përgjigj: 

«- Allahu mjafton si dëshmitar!» 

Tjetri i kërkoi: 

«- Atëherë na sill një garant!» 

Borxhkërkuesi u shpreh: 

«- Allahu mjafton si garantues!» 

Tjetri duke i besuar sinqeritetit të bashkëbi- 
seduesit u shpreh: 

«- Ke të drejtë\» dhe ia dha paratë me një afat 
të caktuar. 

Burri ndërmori një udhëtim detar dhe i kreu 
nevojat e tij me shumën e marrë borxh. 

Më pas, për ta kthyer borxhin në afatin e 
caktuar, kërkoi një anije për kthim, por nuk arriti 
ta gjente. Ai mori një copë të madhe druri dhe 
hapi një zgavër në brendësi të saj. Bashkë me 
letrën që i shkroi të zotit, vendosi në brendësi të 
zgavrës edhe një mijë dinarët. E mbylli zgavrën 
dhe e hodhi në det duke thirrur: 

«- O Zoti im! Ti e di që kam marrë nga Filani 
një mijë dinarë borxh. Kur ai kërkoi garant, unë i 
thashë që mjafton Allahu për këtë . Ai ra dakort 
me të qenit Tënd garant. Kur kërkoi dëshmitar, 
unë i thashë që si dëshmitar mjafton Allahu 
dhe ai ra gjithashtu dakort. Unë u përpoqa për të 
gjetur një anije për t’ia dërguar borxhin atij por 
nuk e gjeta dot. Tani po ta /ë amanet Ty këtëh 

Drurin e mori vala e detit dhe i humbi nga 
sytë... 

Mbas disa kohësh burri u largua nga vend- 
qëndrimi i tij dhe filloi të kërkonte njëanijediku 
tjetër për t’u rikthyer në shtëpi. 

Nga ana tjetër borxhdhënësi kishte dalur në 
bregdet në pritje të ndonjë anijeje që mund t’ia 
sillte borxhin. Ndërkohë atij iu shfaq druri që 
kishte nisur borxhliu. E mori atë për ta shfrytëzuar 
për djegie. Kur e copëtoi drurin, gjeti paratë dhe 
letrën. 

Pas një farë kohe borxhliu erdhi dhe i solli 
shokut të tij njëmijë dinarët duke i thënë: 

Kam kërkuar pa pushim një anije për të 
ta sjellë borxhin në kohë, por nuk gjeta asnjë më 
shpejt se kaq.” 

Borxhdhënësi e pyeti: 

“- A më keni dërguar diçka ju ndërkohë ?” 

Borxhliu iu përgjigj: 

«- Unë sapo të thashë që e pata të pamundur 
gjetjen e ndonjë anijeje për të ta sjellë borxhin 
në kohë.» 

Tjetri ia ktheu: 

«- Allahu i Madhëruar e solli copën e drurit 
me borxhin tënd brenda dhe kështu e shleu 
borxhin në emrin tënd. Kështu që këto një mijë 
dinarët që solle sot merri dhe shko me selam!»” 

(Buhari, Kefalet 1, Buju 10.) 

Ja pra manifestimet hyjnore ndaj personave me 

_ 

besim të pastër dhe zemër të dëlirë. Në kuptimin e 
vërtetë gjendja e atyre që janë përsosur me edukimin 
mistik i ngjan gjendjes së personazhit të hadithit fis- 
nik në fjalë. Ata ngaqë janë vazhdimisht me praninë 
e Allahut në zemër dhe preokupohen me vepra 
që do të bëhen shkak për fitimin e kënaqësisë së 
Allahut, përftojnë garancinë e Tij në kryerjen e disa 
punëve. Nijetit të sinqertë dhe punëve të tyre Allahu 
u dhuron me mirësinë e Tij bereqete të jashtëza- 
konshme. 


Personi i dorëzuar ndaj Zotit, i cili përmendet 
në hadith, i mbështetet Allahut duke e hedhur në 
det copën e drurit me borxhin brenda saj, vepron në 
përputhje me nivelin e tij shpirtëror, por në krahun 
tjetër nuk neglizhon as rregullat e Sheriatit në lidhje 
me kthimin e borxhit në kohë. 


Tekefundit Sheriati duhet domosdo të gjendet 
në themelin e të gjitha veprave si këmba e fiksuar 
e kompasit. Gjendjet dhe veprimet e stacioneve të 
Tarikatit, Hakikatit dhe Marifetit kanë kuptim vetëm 
kur në themelet e tyre kanë Sheriatin. Shenja më e 
fortë dalluese e sufive të vërtetë, pavarësisht gradave 
të larta shpirtërore që mund të arrijnë, duhet të jetë 
zbatimi në mënyrë të vazhdueshme dhe me përpikëri 
i rregullave të Sheriatit. Si përfundim ai person i 
ndriçuar me dritën e besimit, kur e gjeti anijen, për 
të zbatuar rregullat e Sheriatit, siguroi edhe një mijë 
dinarë të tjerë për ta shlyer detyrimin. 

UDHËZUESIT E PËRSOSUR 

Allahu i Lartëmadhëruar, modelin më të përso- 
sur të njeriut e ka shpalosur tek Pejgamberi H. Për 
këtë arsye udhëzuesi më i rëndësishëm, shembulli 
dhe prijësi ynë është padyshim i Dërguari i Allahut 



Njëra nga tre detyrat e Profetit 2f|, leximi i 
ajeteve dhe shpjegimi i harameve dhe hallalleve, 
është bërë vazhdimisht deri në ditët e sotme nga 
dijetarët. Njëjtë edhe detyra tjetër, pastrimi i nefseve 
dhe purifikimi i zemrës, pra detyra e udhëzimit, 
është kryer dhe ende kryhet nga udhëzuesit e për- 
sosur (mushid-i kamil). 

Komentatori i Kuranit, Bursevi, në lidhje me 
ajetin “O besimtarë! Kini frikë Allahun, përpiquni 
që t’i afroheni Atij me shkaqe (vepra) të mira dhe 
luftoni në rrugën e Tij për të shpëtuar!...” (Maide, 
35) thotë: 

“Ky ajet urdhëron kërkimin e shkaqeve në 
mënyrë të hapur. Kjo është domosdoshmëri. Arrit- 
ja tek njohja e Allahut realizohet nëpërmjet atij 
shkak. Me fjalën shkak duhet të kuptojmë dijetarët 
e Hakikatit dhe udhëzuesit e përsosur.” (Bursevi, Ruhu’l- 
Bejan, IV, 43.) 

Një dijetar që i jep mësim nxënësit të tij, bëhet 
shkak për edukimin e tij. Udhëzuesit kompetent 
kryejnë një detyrë të ngjashme me atë të dijetarëve 
të dijeve ekzoterike, por në fushën e dijeve ezoterike. 

Ata që kanë mangësi në fushën e jurisprudencës 
islame duhet të marrin mësim nga dijetarët e rregullt 
të fesë për të plotësuar këto boshllëqe. Ndërsa 
ata që kanë mangësi në dijet e tasavvufit, pra në 
jurisprudencën shpirtërore, duhet ta përsosin botën 
e tyre të zemrës duke marrë pjesë në ligjëratat dhe 
këshillimet e të devotshmëve të urtë, udhëzuesve 
të kompletuar. Duke kompensuar mangësitë e 
sinqeritetit të zemrës, devotshmërisë, frikë-respektit 
dhe mirësisë, ata do të rriten edhe më shumë shpir- 
tërisht. 


Nevoja më e madhe e njeriut është të kryerit 
me sukses të provimit të dynjasë duke arritur tek 
Hak-u. Miqtë e Hak-ut, që ndihmojnë njerëzit për 
të ecur në rrugën e udhëzimit, janë shkaqe të vyera 
që i mundëson Zoti. Ata kanë lidhje njëkohësisht 
edhe me Zotin edhe më njerëzit. Kështu kryejnë 
shërbimin e të qenit urë për tek Zoti. Kur mësuesi 
i persishtes, rahmetliu Jaman Dede, i cili kishte 
qenë kristian dhe për të cilin Mesnevia e Mevlanës 
ishte bërë shkak për konvertimin në Islam, pyetej: 

Ju, pse përmendni kaq shpesh Mevlanën 
dhe Mesnevinë?” 


Ai përgjigjej: Biri im, Mevlana më mori për 
dore dhe më dërgoi në portën e Hazreti Pejgamberit 
H, duke u bërë shkak për udhëzimin tim. Çfarë 
është përmendja e tij nga ana ime, në raport me 
faktin që ai më shpëtoi nga zjarri?!” 

Ja pra, udhëzuesit e përsosur janë personali- 
tete shembullore të cilët trashëgojnë Profetin 
Ata janë kulminacionet e përhapura në kohë të 
udhëzimit profetik dhe perfeksionit në veprime. Janë 
modelet e njeriut të përsosur për ata që nuk kanë 
pasur mundësi të shohin Profetin dhe sahabët e 
tij. Udhëzimet dhe këshillat e tyre ngjallin shpirtrat 
me gjuhën e mëshirës, që marrin jetë nga burimi 
profetik. 

Shërbimi që kryejnë udhëzuesit e kompletuar 
është veçse përpjekja për të vazhduar detyrën e 
shërbimit të pastrimit të egos së njerëzve. Duart 
e edukatorëve të vërtetë, që kanë arritur statusin 
e të qenit trashëgimtarë të Profetit, janë shkollat 
shpirtërore të pastrimit të egos dhe purifikimit të 
zemrës. Edhe Sejr-u Suluk-u nuk është asgjë tjetër 
përveç se përpjekja për t’u përsosur në këtë shkollë 
të edukimit shpirtëror. 

NDJESHMËRIA E ZBATIMIT TË SUNETIT 

Cilësia më e rëndësishme e udhëzuesve të vër- 
tetë dhe shenja dalluese e tyre gjithashtu, është lidhja 
e veçantë dhe bindja ndaj Resulullahut 5§f. Tipari më 
dallues i tyre është zbatimi me përpikëri i Sunetit të 
Resulullahut i cili është komenti praktik i Kuranit. 
Me këtë ndjeshmëri edukojnë edhe ndjekësit e tyre. 

C Ai që nuk zbaton Sunetin, ose që ka mangësi 
dhe neglizhencë në zbatimin e tij, nuk mund të jetë 

_ 

udhëzues i përsosur. Kjo ngjarje e ilustron më së 
miri atë që sapo sqaruam: 

Një ditë, një nga udhëzuesit më të mëdhenj, 
Bajezid Bistami, për të takuar një person që kishte 
marrë famë ndër njerëzit si i dashur i Zotit, mori 
rrugën me ndjekësit e tij. Personi doli nga shtëpia 
dhe teksa po shkonte në xhami pështyu në drejtimin 
e Qabes. Bajezidi u mërzit shumë nga ky veprim 
i pamatur dhe u kthye mbrapsht menjëherë pa i 
dhënë selam. Ai u tha nxënësve të tij: 

Ky person nuk jep siguri as për zbatimin 
e një prej direktivave më të thjeshta të Profetit, si 
mund t’i besohen atij sekretet e Zotit Hl -.” 23 

Sahabët e nderuar, në lidhje me ndjeshmë- 
rinë në temat fetare, u bënë shembull për brezat 
e ardhshëm. Ata, për të përforcuar një hadith që 
dinin, udhëtonin, edhe pse mund t’i duhej një muaj 
rrugë për të arritur transmetuesin me të cilin do dis- 
kutonin, dhe kur e shihnin atë duke gënjyer kalin 
me një torbë bosh, e konsideronin si një njeri me 
karakter të dobët dhe që nuk meriton t’i merret në 
konsideratë transmetimi. 

Ebu’l-Alije, një prej imamëve më të mëdhenj 
të gjeneratës së Tabiinëve, e ka shpjeguar në këtë 
formë një shembull tjetër të ndjeshmërisë islame: 

“Ne kur shkonim tek një person për të marrë 


23. Kushejri, Risale, fq. 57, 416-417. 

ndonjë hadith prej tij, shihnim namazin që ai falte, 
dhe nëse e falte si duhej, uleshim pranë tij me men- 
dimin që ai edhe gjërat e tjera i bën siç duhet. Nëse 
namazin nuk e falte siç duhej, largoheshim prej tij 
me mendimin që as gjërat e tjera nuk i bën siç du- 
het.” (Darime, Mukadime, 38/429.) 

Ja pra, atyre të cilëve do t’u besojmë trajtimin 
e temave fetare dhe shpirtërore, duhet me patjetër 
t’u verifikojmë ndjeshmërinë në ndjekjen e Kuranit 
dhe Sunetit. A nuk është burimi kryesor i gjallërisë 
shpirtërore lidhja me Kuranin dhe Sunetin? 

Sa kuptimplote është qasja e Imam Rabanit: 

“Një herë i habitur hyra në abdes’hane me 
këmbën e djathtë. (Për arsye se veprimi im nuk për- 
puthej me Sunetin) atë ditë u privova nga shumë 
gjendje të caktuara shpirtërore.” 24 

Një ditë Imam Rabani i tha njërit prej nxënësve 
të vet: 

“-Më sill nga bahçja disa karafila, o bir!” 

Ai doli dhe i solli mësuesit të vet gjashtë karafila. 

Imami kur pa karafilat tha me shqetësim: 

Nxënësit tanë ende nuk e kanë kujdes hadi- 
thin e hazreti Pejgamberit: «Zoti është tek (një) dhe 
e do numrin tek.» (Buhari, Deavat, 68.) Të kujdesesh 
për këtë është e pëlqyeshme. Çfarë e pandehin nje- 
rëzit mustehabin?! Mustehab është diçka që Zoti 

^3 24. Kishmi, Berekat, fq. 197. 

e pëlqen. Edhe nëse jepet e gjithë bota së bashku 
me Ahiretin për një vepër të cilën e do Zoti, është 
pak.” 25 

Said ibn Musejeb, njëri prej dijetarëve të më- 
dhenj të gjeneratës së Tabiinëve, rastisi të shihte 
një person që po falte dy rekat sunet pas namazit 
të ikindisë. (Atij nuk i pëlqeu ky veprim, pra falja e 
namazit në kohën e kerahatit.) 

Personi që fali namazin desh të mbrohej duke 
i thënë: 

O Ebu Muhamed, a do të më dënojë mua 
Allahu për këtë namaz që fala?” 

Said bin Musejeb iu përgjigj: 

“-Jo, Zoti nuk të dënon për arsye të faljes së 
namazit, por për arsye të refuzimit të Sunetit.” 

(Darimi, Mukadime, 39/442.) 

Bajezid Bistami e peshonte çdo gjendje me 
Sunetin e Profetit H. I Dërguari i Allahut ishte tërë- 
sisht kriter vepre për të. Njëra prej këshillave më të 
vyera të tij është: 

“Ai që braktis leximin e Kuranit, jetën e zuh- 
dit (jetën modeste), xhematin, xhenazet, të sëmu- 
rët, dhe pretendon se është Sufi, në fakt ai është 
thjesht bidatçi.” 26 


25. Kishmi, Berekat, fq. 198; Ebul-Hasan en-Nedvi, Imam 
Rabbani, fq. 180-181. 

26. Bejhaki, Shuab, III, 305; Ibnul Xhevzi, Telbisu iblis, fq. 151. 

Jo udhëzuesi, por edhe një ndjekës i thjeshtë 
nëse qëndron larg Sunetit dhe obligimeve personale 
dhe komunitare të robërisë, do të thotë që nuk ka 
asnjë lloj lidhjeje me jetën e një sufiu. 

Falja e namazit të Tehexhudit dhe gjallërimi 
i kohës së Seherit (paraagimit) është sunet i rën- 
dësishëm. I Dërguari i Allahut nuk e ka braktisur 
namazin e Tehexhudit as në udhëtime të gjata dhe 
të vështira. Kështuqë as nuk mund të mendohet që 
një Sufi të ketë neglizhencë ndaj Tehexhudit. 

Bajezid Bistami është shprehur: 

“Pa i bërë netët ditë, nuk më është dhuruar 
(hapur) asnjë sekret. ” 

Sërish një shprehje tjetër e Bajezid Bistamit 
na tregon një kriter për sa i përket ndjeshmërisë së 
zbatimit të Sunetit: 

“Një herë më kaloi ndër mend që t’i kërkoja 
Zotit që të më shpëtonte nga nevojat e ngrënies 
dhe pirjes dhe bashkëshortësisë, pastaj thashë 
me vetë: «- Si mund të jetë e lejuar për mua një 
kërkesë e tillë?! I Dërguari i AUahut s’ka kërku- 
ar asnjëherë diçka të tillë.» E mendova këtë dhe 
hoqa dorë. ” 27 

Është detyrë mosndjekja e personave të cilët 
nuk gjenden në rrugën e Profetit edhe pse mund 
të pretendojnë se jeta e tyre është e devotshme dhe 

3 27. Kushejri, Risale, fq. 57; Munavi, Fejzu’l Kadir, VI, 108. 

modeste. Këta persona që pretendojnë të arrijnë të 
jetojnë larg Sunetit të hz. Pejgamberit $H, nëpërmjet 
një jete me preokupim të vazhdueshëm pehrize, 
kërkojnë ta tregojnë veten më besimtar dhe më të 
devotshëm se Profeti, dhe ky është guxim prej të 
marri dhe herezi. 

Në një ajet kuranor tërhiqet vëmendja ndaj një 
fenomeni të tillë: 

“O ju që keni besuar! Mos nxitoni para 
(urdhrit të) Allahut dhe të Dërguarit të Tij dhe 
kijeni frikë Allahun!..” (Huxhurat, l) 

Resulullahu $H, ia ka tërhequr vëmendjen një 
sahabi i cili duke u ngutur bëri kurbanin para kohe 
dhe e urdhëroi atë që kurbanin ta bënte sërish mbas 
faljes së namazit të Bajramit. 28 

Nuk duhet harruar që robi më i afërt i Allahut, 
hazreti Pejgamberi ka këshilluar vazhdimisht 
ekuilibrin dhe është bërë shembull konkret për të 
me jetën e tij. 

Një ditë Resulullahu |§ u foli sahabëve për 
Kiametin. Ata u prekën kaq shumë sa filluan të 
qanin. Më pas, dhjetë vetë prej tyre, u mblodhën 
në shtëpinë e Osman ibn Mazit. Pas diskutimeve 
të gjata, ata morën vendim që të hiqnin dorë nga 
dynjaja, të aplikonin sterilizimin, të kalonin ditën 
me agjërim dhe natën me adhurim deri në mëngjes, 


28. Shih. Ibn Maxhe, Edahi, 12/3151-3154; Ebu Davud, Dahaja. 

të mos hanin më mish, të ulnin interesimin ndaj 
bashkëshorteve të tyre, të mos përdornin më erërat 
e mira dhe të mos shëtisnin më nëpër sipërfaqen 
e tokës. 

Kur u informua hz. Pejgamberi 5H për këtë, 
u tërhoqi vërejtjen atyre, pastaj mblodhi sahabët e 
nderuar dhe u tha: 

“Çfarë po ndodh me ata që po ia bëjnë vetes 
haram bashkimin me bashkëshortet e veta, ngrë- 
nien dhe pirjen, përdorimin e erës së mirë, fjetjen 
dhe përjetimin e kënaqësive të lejuara të kësaj 
bote?! Pa dyshim unë nuk jua urdhëroj murgërinë. 
Ashtu siç nuk ka nëfenë time braktisje të ngrënies 
së mishit dhe bashkimit me bashkëshortet, nuk ka 
as largim të plotë nga dynjaja duke u mbyllur në 
manastire. Udhëtimi i umetit tim është agjërim, 
ndërsa murgëria (devocioni) e tij është xhihadi. 

Adhuroni Allahun, mos i shoqëroni atij ortak, 
bëni haxhin dhe umren, falni namazin, jepni 
zekatin, mbani agjërimin e Ramazanit. Bëhuni 
të drejtë që edhe të tjerët të bëhen të drejtë ndaj 
jush. Umetet e tjera para jush janë shkatërru- 
ar për arsye të teprimeve. Ata ia vështirësuan 
fenë vetes, kështu që Allahu ia vështirësoi atyre 
edhe më tepër. Ata që sot ndodhen në kisha dhe 
manastire, janë çfarë ka mbetur prej tyre.” 

Pastaj, me këtë rast u zbrit ajeti: 

® “0 besimtarë! Mos ia ndaloni vetes gjërat 
e mira, të cilat Allahu jua ka lejuar dhe mos e 

kaloni kufirin! Vërtet, Allahu nuk i do ata që e 
kapërcejnë kufirin. ” (Maide, 87) (Shih. Vahidi, fq.207-208, 
Ali el-Kari, el-Mirkat, I, 182-183.) 


Kjo do të thotë që në ato stile jetese që përjash- 
tojnë kriteret njerëzore të caktuara nga i Dërguari 
i Allahut nuk ka asnjë dobi, madje ata japin efektin 
e kundërt nga ai që pritet, pra e zhysin njeriun në 
dobësitë e tij, në mungesën e qetësisë, në stres, në 
çekuilibrim, në tërbim etj... 

Prandaj nga ky aspekt, t’i përgjigjesh nevojave 
të ndryshme njerëzore në përputhje me Sunetin, 
brenda kuadratit të hallallit, është rruga më e drejtë. 
Nuk duhet të konsiderohet si detyrim fetar bërja 
haram vetes disa hallalle, në emër të shërbimit më 
shumë fesë ose gjoja afrimit më tepër Zotit. 

Një besimtar para së gjithash nuk duhet të 
harrojë që udhëzuesi më i rëndësishëm është i 
Dërguari i Allahut. Ai duhet të përpiqet ta njohë 
atë nga afër. Çdo gjendje të tijën duhet ta peshojë 
me gjendjet e Profetit $H. Pasi ta realizojë këtë është 
e thjeshtë të kuptojë se kush është në rrugën e 
Profetit dhe kush jo, kë duhet të ndjekë dhe kë jo. 
Komentatori i Kuranit, Burseviu, në lidhje me këtë 
temë shprehet: 


“Nëse do të ndjekësh dikë, ndiq zotëriun e 
të gjithë pejgamberëve, hazreti Muhamedin |§/ 
Është pikërisht ai, personi që ka në flamurin e 
tij të gjithë pejgamberët që nga Hazreti Ademi 
dhe të gjithë velitë. 

Në rastin kur dëshiron të ndjekësh dikë nga 
umeti i Profetit, mos e ndiq për shkak të famës 
së tij, ose prej se është i pranuar nga drejtuesit 
dhe mbretërit. Ajo që të nevojitet t\) është njohja 
e të vërtetës dhe pastaj vlerësimi i njerëzve nëpër- 
mjet saj. Në lidhje me këtë temë porta e diturisë 
hyjnore, Aliu shprehet: 

«Ai që njeh të vërtetën nëpërmjet njerëzve të 
pavetëdijshëm (gafil), do të orvatet në vorbullën 
e herezisë, për këtë arsye fillimisht njih të vërte- 
tën (prej Kuranit dhe Sunetit) dhe kështu do të 
njohësh të vërtetit.»” 29 

Atyre që nuk kanë ndjeshmëri në zbatimin e 
Kuranit dhe Sunetit, edhe nëse në mesin e popullit 
njihen si udhëzues, nuk duhet t’u japim rëndësi. 
Nëse tek ata vërehet ndonjë gjendje virtyti apo 
mrekullie, duhet t’u afrohemi me rezerva, sepse në 
më të shumtën e rasteve veprat e tyre nuk janë të 
virtytshme dhe mrekulli, por kurthe të magjisë së 
shejtanit. 

Abdul Halik Guxhdevani shprehet se një 
person mund të arrijë në gradën e shkrirjes së nefsit 
duke ecur me nurin e Kuranit dhe Haditheve fisnike. 30 

Gjithashtu ai i ka këshilluar ndjekësit e tij: 

“Mos qëndro kurrë larg nxënies së diturisë! 


29. Ruhul Bejan, VI, fq. 370-371, Erkam Yayinlar. 

® 30. Abdurrahman Xhami, Nefahatul Uns min Hadaratil-Kuds, 
Tahran 1996, fq. 384. 

Mëso diturinë e Fikhut dhe Hadithit! Qëndro 
larg sufive injorantë prej se ata kanë rënë pre 
e dobësisë së tyre në rrugën e fesë... Përqafo 
Sunetin dhe ec në rrugën e imamëve të parë dhe 
të mirë!” 


KUJDES PREJ KUJT E MËSON FENË! 

Hazreti Pejgamberi $|§ i ka thënë Abdullah bin 
Omerit 4^: 

“O ibn Omer! Lidhu mirë me fenë tënde, 
lidhu fort pas fesë tënde, ajo është edhe mishi 
edhe gjaku yt! Ki kujdes prej kujt e mëson fenë! 
Dituritë fetare dhe gjykimet merri nga dijetarët 
e qëndrueshëm të fesë, jo prej atyre që shkojnë 
sa në një krah në tjetrin! 31 

Për këtë arsye fillimisht besimtari duhet të 
mësojë Kuranin dhe Sunetin, pastaj sipas kritereve 
të tyre do të mund të përcaktojë prijësin e tij e kështu 
do të përparojë sërish duke qëndruar në rrugën 
e Kuranit dhe Sunetit. Atij që nuk ndjek Kuranin 
dhe Sunetin, nuk mund t’i bëjë dobi as udhëzuesi 
kompetent. 

Sa bukur shprehet Hazreti Mevlana për këtë 
temë: 

u Kurani famëlartë është gjendja dhe veçoria 
e pejgamberëve. Nëse e lexon dhe e ndjek atë, 





31. Hatib el-Bagdati, el-Kifaje fi Ilmir Rivaje, el Medinetul 
Munevvere, el Mektebetul Ilmijje, fq. 121. 

është njësoj sikur të jesh takuar me Pejgamberët 
dhe të dashurit e Allahut! Nëse lexon Kuran dhe 
nuk zbaton urdhërat dhe moralin e Kuranit, çfarë 
dobie mund të ketë takimi yt me pejgamberët dhe 
të dashurit e Zotit?!..” 

Dashtë Allahu që të jetojmë një jetë në 
istikamin e Kuranit dhe Sunetit, në rrugën e të 
dashurve të tij dhe të ringjallemi me robërit e 
Tij vepërmirë! 

Amin!.. 

KORNIZA E DASHURISË 
SË LEJUAR 


Një person e pyeti hazreti Jakubin 


O zemër e ndritur, zgjuarsi 
pejgamberi! E ndjeve aromën e këmishës 
së Jusufit e cila po vinte nga Misiri, 
e si nuk e pe dot hedhjen e tij nga 
vëllezërit në pusin afër teje?” 

Jakubi 8S3 iu përgjigj: 

Dhuratat hyjnore që zbresin tek 
ne janë si shkreptimat, për këtë arsye të 
vërtetat nganjëherë na shfaqen hapur e 
nganjëherë jo!” 


Nëse Allahu i Lartëmadhëruar ia 
hap perden robit, ai sheh përtej; por 
nëse ia mbyll, njeriu nuk sheh as gropën 
që ka para syve. Pra robi, çfarëdo grade 
shpirtërore që të ketë, është i dobët. Ai 
vazhdimisht është nevojtar i mirësisë 
së Zotit. 






KORNIZA E LEJUAR E 
DASHURISË 


Në Tasavvuf kapitali themelor i zhvillimit shpir- 
tëror është dashuria, ndërsa manifestimi i saj kërkon 
zbatimin e disa rregullave. Komunikimi shpirtëror me 
shejhun (mjeshtrin), ose kapitali kryesor i rabëtasë, 
gjithashtu është dashuria. Mirëpo ashtu siç ndodh 
në të githa fushat, teprimi në dashuri e çon njeriun 
në rrugën e gabuar. 

Për këtë arsye, në temën e rabëtasë shpesh 
gabohet duke lartësuar dashurinë njerëzore deri në 
nivel dashurie hyjnore. T’i veshësh hyjnitet një per- 
soni që të udhëheq në planin shpirtëror, ta lartësosh 
me tepri duke ndjerë një lidhje dhe respekt përtej 
kufijve normal, është të zvarritesh në gjendje dhe 
veprime të cilat nuk i aprovon Kurani dhe Suneti. Zoti 
na ruajt nga kjo gjendje që është dëmtuese në vend 
që të jetë e dobishme, biles edhe të nxjerr nga rruga. 


Nuk duhet harruar kurrë që udhëzuesi për të 
udhëzuarin është vetëm një tregues i rrugës, pra 
vetëm një mjet. Ta teprosh me dashurinë ndaj 
mjetit, duke e kthyer atë në qëllim, do të thotë t’i 
hapësh portën shirkut. Akideja e teuhidit nuk e 
toleron në asnjë formë shirkun ndaj Allahut. 

Për shembull, kur hipim në një avion, avioni 
është thjesht mjeti, qëllimi jonë është që me atë mjet 
të arrijmë në destinacionin e duhur. Kur mjeti njihet 
si i tillë, respektohet si i tillë, dhe duke përfituar prej 
tij arrihet në destinacion, nuk ka asnjë problem, 
madje është urdhëresë hyjnore arritja e qëllimit të 
kënaqësisë së Zotit duke iu drejtuar shkaqeve: 


“O besimtarë! Kini frikë Allahun, përpiquni 
që t’i afroheni Atij me vepra të mira dhe luftoni 
në rrugën e Tij për të shpëtuar!” (Maide, 35) 

Gjë e ndaluar dhe e padëshiruar është kapërcimi 
i kufirit të dashurisë ndaj shkaqeve dhe mjeteve dhe 
kthimi i tyre në qëllim. 


Njerëzit që kanë rënë në këto teprime janë bërë 
kapitali kryesor i kundërshtarëve të Tasavvufit dhe 
kanë dëmtuar rrugën shpirtërore në të cilën janë 
përfshirë. Ky është një gjynah shumë i madh. 


Kjo gjendje e Ebu Bekrit që në mesin e 
sahabëve e donte më shumë hz. Pejgamberin H 
dhe që këtë dashuri e transformonte në shkak 
ekuilibri, maturie dhe orientimi, duhet t’i shërbejë 
çdo rrugëtari të tasavvufit: 



Ndërrimi jetë i hz. Pejgamberit $g u pati ardhë 
shumë rëndë sahabëve. Ata u mpinë dhe disa prej 
tyre humbën qetësinë. Tani e tutje askush nuk do 
të kishte mundësi të shihte fytyrën e trëndafiltë të 
Resulullahut $H, ata nuk do të gjenin më ngushë- 
llim në praninë e qenies së tij në këtë botë. Kishte 

prej atyre që nuk e dëshironin syrin që nuk sheh 
Resulullahun iHf, veshin që nuk e dëgjon zërin e tij, 
jetën në të cilën nuk është ai. 

Sahabët filluan të qanin në mesxhid. Në një 
moment të tillë zemrat ishin të tronditura aq shumë 
sa edhe Omeri 4 §£>, thoshte: 

“Mos të dëgjoj kënd të thojë: «Muhamedi vdiq!» 
Me shpatën time do t’ia këpus kokën! Resulullahut 
iH, i ra të fikët ashtu siç i ra Musait .. ” 

Kur lajmi i hidhur arriti te Ebu Bekri ai mori 
kalin dhe u nis shpejt për në Medinë. 

Kur mbërriti, menjëherë zbuloi fytyrën e hz. 
Pejgamberit iHf, duke qarë ia puthi ballin dhe tha: 

“Vallahi paska ndërruar jetë i Dërguari i Allahut! 

Alk blj 4A) Lj| 

“Të Allahut jemi dhe vetëm tek Ai do të 
kthehemi!” (Bekare, 156) 


Të qofshin falë nëna dhe babai! Betohem në 
Allahun e Lartëmadhëruar që Ai nuk do të të 
bëjë ty ta përjetosh dy herë dhimbjen e vdekjes. 
Ti vdiqe vetëm një herë duke kaluar në shtegun e 
vdekjes! Pas kësaj nuk ka më vdekje për ty!.. 


...Ti ishe i bukur në të gjallë, por edhe pas 
vdekjes je kaq i bukur!” 


Pasi tha këto fjalë, Ebu Bekri 4§s> mbuloi fytyrën 
e hz. Pejgamberit dhe doli jashtë. 

Ndërkohë Omeri 4is> akoma vazhdonte të 
thoshte së hz. Pejgamberi ?§§, nuk ka vdekur. Ebu 
Bekri 4|s> i tha atij: 

“-Ulu tani, o Omer!” 

Omeri 4^ nuk u ul. Ebu Bekri i tha edhe dy- 
tri herë që të ulej dhe më pas në ato momente aq 
delikate, me një guxim të pashoq, i foli popullit për 
ta qetësuar: 

“Allahu i Lartësuar ia dha lajmin e vdekjes 
Profetit të Tij, sa ai ishte akoma në mesin tuaj. Ai 
ka dhënë lajmin edhe për vdekjen tuaj kur të vijë 
çasti. I Dërguari i Allahut ka ndërruar jetë. 
Edhe nga ju asnjëri nuk do të mbesë pa e shijuar 
vdekjen. Kush adhuron Muhamedin le ta dijë 
se Muhamedi 5f§, ka vdekurl Kush adhuron 
Allahun e Lartmadhëruar le ta dijë mirë se Ai 
është Hajj (i gjallë), i pavdekshëm! 

Allahu në Kuranin famëlartë është shpre- 


hur: 


«Muhamedi është vetëm i Dërguar, para të 
cilit ka pasur edhe të dërguar të tjerë . Nëse ai 
vdes ose vritet, a mos do të ktheheni ju prapa? 
Kushdo që kthehet prapa, nuk i bën kurrfarë 
dëmi Allahut . Dhe Allahu do t’i shpërblejë 
falënderuesit.» (A1 Imran, 144)” 

Kur të pranishmit dëgjuan ajetin e mësipërm të 
^uranit, u bindën plotësisht për kalimin e Profetit 


në botën tjetër. Ishin habitur e shastisur aq shu- 

më sa ajetin që lexoi Ebu Bekri 4is> iu duk sikur po e 
dëgjonin për herë të parë. 

Omeri ka thënë: 

“Vallahi atë ditë m’u duk sikur nuk e kisha 
dëgjuar asnjëherë më parë ajetin në fjalë. Kur e 
dëgjova nga goja e Ebu Bekrit, u tmerrova. Nuk 
më mbajtën më këmbët. Më lëshuan gjunjët e 
rash në tokë. ” 32 

Siç shihet dashuria e Ebu Bekrit 4^>, që e deshti, 
e respektoi dhe e nderoi më shumë se të gjithë 
hz. Pejgamberin $|S, nuk u bë shkak për teprimin 
apo shkeljen e ndonjë norme të sheriatit. Por 
përkundrazi u bë kriter udhëzimi e qëndrueshmërie 
në besim për ata që kishin humbur toruan e nuk 
dinin çfarë bënin. 


TEPRIMI DHE FANATIZMI 

Disa ndjekës në ekstazë e sipër konsumojnë 
shprehje të tipit: 

“Nëse shejhu (mësuesi) im dëshiron diçka, 
Allahu ia jep me patjetër atë...” 

Kështu ata bëhen shembulli më i qartë i ekstre- 
mizmit dhe fanatizmit duke e nxjerrë nga kufijtë e 
lejuar dashurinë, respektin dhe lidhjen shpirtërore 
me shejhun e tyre. 

Edhe hz. Pejgmaberit ?H, që ishte më i dashuri 





32. Ibn Sa’d, II, 266-272; Buhari, Megazi, 83; Hejthemi, IX, 32; 
Abdurrezzak, V, 436. 

i Allahut të Lartëmadhëruar, nuk i janë pranuar të 
gjitha duatë. Në një hadith fisnik ai shprehet: 

"I kam kërkuar Allahut të Lartmadhëruar tri 
gjëra. Dy m’i dha e njërën jo: I kërkova Zotit tim 
që të mos ma dënonte umetin tim me krizë urie, 
këtë ma dha. I kërkova që të mos ma shkatërron- 
te umetin tim me mbytje në ujë, këtë ma dha. I 
kërkova që të mos lejonte luftën brenda tyre, kjo 

m’u refuzua. ” (Muslim, Fiten, 20/2890.) 

Pra Allahu i Lartmadhëruar nëse dëshiron pra- 
non duatë e Pejgamberëve, e nëse nuk dëshiron 
nuk ia pranon. 

Kur ky parim është kështu për pejgamberët, 
për të tjerët, qofshin ata edhe evlijatë e Zotit, nuk 
mund të jetë ndryshe. 

Kur një i dashur i Zotit bën një dua, nuk do të 
thotë që pranimi i duasë së tij është i padiskutueshëm, 
ose kur i këndon një të sëmuri, nuk do të thotë që 
i sëmuri padyshim do të gjejë shërim. Në të tilla 
tema, dhe të ngjashme me to, krahas sinqeritetit 
të të dy palëve, që të merret rezultati i dëshiruar, 
duhet që dëshira njerëzore të korrespondojë me 
caktimin e Allahut. Gjithashtu pranimi i disa duave të 
veçanta mund të mos realizohet në këtë dynja por në 
botën tjetër po, dhe gjithashtu nuk duhet nxjerrë nga 
mendja fakti se këto janë tema që lidhen në mënyrë 
direkte me dëshirën dhe vullnetin e Allahut 

Një aspekt tjetër i temës është fakti që edhe 

pejgamberëve, edhe të dashurve të Allahut u 
janë dhuruar cilësi dhe favore të ndryshme, për këtë 
arsye ajo cilësi e cila tek njëri prej tyre shfaqet më 
e fortë, mund të mos jetë në të njëjtin nivel edhe 
tek tjetri. Të presësh prej të gjithëve të njëjtat cilësi 
dhe favore, nuk është e drejtë. Në fakt detyra e 
tyre kryesore nuk janë favoret por udhëzimi dhe 
orientimi i zemrave. 

Kjo ngjarje tregon më qartësisht se si favoret 
janë direkt të lidhura me dëshirën e Allahut 

Profeti $H, kishte shumë dëshirë dhe ngulmonte 
që Ebu Talibi të hynte në besim. Ebu Talibi ishte 
bërë mbështetje në ditë shumë të vështira, duke u 
bërë mbrojtje për hz. Pejgamberin 'H dhe besim- 
tarët musliman. Ai duke parë ngulmimin e nipit të 
tij, i thoshte: 

“-Unë e di të vërtetën tënde. Por nëse të besoj 
ty, do të ndjehem i turpëruar përballë grave të 
Kurejshëve!” 

Të vërtëtën të cilën e pranonte me ndërgjegjen 
e tij, ai se pohonte haptaz sepse ishte i mundur nga 
acarimi i popullit. Fjalët e fundit të Ebu Talibit thënë 
Profetit ishin: 

“- Unë jam duke vdekur në fenë e të parëve, 
në fenë e Abdulmutalibit. Sikur Kurejshët të mos 
mendonin se unë u frikësova prej vdekjes e prandaj 
ndërrova fenë, do të pranoja besimin tënd!..” 33 


33. Buhari, Xhenaiz 81, Menakibul Ensar 40; Ibn Sa’d, I, 122-123. 

Pas këtyre fjalëve të fundit të xhaxhait të tij, 


Profeti $§§ u shpreh: 


Do të bëj istigfarë për ty derisa të më lejohet 

kjo.” 

Dhe duke thënë këtë u largua i trishtuar nga 
shtëpia e xhaxhait. 

Me këtë shkak u shpall ajeti kuranor: 



“Vërtet, ti (Muhamed) nuk mund të udhëzosh 
kë të duash, por është Allahu Ai që udhëzon kë 
të dëshirojë. Ai i njeh më mirë ata që janë të 
udhëzuar.” (Kasas, 56) 34 

Kjo do të thotë që edhe përpjekja e Pejgamberit 
si e vetme, nuk është e mjaftueshme për të udhëzuar 
zemrën e dikujt. Nëse dëshiron Allahu, i jep rezultat 
pozitiv përpjekjes; e nëse jo, e lë përpjekjen pa 
rezultat. 

NDËRMJETËSIMI 

Të bërit shkak të të dashurve të Allahut, pej- 
gamberëve dhe vepërmirëve, gjatë bërjes së duasë, 
tërheq mëshirën hyjnore. Kjo duhet kuptuar si 

34. Buhari, Tefsiru’l-Kuran, 28/1; Muslim, Iman, 39, 41-42; 
Ahmed, Musned, V, 433. 

shkëndijë mëshire që shpresohet të zbresë nëpër- 
mjet përkujtimit të vepërmirëve. Mirëpo duke bërë 
shkak të dashurit e Allahut gjatë duasë, është 
detyrë që duaja t’i drejtohet Allahut 2j§Ç-. Vepruesi 
i vërtetë dhe i plotë është vetëm Allahu Çdo 
gjë realizohet vetëm dhe vetëm me dëshirën e Tij. 

Prandaj është thënë: “Suksesi është prej 
Allahut.”. Pra Ai që dhuron të githa mirësitë dhe 
sukseset është Allahu i Lartëmadhëruar. “Ndihma 
e vepërmirëve” është duaja. Ata, për zgjidhjen e 
vështirësive materiale dhe shpirtërore, mund të bëjnë 
dua. Ajeti fisnik më poshtë shprehet në këtë formë 
në lidhje me faktin që të gjitha punët janë të lidhura 
me vullnetin dhe caktimin e Allahut 


“A nuk e dinë ata se Allahu është Ai që 
pranon pendimin dhe bamirësinë nga robërit e 
Vet dhe se Ai është Pranuesi i pendimeve dhe 
Mëshirëploti?” (Teube, 104) 


Ndërmjetësimi nuk është asgjë veç tërheqjes së 
mirësisë dhe pëlqimit të Zotit nëpërmjet të dashur- 
ve të Tij. Allahu i Lartmadhëruar kur dëshiron 
diçka i thotë vetëm “Bëhu!”, dhe ajo punë bëhet. 
Megjithatë Allahu i Lartmadhëruar me vullnetin e 
Tij, për disa çështje të caktuara, u ka dhuruar disa 
robërve aftësi të veçanta. 


Për shembull shërimi është prej Allahut ^§?-. Por 
doktorin, ilaçin etj, Ai i ka bërë shkaqe për shërim. 
Për këtë arsye shërimin duhet ta kërkojmë me ndër- 

mjetësimin e këtyre shkaqeve. Të kërkuarit shërim 
nga doktori nuk konsiderohet shirk. Tekefundit çdo 
besimtar e di që shërimi është vetëm në dorë të 
Allahut. Kurse doktori është vetëm një mjet. Është 
Allahu Ai që ka krijuar lëndët kimike për shërim dhe 
që ka ngarkuar disa persona të caktuar për gjetjen 
dhe zbulimin e tyre. 

Sahabët e nderuar kërkonin ndihmë nga Resu- 
lullahu $H, kërkonin ndërmjetësim tek ai, gjendjet 
e tyre të vështira si varfëria, sëmundja, borxhi, i 
ndanin me të, kur kishin ndonjë mërzi vraponin 
për tek ai. Sipas disa transmetimeve, kur kishte 
ndonjë thatësirë, njerëzit shkonin tek i Dërguari i 
Allahut dhe kërkonin prej tij që t’i bënte dua Allahut 
iH- për rënien e shiut. Sahabët e nderuar, teksa 
vepronin kështu, e dinin shumë mirë që Resulullahu 
ishte vetëm shkak dhe mjet për të arritur tek e 
mira. Vepruesi i vërtetë, caktuesi i asaj që do të 
ndodhë, është Zoti Por prej se ata besonin tek 
dashuria e madhe që kishte Zoti për të dashurin e 
Tij, shpresonin fort se mundësia që të pranoheshin 
duatë e Profetit ishte e madhe. Sahabët e nderuar 
me siguri e dinin më mirë se ne se çfarë ishte shirk 
dhe çfarë ishte teuhid. 



Një ditë Mervani vërejti një person që kishte 
mbështetur fytyrën në gurin e varrit të nderuar të 
Resulullahut, dhe e kapi nga jaka duke i thënë: 

Çfarë kujton se po bën?” 

Kur ç’të shihte, personi në fjalë ishte Ebu Ejub 
el-Ensari. Ai ashik i Pejgamberit $|g tha: 

Po, e di mirë çfarë bëj. Unë erdha te Resulu- 
llahu, jo tek guri. Kam dëgjuar Profetin tek thosh- 
te: 

«Nëse fesë i dalin për zot njerëzit kompetent, 
mos u frikëso në lidhje me të. Por nëse fillojnë ta 
sjellin fenë nga të duan jokompetentët, sado që të 
frikësohesh dhe të qash nuk është tepër.»” (Ahmed 
bin Hanbel, V, 422; Hakim, IV, 560/ 8571; Hejsemi, V, 245.) 

Prandaj kërkimi i ndërmjetësimit që realizohet 
simbas rregullave është pavend të konsiderohet 
shirk. Shirk është kërkimi i ndërmjetësimit duke e 
vënë ndërmjetësuesin apo shkakun në pozicionin e 
Zotit, sikur ai shkak të kishte aftësinë të bënte mirë 
apo keq. Prandaj personi që kërkon ndërmjetësim 
duhet ta ketë shumë mirë të qartë se ai prej të cilit 
kërkohet ndërmjetësim mund të bëhet shkak për 
mirë vetëm me lejen e Allahut, dhe mund të bëhet 
shkak për largimin e së keqes vetëm me lejen e Tij. 


VIZITA E VARREVE 

Resulullahu, ka thënë: 


u Kujtojeni shumë vdekjen! Sepse përkujtimi i 
vdekjes e pastron njeriun nga gjynahet dhe e bën 
njeriun më modest ndaj dynjasë. Nëse kujtoni 
vdekjen kur jeni të pasur, ajo ju mbron ju nga 
fatkeqësitë e pasurisë; nëse e mendoni atë duke 

qenë të varfër, ju bën të jeni më të kënaqur me 
jetën. ” (Sujuti, Xhamiu’s-Sagir, I, 47.) 

u Kujtojeni vdekjen dhe kalbjen e trupit dhe 
të eshtrave pas saj! Ai që kërkon jetën e Ahiretit, 
braktiS luksin e kësaj bote.” (Tirmidhi, Kijamet, 24.) 

u AIIahu e do shumë atë i cili e kujton 
shumë vdekjen. ” (Hejthemi, x, 325.) 

u Kujtojeni shumë vdekjen që zhduk me rrënjë 
të gjitha dëshirat. ” (Tirmidhi, Kijamet, 26.) 

Sufitë meditojnë çdo ditë rreth vdekjes për të 
gjallëruar botën e tyre shpirtërore. Për të nënshtruar 
egon dhe për të aktivizuar botën shpirtërore, mediti- 
mi rreth vdekjes është një mjet specifik. Me gjallërinë 
shpirtërore që fitojnë nga ky meditim, ata përpiqen 
të largohen nga punët e gabuara apo boshe dhe të 
bëjnë punë të mira gjithnjë. 

Sipas disa transmetimeve Aliu vizitonte 
shumë shpesh varrezat. Një ditë atij i thanë: 

Si është halli yt o Ali, iu bëre varrezave kom- 

shi?” 

Ai u dha këtë përgjigje: 

“- Kam parë që ata janë komshinj besnikë, nuk 
na bëjnë asnjë të keqe dhe na kujtojnë vazhdimisht 
Ahiretin! ” (Ibn Ebi Shejbe, Musannef, VII, 102/34514.) 

Një mik i Zotit ka dhënë këtë këshillë për të 
vlerësuar siç duhet mirësinë e jetës dhe për ta jetuar 
rap jetën me falënderim, pëlqim dhe me qetësinë e robë- 

_ 

risë në përputhje me pëlqimin e Zotit, duke shpëtuar 
nga neglizhenca: 

“Shko sa më shpesh në spital dhe vizito të 
sëmurët, falëndero duke menduar mirësinë e shën- 
detit dhe që nuk je ti vuajtësi! 

Hera herës shko në burgje dhe medito në 
lidhje me jetën me një pafundësi vështirësish të të 
burgosurve aty! Mendo se si krimet më të mëdha 
kryhen si rezultat i nevrikosjes dhe tërbimit në një 
çast, në krahun tjetër aty ka edhe të pafajshëm të 
cilët përballen me këtë fatkeqësi, mund të ishe ti në 
vendin e tyre! Falëndero Zotin që të ka ruajtur nga 
rënia në një gjendje të tillë! Bëj dua për shpëtimin 
e atyre që janë brenda. 

Pastaj shko në varreza. Dëgjo piskamën e hesh- 
tur të gurëve mbi varre! Mendo që nuk do të të japë 
dobi pendimi pas humbjes së mirësisë së jetës! Dija 
kimetin kohës! Bëj dua për ata që sot janë në varre 
dhe ditët që të kanë ngelur përpiqu t’i shfrytëzosh 
me shumë falënderim, dhikër dhe adhurim!” 

Me të vërtetë shkaku më i mirë që e bën njeri- 
un të mendojë vdekjen dhe Ahiretin është vizita në 
varre. Resulullahu $H, ka thënë: 

“Jua kam pas ndaluar vizitën e varreve... por 
tani ju mund t’i vizitoni. Vizita e varreve ju kujton 
Ahiretin. ” (Tirmidhi, Xhenais, 60; Shih. Muslim, Xhenais, 106.) 


Pejgamberi në fillimin e profecisë e pati nda- 
luar vizitën e varreve nga frika se mos kthehej në 

_<^ 3 ^ 

shirk. Në periudhën e injorancës njerëzit mendonin 
se shpirtërat e të parëve të tyre kishin fituar shenjtëri 
dhe mburreshin me numrin e madh të të vdekurve 
të tyre për të treguar epërsi ndaj një populli tjetër. 
Profeti për ta zhdukur këtë zakon të periudhës 
së injorancës, në fillimet e misionit të tij, e ndaloi 
vizitën në varreza. 


Mirëpo kur Islami u fuqizua, pasi imani dhe 
teuhidi zunë vend në zemër, ngaqë nuk kishte më 
vend për frikën nga adhurimi i varreve, shenjtërimi 
i të vdekurve dhe kërkimi ndihmë prej tyre, Profeti 
dha leje dhe nxiti vizitimin e varreve. 

I Dërguari i Allahut, $|§, sahabët e varrosur në 
varrezat Baki dhe dëshmorët e Uhudit, i vizitonte 
shumë shpesh. Sipas thënies së nënës sonë, hazreti 
Aishes (r.anha.), çdo fundnatë kur ishte pranë saj, 
Profeti shkonte në varrezat Baki, u jepte selam 
të vdekurve dhe bënte dua për ta. 35 

Madje një natë Profetit ?§§ i erdhi Xhebraili 

dhe i tha: 

Zoti të urdhëron që të shkosh tek bano- 
rët e Baki-së dhe të kërkosh falje për ta.” 

Profeti £§§ menjëherë iu përgjigj këtij urdhëri 
dhe vizitoi vendin në fjalë. (Muslim, Xhenais, 103.) 


Abdullah ibn Ebi Ferve tregon: 



35. Shih. Muslim, Xhenaiz, 102. 

“Profeti ^ vizitoi varrezat e shehidëve të Uhudit 
dhe u shpreh: 

«Zoti im! Robi dhe Pejgamberi yt dëshmon që 
këta janë shehid të vërtetë! Dhe deri në Kiamet 
ata do t’ia kthejnë selamin çdo personi që do të 
shkojë t’i japë selam .»” (Hakim, m, 31 / 4320 .) 

Hazreti Pejgamberi i mësonte sahabët që 
kur të shkonin në varreza të thoshin: 

“Selam juve, o ju populli musliman dhe 
besimtar i kësaj zone! InshAIIah shpejt edhe ne 
do të bëhemi pjesë e juaja. Kërkoj prej Allahut 
që t’ju falë ju dhe ne!” (Muslim, Xhinais, 104.) 

Njëri prej të mëdhenjëve të Tabiinëve, Imam 
Sha’bi, ka thënë: 

“Kur një i afërm i ensarëve vdiste, ata shkonin 
shpesh për t’ia vizituar varrin dhe këndonin 
Kuran.” 36 

Kur një besimtar shkon në varreza duhet 
fillimisht t’i japë selam të vdekurve aty, duhet të bëjë 
dua e nëse është e mundur duhet të lexojë Kuran 
dhe të mendojë se një ditë edhe ai do të bëhet si 
ata. Njëri nga miqtë e Zotit, Hatem Esan, ka thënë: 

“Ai që shkon në një varrezë dhe nuk bën dua 
për të vdekurit aty, dhe që nuk mendon fundin 


36. Ebu Bekir bin Hallal, el-Kirae inde’l-Kubur, Bejrut 1424, fq. 89, 

e tij, ka tradhëtuar edhe veten, edhe të vdekurit 
aty. ” (Ihja, IV, 868.) 

Sipas transmetimit të Sufjan bin Ujejne është 
thënë: 

u Nevoja e të vdekurve për dua është më e 
madhe se nëvoja e të gjallëve për ushqim dhe 

ujë. ” (Sujuti, Sherhu’s Sudur, Lubnan 1417, fq. 297.) 

Në lidhje me temën e leximit të Kuranit në 
varreza të gjithë dijetarët kanë arritur në të njëjtin 
përfundim. 

Imam Nevevi, në Sherhu’l Muhezeb ka thënë: 

u Leximi i Kuranit brenda mundësive të vizi- 
torit dhe më pas bërja e duasë për të vdekurin 
është mustehab (e pëiqyeshme). ” (Sujuti, Sherhu’s Sudur, 
fq. 303.) 

Simbas Kurtubit, kur lexohet Kuran pranë 
varrit, i vdekuri e dëgjon dhe në saje të bujarisë 
së Zotit ai merr sevape për leximin e Kuranit 
dhe për dëgjimin e tij. Prandaj kështu ai arrin edhe 
mëshirën e Allahut Krahas kësaj, leximi i 
Kuranit edhe kur bëhet nga larg dhe i vdekuri nuk 
e dëgjon, i arrin atij si sadaka dhe si dua. Në njërin 
prej librave të hanefive, Fetava Kadihan, thuhet: 

“Personi duhet të lexojë Kuran pranë varrit, 
nëse ka dëshirë të ndjehet më afër me të vdekurit 
nëpërmjet leximit të Kuranit, por nëse nuk ka një 

© qëllim të tillë, Allahu e dëgjon leximin e tij kudo që 

ai ta bëjë.” (Sujuti, Sherhu’s Sudur, fq. 304.) 
_ 

Pra personi mund të lexojë Kuran kudo dhe 
t’ia dhurojë sevapet kujt të ketë dëshirë. Por nëse 
lexon pranë varrit bëhet shkak që të vdekurit të 
fitojnë sevapin e dëgjimit të Kuranit dhe të përfitoj- 
në nga mëshira dhe qetësia që zbret aty ku lexohet 
Kurani. Leximi i Kuranit gjatë vizitës në varreza 
është një konsensus i praktikuar për rreth 1400 
vite. Veçanërisht leximi i sures Jasin, për të përfituar 
më shumë të vdekurit nga mëshira hyjnore që zbret 
nga leximi i Kuranit, është një metodë e njohur nga 
të gjithë tashmë. 

Në një hadith fisnik thuhet: 

“...Surja Jasin është zemra e Kuranit, nëse 
dikush e lexon atë, duke kërkuar pëlqimin eAllahut 
dhe Ahiretin, ifalen me siguri gjynahet. Lexojuani 
suren Jasin edhe të vdekurve.” (Ahmed, V, 26.) 


Për të përfituar shpirtërisht të vdekurit mund 
të lexohen edhe sure apo ajete të tjera. Në mesin 
e transmetimeve në lidhje me këtë temë mund të 
veçojmë: 


“Kur njëri prej jush ndërron jetë, varroseni 
pa vonuar shumë. Mbasi e keni mbuluar me dhë, 
njëri nga ju t’ia lexojë Fatihanë tek koka ndërsa 
tek këmbët dy ajetet e fundit të sures Bekare 
(Amenerresulu) (Taberani, Kebir, XII, 340; Dejlemi, I, 284; 


Hejsemi, III, 44.) 


Imam Shafiu ka thënë: 

“Është mustehab leximi i sureve dhe ajeteve 

nga Kurani pranë varreve. Ndërsa leximi i plotë 
i Kuranit është më i mirë.” 

Siç shihet, të vizitosh varrezat, t’i japësh selam 
të vdekurve, të bësh dua dhe istigfar për ta, të bësh 
vepra të mira në emër të tyre dhe të lexosh Kuran, 
është një shkak mëshire dhe faljeje. 

Vizita e varreve, kur bëhet sipas rregullave the- 
melore të Islamit, bëhet shkak për dobi të shumta. 
Është e sigurt që në saje të meditimit rreth vdekjes 
do të thyhen ambiciet e egos, njeriu do të afrohet 
më shumë me devotshmërinë dhe do t’i shtohet 
gjallëria e zemrës dhe do të mbrohet nga sjelljet e 
pavetëdijshme. Varrezat janë pasqyrat që reflektojnë 
të ardhmen e çdo njeriu. Nëse njeriu sheh shpesh 
në këto pasqyra dhe merr leksionet e duhura, ai 
largohet nga vrapimi pas dëshirave të kota të cilat 
ia shkatërrojnë jetën. Për këtë arsye vizita e varreve 
është përpjekja më e bukur për përgatitjen ndaj 
vdekjes dhe Ahiretit. 

Për këtë arsye të parët tanë i kanë lënë vend 
varrezave pranë xhamive dhe brenda qyteteve. 
Kështu kanë mundësuar që kalimtarët t’i këndojnë 
Fatiha të vdekurve dhe që ata të meditojnë rreth 
vdekjes duke parë të ardhmen e tyre të padisku- 
tueshme. 

Në krahun tjetër duhet qëndruar lart me për- 
pikëri ndaj veprimeve të gabuara gjatë vizitave në 
varreza: për shembull ndezja e qirinjve pranë varrit, 
^ kërkimi ndihmë direkt nga i vdekuri... 

_ 

Nuk duhet harruar kurrë që sado i madh të ketë 
qenë personaliteti i të vdekurit, asnjëherë s’duhet 
kërkuar diçka nga ai personalisht, por duhet kërkuar 
prej Allahut për hatër të vlerës dhe rëndësisë që ky 
i vdekur ka tek Allahu 


Autoriteti i vetëm prej të cilit kërkohet diçka 
është vetëm Allahu 2j§|., vepruesi absolut. Asnjë rob, 
nëse Ai nuk dëshiron, nuk mund të bëjë asnjë të 
mirë e as mund të mënjanojë ndonjë të keqe. Për 
këtë arsye, duke iu drejtuar personave vepërmirë 
në mungesë, ose të vdekurve në rast të vizitave në 
varreza, me shprehjet e injorancës: “O filan person! 
Më jep shërim! Ma plotëso këtë nevojë!”, pra duke 
kërkuar direkt prej tyre, bëhet një gabim shumë i 
madh i cili i hap portën shirkut. Duhet të rrimë në 
mënyrë strikte larg nga këto dhe fjalë të ngjashme 
me këto që përmendëm, të cilat trondisin akidin e 
teuhidit (doktrinën e njësisë). 

Duhet të shmangemi nga shprehjet që japin 
idenë se diçka apo dikush përveç Allahut mund të ketë 
të drejtën për të drejtuar universin dhe për të zgjidhur 
problematikat tona shpirtërore apo materiale. 


Çdo besimtar e ka për detyrë që t’i paralajmë- 
rojë ata që bien në kurthin e shirkut për shkak të 
indiferencës dhe injorancës. Mirëpo për t’iu kun- 
dërvënë teprimeve në lidhje me këtë temë, duhet 
patur kujdes që të mos kalohet në skajin tjetër, duke 
konsideruar “shirk” vizitën e varrezave që bëhet 
konform rregullave të Islamit. 

Islami, si në çdo çështje tjetër, edhe në temën 
e vizitës së varrezave, ka vënë në themel ekuilibrin, 
pra mesataren. Fjalët dhe veprimet e Pejgamberit 
dhe sahabëve të tij, në lidhje me këtë temë, janë 
shembulli më i mirë në lidhje me mënyrën e veprimit 
pa kaluar në ekzagjerime ose minimizime. 

KUR ALLAHU TEALA NUK TË NDRIÇON 

Disa ndjekës (murid) kalojnë në teprim të dashu- 
risë ndaj mjeshtrit të tyre (murshidit) duke u shpre- 
hur: “Murshidi im di gjithçka!”. Sigurisht edhe 
ky mendim është i gabuar. Disa herë kur hazreti 
Pejgamberi ^ është pyetur për çështje të caktuara, 
është shprehur: “I pyeturi nuk di më shumë se 
pyetësi”. 37 

Shejh Sadiu në veprën e tij “Gjylistani” thotë: 

Një person e pyeti hazreti Jakubin SKB: 

“- O zemër e ndritur, zgjuarsi pejgamberi! E 
ndjeve aromën e këmishës së Jusufit SKB e cila po 
vinte nga Misiri, e si nuk e pe dot hedhjen e tij nga 
vëllezërit në pusin afër teje?” 

Jakubi iu përgjigj: 

Dhuratat hyjnore që zbresin tek ne janë si 
shkreptimat, për këtë arsye të vërtetat nganjëherë 
na shfaqen hapur e nganjëherë jo!” 

Nëse Allahu i Lartëmadhëruar ia hap perden 

37. Shih. Muslim, Iman, 1. 

_ 

robit, ai sheh përtej; por nëse ia mbyll, njeriu nuk 
sheh as gropën që ka para syve. Pra robi, çfarëdo 
grade shpirtërore që të ketë, është i dobët. Ai vazh- 
dimisht është nevojtar i mirësisë së Zotit. 

NUK KA NJERI PA GABIME 

Sërish disa murid, duke e tepruar me dashurinë 
ndaj murshidit, shprehen: 

“Murshidi im nuk gabon kurrë!” 

Sigurisht që edhe kjo është një qasje e gabuar. 

Hazreti Ebu Bekri, i cili simbas shumë transme- 
timeve 38 është njeriu më i mirë pas pejgamberëve, 
në hutben e parë që mbajti pasi u zgjodh khalif, ka 
dhënë një kriter i cili do të shërbente si shembull 
për të gjithë liderët e besimtarëve dhe rrugëtarët e 
botës shpirtërore: 

“O njerëz! Edhe pse nuk jam më i miri në 
mesin tuaj, jam zgjedhur si i pari khalif i juaji. 
Nëse e kryej detyrën time siç duhet, më ndihmoni; 
nëse veproj gabim, ma tregoni rrugën e drejtë... 

...Sa unë t’i bindem Allahut dhe Pej- 
gamberit $H, edhe ju bindmuni! Nëse nuk u bin- 
dem , as ju nuk duhet të më bindeni mua!..” 39 

Nëse personaliteti më i virtytshëm i umetit thotë 


38. Shih. Ali el Muttaki, Kenzul Ummal, XI, 549/32578; Ibn 
Maxhe, Mukaddime, 11/106; I, 127, II, 26. 

39. Ibn Sad,III, 182-183; Sujuti, Tarihul Hulefa, s. 69, 71-72; 
Hamidullah, Islam Pejgamberi, II, 1181. 

kështu, atëherë çfarë duhet të thonë ata që duhet 
ta marrin për shembull Ebu Bekrin 4^?! 

Njeri nga murshidët kompetentë, Maz’har 
Xhani Xhanan, kujdesej shumë që të gjitha punët 
të ishin në përputhje me Sunetin. Megjithatë, duke 
treguar një modesti të thellë është shprehur: 

“Ai që sheh tek ne ndonjë vepër në kundër- 
shtim me Islamin dhe ligjet e tij, të na tërheq 
vëmendjen menjëherë!” 40 

MOS U MBURR O NJERI 

Tek disa të tjerë, të cilët kalojnë kufirin e 
dashurisë për rrugën shpirtërore që ndjekin, hasen 
forma të teprimeve të cilat janë në kundërshtim 
me themelet e sheriatit, janë të pabaza, pa asnjë 
referim dhe delire emocionale të tipit: “Edhe më 
gjynahqari i rrugës sonë do të ndërmjetësojë për 
dyzet persona në Ahiret; edhe ai që do të kapet 
pas rrobës së shejhut në botën tjetër, do të hyjë 
direkt në Xhenet.” 

Fillimisht duhet të shprehim se ndërmjetësimi 
është i pranuar. Nëse Zoti dëshiron, robërve që Ai 
do, mund t’ia dhurojë këtë kompetencë. Mirëpo 
kush do të ndërmjetësojë për kë, e di vetem Zoti 

Në një ajet Kuranor thuhet: 

“Kush mund të ndërhyjë tek Ai për ndokënd 
pa lejen e Tij?” (Bekare, 255) 


9 40. Abdullah Dehlevi, Makamat-i Maz’harijje, s. 43. 

Është shumë domethënës paralajmërimi që 
Resulullahu, $|f, i ka bërë vajzës së tij Fatimes 

“O bija e Muhamedit, të Dërguarit të Allahut! 
Bëj vepra të mira që pranohen tek Allahu 'S§>/ 
(Mos u mbështet në faktin që babai yt është 
pejgamber!) Sepse unë (nëse nuk kryeni obligimet 
e robërisë ndajZotit) nuk mund t’ju shpëtoj nga 
dënimi i Allahut (Ibn Sa’d, II, 256; Buhari, Menakib, 

13- 14; Muslim, Iman, 348-353.) 

Dashuria, respekti, përkatësia, mendimi i mirë 
ndaj robërve të mirë, nuk mund të shihen si argu- 
ment i prerë sheriati. Kjo do ta dëmtonte personin 
shpirtërisht. 

Njëra nga temat që shkakton dridhje zemre 
nga frika, tek evlijatë e Allahut, është të marrurit 
në llogari nga Zoti në lidhje më komplimentet e 
tepruara që mund t’u bëhen nga njerëzit. Për këtë 
arsye, Ebu Bekri kur u përball me lavdet e një 
bashkëbiseduesi, u strehua tek Allahu duke thënë: 

“Allahu im, Ti më njeh mua më mirë se unë 
veten. Edhe unë e njoh veten më mirë se më 
njohin këta mua. Allahu im, më bëj më të hajrit 
sesa mendimi që ata kanë për mua! Gabimet e 
mia të cilat ata nuk i dinë, m’i fal! Mos më merr 
mua në Ilogari për fjalët që ata thonë!” 41 

Për të njëjtin trazim, edhe Halid Bagdadi la 



41. Sujuti, Tarihu’l Hulefa. 

porosi që në gurin e varrit të tij të mos shkruheshin 
shprehje lavdërimi dhe komplimente. 

Ja pra sufitë e vërtetë janë besimtarë që ndjejnë 
edhe përgjegjësi të tilla. 

Nuk duhet ta harrojmë kurrë që të krishterët 
për arsye të teprimit në lartësimin e pejgamberit të 
tyre, prishën doktrinën e njësisë, i vendosën ortak 
Allahut të Madhëruar. 

Nga ky aspekt, Resulullahu, $f§, ka këshilluar 
umetin e tij në lidhje me këto lloj teprimesh: 

“Mos më thurni lavde të tepruara, ashtu siç 
bënë të Krishterët me të birin e Merjemes! Me të 
vërtetë që unë jam robi i Allahut. Për mua thoni: 
«Robi i Zotit dhe i Dërguari i Tij.». ” (Buhari, Enbija, 48.) 

“Mos më lartësoni mbi gradën që unë kam! 
Sepse Allahu i Lartëmadhëruar, para se të më 
bënte të Dërguarin e Tij, më bëri rob.” (Hakim, III, 
197/ 4825; Hejsemi, IX, 21.) 

Resulullahu $H, nderin e të qenit rob i Zotit e ka 
mbajtur mbi çdo gjë. Ky transmetim është shembulli 
më i qartë i kësaj të vërtete: 

Një ditë i Dërguari i Allahut jfg, po bashkëbi- 
sedonte me Xhebrailin Në atë çast zbriti një 
melek nga qielli. Xhebraili SSS u shpreh se ishte 
hera e parë që ky melek zbriste në dynja. Meleku 
tha: O Muhamed! Mua më dërgoi tek ti Zoti yt. Ai 

© të pyet nëse dëshiron të bëhesh «Pejgamber mbret» 
apo «Pejgamber rob».” 

Zotëria ynë pa nga Xhebraili f$0\, i cili i tha: 

O i Dërguari i Allahut, bëhu modest ndaj 
Zotit tënd!” 

I Dërguari i Allahut H, u shpreh: 

“Dëshiroj të jem Pejgamber rob.” (Ahmed, II, 
231; Ejseni, IX, 18, 20.) 

Pas kësaj përzgjedhjeje, “robëria” u bë grada 
më e lartë që mund të arrijë njeriu. 

Edhe në pjesën e teuhit që lidhet me Pejgamberin 

fillimisht shprehet që ai është “rob” i Tij. Kjo 
do të thotë që për të fituar pëlqimin e Allahut 
duhet të kalohet në përpjekjen e vazhdueshme për 
të jetuar çdo hallkë të jetës në robërinë ndaj Tij. 

Nuk duhet harruar se çdo rob, përveç Pejgam- 
berëve, është i dobët dhe me të meta. Madje edhe 
pejgamberët, duke qenë njerëz, bëjnë gabime të 
vogla, por ngaqë janë nën vëzhgimin hyjnor, ata 
korrigjohen menjëherë. Njëra nga urtësitë e kësaj 
është të theksuarit se edhe ata janë të dobët dhe 
dhe se umeti s’duhet ta teprojë në lartësimin dhe 
madhërimin e pejgamberëve. 


Sa është e domosdoshme dashuria dhe respekti 
ndaj të mëdhenjve të diturisë shpirtërore, aq i 
domosdoshëm është zbatimi i kufijve të sheriatit 
në lartësimin e tyre. Ata që e teprojnë në këtë temë, 
nuk i bëjnë dëm vetëm vetes, por njollosin edhe 
rrugën shpirtërore pjesë e së cilës janë. 

Ashtu si në çdo fushë, edhe në tasavvuf janë 
shfaqur abuzues hera-herës. Sot dalin njerëz që prej 
egos, ose prej sëmundjeve shpirtërore, apo edhe 
prej mashtrimit nga komplimentet me tepri nga 
të tjerët, thonë: “Unë jam kutbi 42 dhe gausi 43 i 
kohës!”. Me këto pretendime ata janë në kërkim të 
famës dhe madhështisë, e në fakt shumë larg thelbit. 

Osmani ka thënë: 

“Një ndër shenjat e robit të devotshëm është 
të parit e të tjerëve si të shpëtuar dhe vetes si të 
humbur. ” 

Nuk duhet harruar që në këtë botë sprove nuk 
kemi ardhur për t’u lavdëruar me njëri-tjetrin. Jemi 
dërguar në këtë dynja që duke perceptuar hiçin, 
përkohshmërinë dhe dobësinë tonë, të shfaqim 
robërinë tonë ndaj Zotit Grada më e lartë 
në këtë botë është të qenit rob i Allahut 2^. Të 
githë ne, me gjynahet dhe sevapet tona, jemi krijesa 
nevojtare. Në lidhje me përfundimin tonë, mbasi të 
bëjmë përpjekjet maksimale, duhet të strehohemi 
tek mëshira, falja dhe mirësia e Zotit 

TASAVVUFI ËSHTË EKUILIBRIMII 

SHPIRTIT, MES FRIKËS DHE SHPRESËS 

Mësimin që nxjerrim nga një ngjarje e jetuar në 

42. Veli me grada të larta shpirtërore dhe me detyra specifike 
transhendentale. (përkth.) 

43. Sipas disa dijetarëve grada më e lartë shpirtërore e për disa të 
tjerë grada më e lartë pas Kutbit. (përkth.) 

kohën e gjeneratës së lumtur, duhet ta kthejmë në 
një princip të rëndësishëm të jetës sonë: 

Njëri nga sahabët e njohur për asketizmin dhe 
jetën e tij adhurimore, Osman ibn Maz’un, vdiq në 
shtëpinë e një gruaje të njohur me emrin Ummu’l- 
Ala. Gruaja në fjalë tha: 

“O Osman, dëshmoj që tani Zoti është duke 
të të mikpritur.” 


Resulullahu $p, ndërhyri duke thënë: 

Nga e di ti që AUahu po e mikpret atë?” 



Gruaja u përgjigj: 

Vallahi nuk e di!” 

Pas kësaj i Dërguari i Allahut jH, ia tërhoqi 
vëmendjen: 

“- Osmani ka ndërruar jetë. Unë personalisht 
shpresoj më të mirën nga Allahu në lidhje me 
të, por unë edhe pse jam Pejgamber, nuk e di se 
çfarë do më ndodhë mua apo juve në të ardhmen.” 

Ummu’l-Ala është shprehur: 

“Vallahi, pas kësaj ngjarje, nuk kam thënë 
më asgjë në lidhje me gjendjen dhe të ardhmen e 
askujt.” (Buhari, Tabir, 27.) 

Përveç pejgamberëve dhe personave të cilët ata 
kanë përgëzuar me Xhenet, askush tjetër nuk ka 
garanci që frymën e fundit do ta dorëzojë me iman. 
Në Kuran dhe në hadithet fisnike informohemi në 

lidhje me ata që ishin një pëllëmbë afër Xhenetit 
por që përfunduan në dënimin hyjnor, dhe gjitha- 
shtu na rrëfehet për ata që ishin një pëllëmbë afër 
Xhehnemit por arritën të fitonin mëshirën hyjnore. 

Nuk duhet harruar kurrë gjendja e Bel’am ibn 
Baura 44 , i cili arriti në gradën e shikimit dhe leximit 
të Leuh’i Mahfudh-it, por që u mund nga nefsi dhe 
përfundoi në humbjen e përjetshme. 

Edhe Karuni ishte një person i devotshëm dhe 
asket të cilit Allahu i dha mirësi të shumta. 
Ai veçanërisht ishte lexuesi dhe komentatori më i 
mirë i Teuratit. Por Allahu 4 $fis> e sprovoi atë duke i 
dhënë pasuri pafund të cilat në vend që ta afronin 
më shumë me Allahu e larguan prej Tij. Kur 
Musai e informoi për përqindjen e zekatit, ai 
e refuzoi duke thënë: 

“Këto pasuri i kam fituar vetë me mundin tim.” 

Pasuria e dynjasë e budallepsi atë aq sa filloi të 
shpifte për hazreti Musain. Fundi i tij ishte zhytja në 
fundin e dheut bashkë me pasurinë të cilës i besonte 
aq shumë, duke u shkatërruar përfundimisht. 

Halid Bagdadi në shumë shënime të tij ka bërë 
dua për dhënien e frymës së fundit me iman. Ai ka 
thënë: “Fryma e fundit është mister. Ka shumë 
gjynahqarë (që janë penduar dhe kanë hyrë në 
rrugën e duhur) që janë bërë velij të përsosur. Ka 


\ f 44. Shih. ElA’raf, 176. 

shumë e shumë persona vepërmirë në gjendjen e 
lartë shpirtërore “vera” (që duke iu bindur nefsit 
kanë dalë nga rruga) që kanë përfunduar nga më 
të ulëtit e të ultëve ...” 45 

Për këtë arsye është e ndaluar që t’i shohësh si 
të pavlerë dhe t’i përçmosh njerëzit. Nga ana tjetër, 
të komplimentosh me garanci të plotë si xhenetli 
dikë, është shumë e gabuar. 

Kjo do të thotë që në rrugëtimin shpirtëror 
është e gabuar të thuash: “Tani unë u plotësova”, 
dhe të kesh një pretendim shpirtëror epërsie e të 
biesh në mendjemadhësi dhe rehati. Në të kundërtën 
e kësaj, është parimore që të vëresh të meta dhe 
mangësi në mënyrë që ta rrisësh përpjekjen. 

Ebu’l Hasan Harakani është shprehur: 

“Gjithkush, sa është pa kuptuar që nuk di 
asgjë, lavdërohet me çfarë di. Në fund, pasi e 
kupton që nuk di asgjë, turpërohet nga padituria 
e tij. Pikërisht në atë moment, përsoset marifeti. 
Dituria e vërtetë është të dish që nuk di.” 

Madje edhe pejgamberët që kanë garanci hyj- 
nore në lidhje me botën tjetër, janë strehuar në 
mëshirën hyjnore vazhdimisht duke u pozicionuar 
mes frikës (hauf) dhe shpresës (rexha). Për shembull 
Hazreti Ibrahimi SS0, i cili u bë miku i Allahut duke 
dhënë provat e pasurisë, jetës dhe fëmijës, bënte 
dua me frikë: 


45. Es’ad Sahib, Bug’jetu’l Vaxhid, fq. 120-121, no: 16. 

“dhe mos më turpëro në Ditën, kur do të 
ringjallen njerëzit.” (Shuara, 87) 

I dashuri i Allahut, Profeti edhe pse i ishin 
falur të gjitha gjynahet e së shkuarës dhe së ardhmes, 
i përlotur ka falur namaz dhe ka bërë istigfar gjithë 
natën derisa i janë ënjtur këmbët. Kur është pyetur 
për arsyet e këtyre veprimeve, ai është përgjigjur: 

A mos të jem unë një rob falënderues?” 
(Ibn Hibban, II, 386.) 


Asnjëri nga “Ashere-i Beshere”, pra dhjetë 
sahabët e përgëzuar me Xhenet që në jetën e kësaj 
bote, nuk kanë treguar neglizhencë ndaj detyrave 
të robërisë ndaj Allahut duke ndjerë siguri nga 
sihariqi, kurrë nuk u kapluan nga mendjemadhësia 
dhe dembelizmi, përkundrazi ata me maturi shpirtë- 
rore e shtuan edhe më tepër përpjekjen dhe kaluan 
një jetë robërie që duhet marrë shembull. 

Kjo ngjarje është një shembull i bukur që reflek- 
ton ndjeshmërinë e zemrës së sahabëve: 



Selman Farisiu me çdo gjendje dhe me përpjek- 
jet e tij të sakrificës në rrugën e Allahut ishte 
bërë një personalitet aq i veçantë dhe i zgjedhur sa si 
Ensarët, ashtu edhe Muhaxhirët thonin: “- Selmani 
është prej nesh”, pra nuk mund ta ndanin me njëri- 
tjetrin. Prej këtij diskutimi mes tyre lindi dhe një 
mosmarrëveshje. Resulullahu $|§, u përpoq t’i jepte 
zgjidhje këtij debati dhe gjithashtu të vlerësonte 
Selmanin kështu: 





KORNIZA E DASHURISE SE LEJUAR 


“-Selmani është prej nesh, pra prejEhli Bej- 

tit. ” (Hakim, III, 691/6541; Hejsemi, VI, 130; Ibn Hisham, III, 241; 
Ibn Sa’d, IV, 83.) 

Megjithëkëtë kompliment profetik, ai sahab i 
nderuar jetoi më një modesti të theksuar dhe zemra 
e tij dridhej vazhdimisht nga frika e Ahiretit. 

Dy persona i dhanë selam hazreti Selmanit dhe 
e pyetën: A je ti sahab i Resulullahut $H?” 

Ai u përgjigj: 

Nukedi.” 


Kur ata ranë në dyshime se mos kishin ardhur 
tek personi i gabuar, Selmani përgjigjen e tij ua 
sqaroi kështu: “- Unë e kam parë Resulullahun, 
M, kam qenë prezent në kuvendimet e tij, mirëpo 
sahabi i vërtetë i tij është një person i cili do të 
mund të hyjë në Xhenet me të. ” (Hejthemi, vm, 40-4i ; 
Zehebi, Sijer, I, 549.) 


Ja pra shembulli i përsosur i modestisë. Ky 
është imani i një sahabi që i dridhet zemra prej 
frikës së fundit të vet, që nuk e sheh veten të shpë- 
tuar, edhe pse e ka komplimentuar Resulullahu $H... 


Gjendja e Halid bin Velidit, i cili meritoi lëvdatat 
e Resulullahut $|§, është një shembull tjetër i kësaj 
ndjeshmërie: 


Ai që i dhuroi fitore të pafundme historisë isla- 
me, që në ditën e M’ute u bënë në dorën e tij copash 
nëntë shpata, ai që frikësoi ushtrinë e armikut që 

përbëhej prej njëqind mijë vetash me ushtrinë islame 
që kishte vetëm tre mijë veta, ai që në Jermuk bëri 
histori, çliruesi i Sirisë, ai që simbas Profetit ishte 
“shpata e Zotit”, Halid ibn Velidi 4 ^, në vitin 21 
hixhri, u sëmur në Humus. Pranë tij kishte shokët e 
luftës. Teksa po vdiste, kërkoi shpatën e vet. Duke e 
mbajtur me dhembshuri, e ledhatoi shpatën. Pastaj 
duke i bërë një përmbledhje jetës së vet, u shpreh: 

Sa shpata u bënë copë në dorën time. Kjo 
është shpata e fundit dhe me sa duket po sheh vdek- 
jen time. Ajo çfarë më shqetëson më tepër, është 
që ky Halid i cili nuk ka parë shtrat me sy pasi jeta 
e tij kaloi nëpër mejdane luftrash, po vdes si njeri i 
dobët në shtrat. Asnjë sahab i Profetit nuk vdiq në 
shtratin e rehatisë, secili prej tyre ra shehid ose në 
mejdan të luftës ose në kurbet duke përhapur fenë 
islame në vende të ndryshme. 

Ah Halid! Halidi që nuk ra dot dëshmor! Nuk 
ka gradë që s’kam fituar përveç shehidllekut. Në 
trupin tim nuk ka asnjë pëllëmbë që të mos ketë 
plagë shpate apo shtize. Fundi i dikujt që ka kalëruar 
në luftëra për të përhapur islamin gjatë gjithë jetës, 
kështu mbi shtrat do të jetë?! Unë e prisja vdekjen 
në mejdane luftash mbi kalë duke valëvitur shpatën 
për hir të Allahut kundër armiqve, e prisja fundin 
si shehid.” 

Pastaj u shpreh: 

“- Po ju informoj për testamentin, më ngrini 
J në këmbë!” 

Mbasi e ngritën, ai tha: Më lëshoni, tani le 
të më mbajë shpata të cilën e kam mbajtur unë 
gjithë jetën!” 

Ai iu mbështet shpatës dhe tha: 

Vdekjen do ta pres sikur të jem në luftë. Kur 
të vdes kalin tim jepjani një të riu i cili do të hidhet 
në luftë pa asnjë frikë nga rreziqet e saj. Do të vdes 
pa pasur asgjë përveç kalit dhe shpatës. Varrin ma 
hapni me shpatën time. Heronjtë marrin kënaqësi 
nga tingulli i shpatës.” 

Pastaj ra në shtrat me mallin për shërbetin 
e shehadetit në mejdanin e luftës, tha Kelime-i 
Shehadetin dhe dorëzoi shpirtin. 46 

Ja pra sahabët e nderuar, nuk ishin të tillë 
vetëm me fjalë dhe me emër, por me thelb dhe 
me vepra. Ata ishin të bindur ndaj çdo gjendje të 
Profetit ?|g. Edhe pse ata kishin një jetë të mbushur 
me vepra të mira, asnjëherë nuk e shihnin veten si 
të shpëtuar, por bënin vazhdimisht përpjekje për të 
qenë robër më të mirë. Kjo gjendje e tyre duhet t’i 
bëhet shembull çdo besimtari. Me të vërtetë vlera 
shpirtërore e njeriut do të bëhet e qartë në botën 
tjetër, Ahiret. Ajo çfarë i takon njeriut të bëjë, është 
të vazhdojë robërinë duke u ndjerë një hiç dhe i 
dobët. Kështu edhe ne duhet të jetojmë me frikën e 

46. Shih. Sadik Dana, Islam Kahramanlan, fq. 68-69, Erkam 
Yayinlan, Istanbul, 1990. 

frymës së fundit, në përputhje të plotë me Kuranin 
dhe Sunetin, dhe nuk duhet të pushojmë asnjëherë 
së shqiptuari duanë e Jusufit 

“O Zoti im! Ti më ke dhënë pushtet dhe më 
ke mësuar shpjegimin e ëndrrave! O Krijues i 
qiejve dhe i Tokës, Ti je Mbrojtësi im edhe në 
këtë botë, edhe në botën tjetër! Bëj që të vdes 
si mysliman dhe më shoqëro me punëmirët (në 
botën tjetër)!” (Jusuf, 101 ) 

Nuk duhet harruar se në çfarëdo shkalle apo 
niveli që të jemi, ne jemi të paaftë për të ditur fundin 
tonë apo të të tjerëve. Në lidhje me këtë temë, ne 
jemi vazhdimisht nevojtarë të mëshirës, faljes dhe 
mirësisë së Allahut 

Allahu i Lartëmadhëruar nëpërmjet Profetit të 
tij të dashur na urdhëron që të qëndrojmë në rrugën 
e drejtë duke jetuar jetën e robërisë: 

“Dhe adhuroje Zotin tënd derisa të të vijë 
vdekja!” (Hixhr, 99) 

Allahu i Lartëmadhëruar me mirësinë dhe 
bujarinë e Tij, na dhëntë një fund të hajrit! 

Amin!... 






S) 



GONXHE NGA BUQETA 
E URTËSIVE 

Hazreti Aliu 4 ^ ka thënë: 

“Mos përfshij te njerëzit me të cilët 
këshillohesh kopracin që të pengon 
kryerjen e veprave të mira duke të 
frikësuar me varfëri, frikacakun i cili ta 
pret hovin për të kryer punë të mëdha 
dhe atë syri i të cilit është i mbushur 
me ambicie!” 



“Gjallëroje zemrën me këshillë dhe 
ndriçoje më urtësi.” 






GONXHE NGA BUQETA 
E URTËSIVE 


I Dërguari i Allahut gl ka thënë: 


“Ka prej atyre njerëzve që janë çelës për hajrin 
dhe dry për të keqen. Ka gjithashtu prej atyre që 
janë çelës për të keqen dhe drp për hajrin. 


Sa lumturi është për ata të cilëve Allahu 
u ka dhënë në dorë çelësat e mirësisë! Turp për 
ata që Allahu u ka dhënë çelësat e sherrit!” 


(Ibn Maxhe, Mukaddime, 19; Bejhaki, Shuap, I, 455.) 


“Vetëm ndaj dy personave lejohet xhelozia: 
njëri është personi të cilit Allahu i ka dhënë 
diturinë e Kuranit. Ai angazhohet ditë natë me 
Kuranin dhe vepron sipas tij. Tjetri, është ai që 
Allahu Hl- i ka dhënë pasuri. Ai e dhuron për 
hir të Zotit atë, ditë natë. ” (Muslim, Musafirin, 266, 267.) 



“Zoti im! Të mbështetem ty nga dituria e 
padobishme, nga zemra që nuk frikësohet, nga 

nefsi që nuk ngopet dhe nga duaja që nuk pra- 
nohet. ” (Muslim, Dhikr, 73.) 



Një pjesë e duave që Hazreti Pejgamberi jfg 
bënte pas namazit të natës ishin: 

“Zoti im! Kërkoj prej Teje dhe Lartësisë 
Tënde një mëshirë me të cilën ; 

• T’i japësh udhëzim zemrës sime, 

• T’i sistemosh punët e mia, 

• Të ma zëvendësosh rrëmujën me rregullin, 

• T’i japësh shpirtit tim besim të përsosur, 

• Të më pajisësh me vepra të mira, 

• T’i japësh pastërti, sinqeritet dhe mirësi 
veprave të mia, 

• Të më japësh orientimin drejt pëlqimit 
Tënd, 

• Të më japësh një mik dashamirës, 

• Të më ruash nga çdo Iloj i së keqes. ” (Tirmidhi, 
Deavat, 30/ 3419.) 






Hazreti Ebu Bekri 4 ^ ka thënë: 

“Katër lloje njërëzish janë robër vepërmirë: 

1. Ai që gëzohet kur sheh dikë të penduar 
(ai që ndjen kënaqësi kur dikush hyn në rrugën e 
shpëtimit). 



qarëve. 

3. Ai që bën dua për vëllain e tij të fesë pa qenë 
tjetri i pranishëm. 

4. Ai që përkujdeset dhe ndihmon një person 
i cili ka nevojë për të.” 



u Ik nga fama, që të të ndjekë nderi.” 



“Bëhu gati për vdekjen që të të jepet jeta e 
pasosur. ” 



u Dije mirë që Allahu i Lartëmadhëruar kërkon 
nga robi i Tij një vepër gjatë ditës e cila nuk pranohet 
nëse kryhet natën dhe anasjelltas, një vepër gjatë 
natës e cila nëse kryhet gjatë ditës nuk pranohet!” 

“Zoti im! Bëje pjesën më të mirë të jetës, të jetë 
pjesa e fundit e saj; veprën time më të mirë, bëje 
veprën e fundit; ditët e mia më të mira, bëji ditët e 
arritjes sime tek Ti.” 



Hazreti Omeri 4 §£> ka thënë: 

“Ai që dua më tepër është ai i cili më vë në pah 
gabimet dhe të metat e mia.” 



Një person i cili gjendej pranë Hazreti Omerit 

po lavdëronte dikë. Hazreti Omeri i bëri tri 
pyetje: 

1. A ke udhëtuar me të? 

2. A ke kryer ndonjë aktivitet social apo tregtar 
me të? 

3. A keni jetuar ndonjëherë pranë njëri-tjetrit? 

Kur personi iu përgjigj me “jo” të gjitha pyet- 
jeve, Hazreti Omeri 4fe tha: 

“-Betohem në Allahun 2j§§>, përveç të Cilit nuk 
ka zot tjetër, se ti nuk e njeh atë person.” 

“Përmirësimi i njerëzve, duhet së pari të fillohet 
nga vetja. Injoranti më i madh ndër njerëzit është 
ai që shet ahiretin e tij për dynjanë e dikujt tjetër.” 



Hazreti Osmani ka thënë: 

“Një besimtar i vërtetë ka frikë gjashtë gjëra: 

1. Frikën e marrjes së imanit nga Allahu 

2. Frikën e shkruarjes nga melekët të veprave 
të cilat do ta poshtërojnë. 

3. Frikën e boshatisjes së veprave nga shejtani. 

4. Frikën e kapjes së tij në befasi dhe në gjen- 
dje indiference nga ana e melekut të vdekjes. 

5. Frikën e mburrjes me Dynjanë duke qenë i 
shkujdesur ndaj Ahiretit. 

6. Frikën e mosbërjes së dhikrit në masën e 
duhur prej interesimit me tepri për familjen dhe 
fëmijët. 



“Ka katër gjëra që së jashtmi (dhahiri) konside- 
rohen virtyt ndërsa në aspektin e brendshëm (batini) 
janë farz: 

1. Shoqërimi me të mirët është virtyt, përshtatja 
me ta është farz. 

2. Leximi i Kuranit është virtyt, veprimi sipas 
tij është farz. 

3. Vizita e varreve është virtyt, përgatitja për 
në varr është farz. 

4. Vizita e të sëmurëve është virtyt, marrja 
mësim prej tyre është farz.” (Ibn Haxher, Munebihat, fq.14.) 



Hazreti Aliu 4 ^ ka thënë: 

“Katër veprat që arrihen me më shumë vësh- 
tirësi janë: 

1. Falja në zemërim. 

2. Bujaria në nevojë. 

3. Ruajtja nga sherri i nefsit në vende të mbyllura 
dhe të hapura. 

4. Thënia e së vërtetës përballë atij që i frikohesh 
apo ndaj të cilit ke ndonjë interes.” 



“Ka dy mirësi që unë nuk e di se cila prej tyre 
më gëzon më shumë: 

E para, kur dikush vjen tek unë me shpresën 
se do t’ia zgjidh hallin, duke kërkuar me gjithë 
sinqeritetin e tij ndihmë prej meje. 

E dyta, kur Allahu i Lartëmadhëruar më bën 
mua shkak për lehtësimin e problemit të një personi. 

Preferoj më shumë zgjidhjen e hallit të një muslimani 
sesa zotërimin e një pafundësie ari dhe sermi.” (AH 
el-Mutaki, VI, 598/17049.) 



“Mos përfshij te njerëzit me të cilët këshillohesh 
kopracin që të pengon kryerjen e veprave të mira 
duke të frikësuar me varfëri, frikacakun i cili ta pret 
hovin për të kryer punë të mëdha dhe atë syri i të 
cilit është i mbushur me ambicie!” 



“Gjallëroje zemrën me këshillë dhe ndriçoje më 
urtësi.” 



Bajezid Bistami ka thënë: 

“Sufiu është ai që merr në njerën dorë Kuranin 
dhe në tjetrën Sunetin; me njerin sy sheh Xhenetin 
dhe me tjetrin Xhehnemin; Dynjanë e vendos poshtë 
dhe me Ahiretin mbështillet dhe futet në ihram, dhe 
nga mesi i të dyjave vrapon drejt Zotit të tij duke 
thënë: Lebejk, Allahumme lebejk! /Urdhëro Allahu 
im, jam gati t’i dorëzohem urdhrit Tënd!” 

“Mos u mashtroni nga ai të cilit i është dhënë 
mrekullia, edhe nëse ai rri këmbëkryq në ajër! Shihni 
nëse ai zbaton urdhrat dhe ndalesat e Zotit 
nëse i ruan kufijtë e Zotit |H», nëse i kryen obligimet 
e sheriatit duke ia dhënë hakun atyre! (Nëse nuk 
i kryen ato, ajo nuk është mrekulli, është vetëm 
magji.)” 


Ebu’l-Hasan Harakani ka thënë: 

“Allahu ju ka sjellur të pastër në këtë dynja; 
mos shkoni tek Ai të ndotur!” 



“Gjembi që ka shpuar gishtin e dikujt diku nga 
Turkistani në Sham, ka shpuar gishtin tim; një gur që 
ka vrarë këmbën e dikujt, ka vrarë këmbën time; nëse 
në një zemër ka trishtim, ajo zemër është e imja.” 


“Pas imanit, Allahu Teala nuk i ka dhuruar robit 
të Tij asgjë më të madhe se zemrën e pastër dhe 
gjuhën e drejtë.” 



m 

“Janë dy persona që sjellin përçarje në fe, të 
cilën as shejtani nuk e shkakton dot: 

1. Dijetari që është kapluar nga ambicia për 
të mirat e kësaj dynja. 

2. Sufiu i privuar nga dituritë (fetare).” 



Jusuf Hemedani ka thënë: 

“Ai person që nuk ecën në rrugën e fesë dhe 
sheriatit, edhe nëse bën një mijë mrekulli në ditë, 
është rob i shejtanit.” 



“Ai që beson diçka e cila është në kundërshtim 
me Sunetin, edhe nëse ka mësuar përmendësh të 
gjitha dituritë e botës, të gjitha përpjekjet e tilla për 
të janë thjesht vetëm lodhje.” 

Siç thuhet edhe në Kuran: 

“që kanë punuar e janë rraskapitur (duke 
bërë të këqija në këtë botë).” (Gashije, 3) 


Muhamed Arif Rivgeri ka thënë: 

“Fillimi, lumturia dhe çelësi i tarikatit, si dhe 
urdhri i fesë është strehimi tek Allahu me pen- 

dim (teube) dhe frikë (hushu)! Teubeja është virdi 
(dhikri i përditshëm) më i rëndësishëm i besimtarit.” 



“Arif është ai person i cili në çdo frymë që 
Allahu i ka dhuruar, ai ia dhuron plotësisht zemrën 
Atij dhe që këtë gjendje e mban të qëndrueshme deri 
në frymën e fundit! Në të njëjtën kohë, gjendjen e 
tij ai nuk e shfaq ndër njerëz.” 



Sejid Emir Kulal ka thënë: 

“Nëse kaloni të gjithë natën me adhurim dhe 
nga urija ju hollohet beli derisa t’i ngjajë një teli 
violine, por e keni haram kafshatën e bukës dhe 
hirkën (rrobën), nuk do t’ia arrini qëllimit!” 



Bahaudin Shah Nakshibendiu ka thënë: 



“Njerëzit e zemrës e perceptojnë si të pamjaf- 
tueshme veprën e mirë që bëjnë, ndihen hiç dhe 
të dobët, ata janë të vetëdijshëm për të metat e 
veprave dhe mangësitë e tyre. Nuk ka diçka tje- 
tër më të dobishme për thyerjen e nefsit sesa të 
shikuarit e vetes si joperfekt. Një ndër urtësitë se 

pse edhe profetëve iu lejoheshin gabimet e vogla, 
ishte pikërisht fakti që as ata të mos mendonin se 
ishin të pagabueshëm.” 


“O Zoti im! Hallku ka frikë prej Teje, kurse unë 
frikësohem nga vetja. Tekefundit o Zot, prej Teje 
kam parë veç mirë e prej vetes vetëm keq.” 



Ubejdullah Ahrari ka thënë: 

u Unë në këtë rrugë kam ecur përpara jo duke 
lexuar librat e sufive, por duke u përkujdesur për 
njerëzit dhe krijesat... Secilin e drejtuan nga një 
rrugë, ne na drejtuan nga rruga e shërbimit. Kjo 
është arsyeja pse përkujdesja për të tjerët është një 
metodë ndaj së cilës unë shpreh pëlqimin, preferimin 
dhe dashurinë time. Tek personat që shoh një aftësi 
dhe meritë të tillë, sugjeroj shërbimin si metodë...” 


Muhamet Zahid ka thënë: 


“Disiplinat e Tasavvufit janë pishtarët që ndri- 
çojnë rrugën e personit i cili dëshiron të përparojë 
në këtë rrugë. Ai i cili dëshiron të ecë përpara në 

botën shpirtërore dhe të ketë energji dhe gjendje, 
duhet medoemos të zbatojë disiplinat e mësuara dhe 
të aplikuara nga miqtë e Allahut 


Imam Rabani ka thënë: 

“Mos pëlqeni asnjë vepër të cilën nuk e pëlqen 
Allahu mos i dëshironi ato. Meqë të gjitha këto 
(dëshira të nefsit) do të mbarojnë në frymën tonë të 
fundit, fundi i tyre pse të mos jetë tani?L. Miqtë e 
Allahut IH- i braktisin këto (duke luftuar me nefsin) 
me dëshirën e tyre.” (Ashtu siç thuhet: “vdisni para se të 
vdisni!” Pra braktisini pasionet e nefsit sa është pa ardhur vdekja.) 



Muhamed Masum Sirhindi ka thënë: 

“Edhe kryejini adhurimet, edhe kërkoni falje 
për mangësitë gjatë adhurimit! Veprat që kryeni 
(shihini si të mangëta) mos i shihni asnjëherë si të 
merituara tek Zotin 

Njëri prej të mëdhenjëve ka thënë: 

“Bëj vepra të mira dhe kërko falje, ja pra kjo 
është rruga e robërisë!” 

“Mungesa e disiplinës nuk ka çuar kënd tek Zoti.” 



“Secili nga ne ka ardhur në këtë dynja për të 
marrë një trëndafil, por padrejtësisht bën hamallin 
e gjëmbit.” 

(Në këtë botë, duke pasur një thesar të shtrenjtë 
lumturie, pra mundësinë që nëpërmjet devocionit të 
bëhemi miq me Zotin, sa e trishtueshme është kur 
zvarritemi pas dëshirave të ulëta të nefsit...) 



“Të bërit vazhdimisht dhikër me zemër të thyer 
dhe me robëri të plotë, dhe të drejtuarit Atij plotë- 
sisht, janë disa nga shkaqet që e bëjnë njeriun të 


pranuar në audiencën e Zotit 



“Ai që i bindet dëshirave të eqos, si mund të 
pretendojë robërinë ndaj Allahut 2p>?!” 



Mevlana Halid Bagdadi ka thënë: 

“Të mund të ecësh i orientuar saktë drejt pafun- 
dësisë pa hyrë në rrugën e Sejru sulukut, pra pa qenë 
sufi, është shumë e vështirë. Sepse nefsi emmare 

e nxit njeriun drejt shumë rreziqeve, kurtheve dhe 
mashtrimeve për ta shkatërruar atë gjatë rrugës.” 



“Një person edhe nëse mëson përmendësh 
të gjitha dituritë (e fesë) sërish e ka të pamun- 
dur t’u shpëtojë hileve të nefsit. Këto hile mund 
t’i shmangë me edukimin dhe mjeshtërinë e një 
murshidi kompetent. Përndryshe robi nuk përjeton 
dot manifestimet shpirtërore të cilat do ta zhvillojnë 
në rrugën e tij, e as nuk përparon në rrugën e fesë 
së qartë me sinqeritet dhe pastërti.” 



“Si mundet që një person i cili nderohet më 
Islamin, t’ia falë natën e tij gjumit dhe të mos ruaj 
amanetin e Allahut Teala?! Njëri nga amanetet 
më të rëndësishme që Allahu na ka lënë është 
zgjimi në seher (paraagim) dhe qëndrimi në kijam 
(në këmbë).” 



Sejid Taha el-Hakkari ka thënë: 

“Mos i varrosni veprat tuaja të mira! Të pëlqesh 
veten (prej veprave të mira të kryera) është si të 
zhdukësh veprën duke e varrosur atë.” 

Muhamed Es’ad Efendi ka thënë: 

“Qendrat e botës shpirtërore kanë nevojë të 
purifikohen, për këtë arsye rrugëtari i Hakut duhet 
t’i edukojë këto qendra me dhikër. Njeriut, ashtu 
siç i duhet të lajë çdo gjymtyrë, madje çdo pjesë 
minimale të trupit, kur i lind nevoja për gusul; ashtu 
duhet të purifikojë me dhikër çdo pjesë, madje çdo 
grimcë të tij...” 


“Allahu t’i përndrittë sytë e zemrës! Ashtu 
si lëngu, i cili ndodhet në çdo pjesë të petalit të 
trëndafilit, i jep atij aromën; ashtu duhet ta bëjë të 
këndshme çdo qelizë të qënies suaj të vyer, aroma 
e dhikrit të vazhdueshëm dhe dashurisë.” 


“Nuk duhet të frikësohemi nga gjembi që 
ndodhet në rrugën që të shpie në trëndafilishtën e 
dashurisë. Unë mbledh me qindra gonxhe mbi çdo 
gjemb. Marr kënaqësi nga vuajtjet në kopshtin e 
sufizmit. Veç kur mbështes kokën në një jastëk prej 
gjembash, shoh në ëndërr Trëndafilin.” 



“Një nga gjynahet që bëhet shkak për privimin 

e robit nga kënaqësia e Allahut madje gjynahu 
i parë, është të menduarit se brenda tij ekziston një 
qenie, pra uni.” 



Mahmud Sami Ramazanoglu ka thënë: 

“Kushti i parë për plotësimin e duasë është 
ndreqja e botës së brendshme përmes kafshatës 
hallall. Kushti i fundit është sinqeriteti dhe qetësia 
e zemrës, pra të drejtuarit drejt Zotit si duhet. 
Nëse kafshata që futet në gojë nuk është hallall, 
është shumë e vështirë që personi të jetë i sinqertë 
dhe i qetë e që ai të braktisë dynjanë dhe t’i drejtohet 
Zotit si duhet.” 



“Personi i udhëzuar duhet të jetë i qendrueshëm 
si një mal i cili ka katër shenja: 

1. Nuk shkrihet nga i nxehti, 

2. Nuk ngrihet nga i ftohti, 

3. Nuk e rrëzon era, 

4. Nuk e rrëmben përmbytja.” 





Haxhe Musa Topbash ka thënë: 

“Të mëdhenjtë tanë kanë thënë që pastrimi i 

nefsit është farz ajn (obligim personal, secili person 
ka përgjegjësi personale për të, dhe shpërblimi për 
të është gjithashtu personal.).” 



“Shumë njerëz pandehin se zhvillimi shpirtëror 
arrihet vetëm me adhurim të tepërt, jo, zhvillimi i 
vërtetë realizohet duke u vetëdijësuar që je në 



prani të Zotit kudo dhe kurdo, dhe duke 


sistemuar jetën sipas istikametit të Sunetit. Ka 

shumë njerëz që kanë shumë adhurime nafile, por 
nuk kujdesen për hallallin dhe haramin dhe nuk 
përpiqen të pajisen me moralin islam. Kohën e lirë e 
kalojnë me thashetheme. Çdo gjë që u bie në dorë, 
e përdorin simbas dëshirave të nefsit. Ah sikur këta 
persona të ulnin dozën e adhurimeve nafile dhe të 
përpiqeshin të shtonin moralin e tyre dhe të ishin 
më të ndjeshëm ndaj së drejtës.” 



“Farat e marifetullahut ndodhen në dheun e 
trupit të njeriut. Për t’i zhvilluar ato duhet të mos të 
ndalojmë hamdin, falënderimin, dhikrin dhe mediti- 
min. Në krye të diturisë së marifetit është meditimi 
rreth mistereve (sirr) të artit hyjnor.” 




I* 

“Me një zemër të qetë dhe të pastruar nga 
dynjaja në saje të meditimit dhe reflektimit të thellë, 
njeriu mëson shumë dituri shpirtërore të cilat nuk 
mund t’i mesojë nga librat.” 



“Shpëtimi ynë, paqja dhe lumturia jonë, janë 
të mundura nëse i bindemi të Dërguarit të Allahut, 


?H, në çdo frymë, gjendje, hap dhe veprim, nëse 
ngjyrosemi me bojën e tij, nëse përvetësojmë mora- 
lin e tij, dhe nëse punojmë që të mos ndahemi kurrë 
nga Suneti i tij.” 



Mevlana Xhelaludin Rumi ka thënë: 

“Shemsi më mësoi mua: 

«Nëse një besimtar i vetëm ka ftohtë në këtë 
dynja, nuk ke të drejtë të jesh ti ngrohtë.» 

Unë e di që në jetën e kësaj bote ka shumë 
besimtarë që ndjejnë ftohtë, prandaj unë nuk 
ngrohem më kurrë!...” 



“Durimi që shfaqi trëndafili ndaj gjembit, e bëri 
atë erëmirë.” 

“Sado të jesh i pasur, mund të hash aq sa lejon 
stomaku. Nëse e zhyt shtambën në det, ajo mbushet 
aq sa nxë, pjesa tjetër mbetet jashtë.” 



“Në këtë seher m’u ndal frymëzimi. Kuptova që 
në trupin tim ka hyrë ndonjë kafshatë e dyshimtë. 
Dituria dhe urtësia lindin nga kafshatat hallall. 
Dashuria dhe mëshira janë produkt i kafshatës 
hallall. Nëse të ndodh që prej një kafshate të burojë 
shkujdesja, ta dish se ajo kafshatë është e dyshimtë 
ose haram.” 



“Njeriu i ngjet një pylli, ashtu siç ka në pyll me 
mijëra derra, ujq dhe kafshë të tjera të pastra dhe 
të ndyra, ashtu brenda njeriut ka lloje të ndryshme 
bukurish dhe shëmtirash.” 



“Nëse kërkon të rrezatosh dritë si dita, duhet 
ta djegësh nefsin që ngjet me natën.” 



“Uji ka me qindra të mira dhe mrekulli; pra- 

non të pistët dhe pastron të papastrit. Bëhu si uji, 
i vlefshëm.” 



“Nëse nuk lëviz kallauzi yt, mos lëviz as ti. Ai 
që lëviz pa kokë, bëhet bisht...” 


“Ai, të cilit zemra nuk i përputhet me gjendjen, 
edhe nëse ka njëqind gjuhë konsiderohet memec.” 



“Ai që ka një mik të mirë, nuk ka nevoj për 
pasqyrë.” 



“Kush ka thënë që trëndafili jeton nën 
përkujdesjen e gjembit?! Vlerën gjembi e merr nga 
trëndafili!” 



“Ashtu si kafsha merr vlerë nga kapaciteti i saj, 
ashtu edhe njeriu fiton vlerë nga përdorimi i mendjes 
dhe zemrës.” 

“O i pamend që hedh imanin për hatër të bukës 
e që shet thesarin për një kalli! Nemrudi nuk ia dha 
zemrën Ibrahimit por u detyrua t’ia dorëzonte 
shpirtin një mushkonje.” 



“Duhet të na vijë keq për hallin që sjell besimi i 
pakët, sepse nuk ka ilaç për atë sëmundje.” 



“Sa e sa peshq ka, të cilët duke qenë të sigurt 
brenda në ujë, nga lakmia ranë pre e grepit.” 



“Papastërtinë e brendshme nuk e pastron uji, 
por loti.” 



“Asnjë pasqyrë nuk u bë sërish hekur, asnjë 
bukë nuk u bë sërish grurë për mulli, asnjë frut i pje- 
kur nuk mund të jetë sërish i papjekur. Bëhu, piqu, 
shpëto nga kalbja! (Mos bjer në kurthin e nefsit.)” 



Shejh Saadi Shirazi ka thënë: 

“Nëse në derën tënde vjen një nevojtar, mos e 

kthe duarbosh; mos e dhëntë Zoti, por ndoshta edhe 
ti një ditë bëhesh i varfër dhe shëtit derë më derë. 

Interesohu për ata që kanë plagë në zemër. 
Kujdesu për ta! Ndoshta një ditë mund të gjendesh 
edhe ti në vendin e tyre. 

Ti që për të kërkuar diçka nuk ke nevojë t’i 
trokasësh askujt në derë, në shenjë falënderimi për 
çfarë ke mos e nis fukarain, mos ia var turinjtë, prite 
me buzëqeshje!” 


“Miqtë e Allahut bëjnë pazarin në dyqanet 
ku nuk shkon askush.” 



Të urtët kanë thënë që tri gjëra janë sekreti i 
lumturisë: 

1. Modestia. 

2. Gjetja e qetësisë nëpërmjet vetmjaftuesh- 
mërisë. 

3. Perceptimi i faktit se jeta e vërtetë është ajo 
e Ahiretit, duke medituar vazhdimisht për vdekjen. 






Dynjaja bëhet xhenet përmes tri gjërave: 
1. Fjalës së ëmbël. 

2. Dorës bujare. 

3. Zemrës së mëshirshme. 



Tre persona janë në terr: 

1. Indiferenti që neglizhon fjalët që flet. 

2. Budallai që pretendon virtyt duke qenë rob 
i mendjemadhësisë. 

3. Injoranti i privuar nga përndezja shpirtërore. 



Besimtari është në gjendje vetmimi me Allahun 

në tri gjendje: 

1. Në vetminë në të cilën nuk depërtojnë dot 
të tjerët. 

2. Kur bëhet shkak që fytyra e një personi 
të pashpresë, të vetmuar e të varfër të qesh më 
shpresë. 

3. Kur përballon me hamd, durim dhe falën- 
derim fatkeqësitë duke menduar sevapin që do të 
fitojë prej tyre. 



Në mesin e njerëzve, tri kategori janë ata që 
njohin veten: 

1. Ata që janë të knaqur me caktimin e Allahut. 

2. Ata që turpërohen nga përmendja e emrit 


të tyre. 


3. Ata që e shohin krijimin me syrin e Krijuesit. 



Tre lloje njerzish janë larg Allahut Teala: 

1. Ata që duke menduar rehatinë e vet, i 
shmangen shërbimit. 

2. Ata që pretendojnë se janë të ndjeshëm dhe 
nuk u afrohen të vuajturve dhe nevojtarëve. 

3. Ata që shoqërohen me indiferentët. 



Tre 11 ' njerzish janë përgëzuar me shikimin 
e Allahut : 



1. Ata që kanë zemrat e sinqerta dhe të pastra 
dhe që janë miqësuar me Allahun Teala. 

2. Ata që kanë gjetur diellin në terrin e natës. 

3. Ata që duke iu frikësuar Ahiretit e përdorin 
kapitalin e kësaj jete në rrugën e Allahut 







PËRMBAJTJA 


Parathënie.5 

TASAVVUFI ËSHTË ARRITJA 
E PËRSOSMËRISË NËPËRMJET 
KURANIT DHE SUNETIT... /15 


Po atëherë çfarë është Tasavvufi?.19 

Po atëherë çfarë nuk është tasavvufi?.21 

Kerameti më i madh është Istikameti.28 

Tasavvufi, ruajtja nga gafleti 

nëpërmjet dhikrit.30 


TASAVVUFI, MËNJANIM PREJ NEFSIT 


DHE PËRNDRITJA E SHPIRTIT.../39 

Në tasavvuf çdo gjë fillon 

nga perceptimi i hiçit.40 

Tasavvufi është shoqërimi 

me të mirët.49 

Me zemër bashkë: Rabëta.51 

Pranë meje në Jemen.58 

Tasavvufi nuk është rruga e formës, por e 
përmbajtjes.60 

RRUGA E ZEMRËS SELIM... /65 

Tri detyrat e pejgamberëve.69 
















PËRMBAJTJA — 

Dituria e padobishme.71 

Kopshti me shegë.74 

Sulltan Alparsllani.76 

Tehal-li, Tahal-li, Texhel-li.79 

Mj af ton Allahu!.80 

Udhëzuesit e përsosur.84 

Ndjeshmëria e zbatimit të sunetit.86 

Kujdes prej kujt e mëson fenë!.95 

KORNIZA E LEJUAR 
E DASHURISË / 99 

Teprimi dhe Fanatizmi.103 

Ndërmjetësimi.106 

Vizita e varreve.109 

Kur Allahu Teala nuk nuk të ndriçon.118 

Nuk ka njeri pa gabime.119 

Mos u mburr o njeri.120 

Tasavvufi është ekuilibrimi i shpirtit, mes 
frikës dhe shpresës.124 

GONXHE NGA BUQETA 
E URTËSIVE / 135 





















